ރަހީނު… 11 ވަނަ ބައި. – Esfiya – Dhivehi Vaahaka Site\n- by Fantasy - 0- July 15, 2015\nފަހަތުން އަޑެއް އިވިގެން ހިލްމީ ފަހަތަށް އެބުރިލަން އުޅުނެވެ. ނަމަވެސް މިފަހަރު ފަހަތް ފެންނަ ވަރެއް ނުވިއެވެ. އެއްޗެއްގެ ހަމަލާއެއް އެރީ ހިލްމީގެ ބޮލަށެވެ. އެވަގުތު ހިލްމީ ވެއްޓުނެވެ. ފަހަތު ހުރި މީހާ ވަގުތުން ހިލްމީގެ އަތުގައި ހިފެހެއްޓިއެވެ. މޫނުމަތީގައި އަޅާފައިވާ ފޮތިގަނޑުގެ ސަބަބުން އެއީ ކާކުކަމެއް ނޭނގެއެވެ. އެމީހާ އަތުގައި ހިފެހެއްޓުމާއި އެކު ގަސްތަކު ތެރޭގައި ފިލާ ތިބި ދެމީހުން އައިސް ހިލްމީގެ ފައިގައި ހިފެހެއްޓިއެވެ. އަވަސް ހަރަކާތާއި އެކު ހިލްމީ ނަގާ ވޭނުގެ ފަހަތުބައި ހޮޅުވާލަމުން އެތެރެއަށް އެއްލިއެވެ. އަދި އަވަސްކަމާއި އެމީހުން ވޭނަށް އެރިއެވެ. އަދި ވޭން ނައްޓާލިއެވެ.\nފައިސަލް މޭޒުމަތީގައި ބަހައްޓާފައިވާ އެކި ލިޔުންތަކަށް ބަލަމުން ދިޔައެވެ. އޭގެން އިތުރު އެއްވެސް އެއްޗެއް އެނގޭތޯ މަސައްކަތް ކުރަމުން ދިޔައެވެ. “ނާޝިދު ކޮންމެވެސް އެއްޗެއް ބުނަން އެބަ އުޅޭ” ރޭޝަމްގެ އަޑަށް ފައިސަލް ބަލާލީ ނާޝިދުއާއި ދިމާލަށެވެ. އެހެންކަމުން އެދިމާލަށް ދިއުމަށް ނިހާންއާއި އެކު ހިގައިގަތެވެ. “ސޯ ފައިނަލީ އެއްޗެކޭ ބުނަން ވިސްނީދޯ” ފައިސަލް އެތެރެއަށް ވަންނަމުން ބުނެލިއެވެ. ނާޝިދު އެމީހުންނާއި ދިމާލަށް ބަލާލީ ފަރުވާ ކުޑަ ގޮތަކަށެވެ. “އަހަރެން މިތަނުގައި އިންނަތާ މިހާރު އެތަށް އިރެއް ވެދާނެ.. އެކަމަކު ކަލޭމެން އަހަރެންނަށް އެންމެ ކުޑަމިނުން ފެންފޮދެއްވެސް ނުދޭ” ނާޝިދު ވާހަކަ ދެއްކިއެވެ. ފައިސަލްއާއި ނިހާން އެކަކު އަނެކަކަށް ބަލާލިއެވެ. “ކަލޭމެންތީ އިންސާނުންތަ.. އަހަރެންނަށް ކާ އެއްޗެއް ނުދޭތާ ކަރު ހިންކުން ފިލުވާލާނެ އެއްޗެއް ނުދޭ” ނާޝިދު ރުންކުރު ގޮތަކަށް ވާހަކަ ދެއްކިއެވެ. “އެބުނާހެން.. ސޮރީ ސަރ.. ވަރަށް ބޮޑަށް މާފު ކުރޭ.. ކޮން އެއްޗެއްތޯ މަނިކުފާނު ފަރިއްކުޅުވާނީ.. ކުކުޅުތޯ.. ނޫނީ ގެރިމަސްތޯ.. ވިދާޅުވޭ.. ވިދާޅުވި އެއްޗެއް ގެނެސްދޭނަން” ފައިސަލް ދަތްޕިލަ ފިއްތާ ބާރު ކޮށްގެން ހުރެ ވާހަކަ ދެއްކިއެވެ. “އަހަރެންނަށް ކަލޭމެންގެ މައްޗަށް އުފުލޭނެ އެތައް ދައުވާއެއް މިހާރު އެބަ ހުރި.. އެކަން ހަނދާން ކުރާތި” ނާޝިދު ބުނެލިއެވެ.\n“ދައުވާ.. ބަލަ ކަލޭ ހީކުރީ އަހަރުމެންނަށް ކަލޭގެ މައްޗަށް އެއްވެސް ދައުވާއެއް ނުއުފުއްލޭނެ ކަމަށްތަ.. މީހަކު ކިޑްނެޕް ކުރުން.. މަރާލުން.. އަހަރުމެންގެ ތަހުގީގަށް އެއްބާރުލުން ނުދިނުން.. ތަހުގީގަށް ހުރަސް އެޅުން.. އަދިވެސް ކިޔަންވީތަ.. މިއީ ކަލެއާއި މެދު އަހަރުމެން އުފުލާނެ ހާ ދައުވާ..” ފައިސަލް މޭޒުމަތީގައި ބާރަކަށް ޖަހަމުން ރުޅިވެރިކަމާއި އެކު ވާހަކަ ދެއްކިއެވެ. “ކަލޭމެންނަށް އެއްވެސް ކަމެއް ނުކުރެވޭނެ.. އެއްވެސް ކަމެއް.. ކުރެވޭނެ ނަމަ މިހާރު ކަލޭމެން ހުރިހާ ކަމެއްވެސް ކޮށްފީސް.. އެކަމަކު ކަލޭމެން އަތުގައި އެއްވެސް ކަހަލަ ހެއްކެއް ނު އޮންނާނެ… އެކަމަކު މަށަށް.. ކަލޭމެންގެ ކޮންމެ މީހެއްގެ ވަޒީފާއިންވެސް ބޭރު ކުރެވިދާނެ” “ބުނަން ރަނގަޅު ވާހަކައެއް” ނާޝިދުގެ ވާހަކަ ނުނިމެނީސް ފައިސަލް ދިޔަ ބާރު މިނުގައި ހިފެހެއްޓީ ނާޝިދުގެ ގަމީހުގެ ގިރުވާނުގައެވެ. އެވަގުތު ނިހާން އައިސް ފައިސަލް ދުރުކޮށްލިއެވެ. ނާޝިދުގެ މޫނުމަތިން ފެންނަމުން ދިޔައީ ކާމިޔާބީގެ ހިނިތުންވުމެވެ. “އަހަރެންނަށް ހެޔޮ ކަލޭމެން ދުވަހަކު އަހަރެންނަށް ކާން ނުދިނަސް.. އެކަމަކު ކަލޭމެންނަށް އަހަރެންގެ ނަމާދު ކުރުމެއް ނުހުއްޓުވޭނެ.. އަހަރެން ނަމާދު ކުރަން ބޭނުން” ނާޝިދު ބުނެލިއެވެ. ފައިސަލް ނިހާން ފޮޅާލިއެވެ. “އޭނަ މިތަނުން ނެރޭ.. އޭނަގެ ގޮޅިއަށް އޭނަ ގެންދޭ ހަމަ މިހާރު” ނިހާން އާއި ދިމާލަށް ބަލާލަމުން ފައިސަލް ބުނެލިއެވެ. ނިހާން ބޯޖަހާލަމުން އެތަނުން ބޭރަށް ނާޝިދު ގޮވައިގެން ނިކުތެވެ. ފައިސަލް ބޮލުގެ އިސްތަށިގަނޑުގައި މަޑުމަޑުން ހިފަހައްޓާލިއެވެ.\n“ކިހިނެއްވީތަ” ހުސައިން އައިސްވަނީ ފައިސަލް އައިސް ގޮޑީގައި އިށީދެލިތަނާއެވެ. ނިހާންއާއި ރޭޝަމްވެސް ބަލާލީ ހުސައިންގެ އަޑަށެވެ. “މިތަނުގެ ކޮންމެ ރޫމްގެ ކެމެރާ ހުންނާނެ.. އަޑުވެސް އެހޭނެ.. ކީއްވެތަ ފައިސަލް އޭނަގެ ގަޔަށް އަތްލީ” ހުސައިން އަހާލިއެވެ. ފައިސަލް ދެފަރާތަށް ބޯހޫރާލިއެވެ. އަދި އެއްވެސް އެއްޗެއް ނުބުނެ އަނެއްކާވެސް ގަނޑުތަށް ހާވަން ފެށިއެވެ. “ބުނަންތަ ފައިސަލް… މިތަނަކީ އަހަރެންގެ ބެލުމުގެ ދަށުގައިވާ ތަނެއް… ކަލޭމެން ތިކަން އިތުރަށް ތަހުގީގު ކުރަން އަހަރެން ރޫމްއެއް ދިނަސް އޭގެ މާނައެއްނޫން.. ކަލޭމެން ބޭނުންހާ ކަމެއް މިތަނުގައި ކުރެވޭނެއޭ” ހުސައިން ހިތްހަމަނުޖެހުމާއި އެކު ވާހަކަ ދެއްކިއެވެ. މިފަހަރުވެސް ފައިސަލް އެއްވެސް އެއްޗެއް ނުބުންޏެވެ. ” އެގޭތަ.. އެކަމުގެ ސަބަބުން ތި ދެމީހުންނަށްވެސް އޭގެ ރޯޅި އަންނާނެކަން.. ހަމައެކަނި ތި ދެމީހުންނަކަށް ނޫން.. އަހަރެންނަށްވެސް” “ކިހާ ދެރަކަމެއްތަ ހުސައިން.. ބަލަ އަހަރެން އޭނަގެ ގަޔަށް އަތްލީމަ ދޯ ތި ފެނުނީ.. ކަލޭ ބުނެފި އަޑުވެސް އިވެއޭ.. އޭނަ ކީ އެއްޗެއް އެހެންވިއްޔާ އަޑު އެހިންތަ” ފައިސަލް ކުއްލިއަކަށް ތެދުވިއެވެ. ރުޅިވެރިކަމާއި އެކު ހުސައިންއާއި ދިމާލަށް ހަޅޭލަވައިގަތެވެ. “އޭނަ އެ އިންނަނީ އޭނައަށް ކުރެވުނު ކަންތަކާއި މެދު ބޮޑާވެފަ. އެގޭތަ އޭނަ ކުރި ކަންތައް.. ޖަނާން ކިޑްނެޕް ކުރުން.. ޖަނާން އެނގޭދޯ” ފައިސަލްގެ މި ޖުމްލައިން ހުސައިން ހައިރާންވިއެވެ. “އާ.. އެކަމަކު އަހަރުމެން މިތިބެނީ އޭނަ އެކަން ކުރި ކަން އެނގޭއިރުވެސް ހެކި ނެތީމަ.. ކީއްވެ މިއަދު މިތަނުގައި ޖަނާން ނެތީމަ.. އަހަރެން ހަނދާނެއް ނުނެތޭ ކަލޭ އެދުވަހުވެސް އަހަރެންނާއި ދިމާލަށް ބުނި އެއްޗެއް.. ނުވެސް ނެތޭނެ..” ފައިސަލް ވާހަކަ ހުއްޓާލިއެވެ. ދައްޕިލަ ފިއްތާ ބާރު ކޮށްލީ ދަތްތެއް ބުރިވެގެން ވެރޭހާވެސް ބާރު މިނުގައެވެ.\n“އޭނަ ހީކުރަނީ މިއީ ހޮޓަލެއްކަމަށް.. އޭނަ ބޭނުންހާ އެއްޗެއް ބޭނުން ހާ ގޮތަކަށް މިތަނުގައި ލިބެން ހުންނަން ޖެހޭނެ ކަމަށް.. އޭނައަކީ ނުލަފާ މީހެއް.. އަހަރެން ހަތަރުދަމު މި މަސައްކަތް ކުރަނީ އޭނަގެ ޕްލޭންއަކީ ކޮބާތޯ ބެލުމުގައި.. އެކަމަކު އަހަރެންގެ ސިކުނޑި ހީވަނީ ފަޅައިގެން ދާން އުޅޭހެން.. އޭނަ ޖަނާން ފޮރުވައިގެން އެ އުޅެނީ ޖަނާންއަށް ނޭނގެން ޖެހޭ ކޮންމެވެސް އެއްޗެއް އެނގޭތީ.. ޖަނާންގެ އަސްލު އެމީހުންނަށް އެނގުނީ ކިހިނެއްކަމެއްވެސް ނޭނގެ.. އޭނައަށް މިހާރު ޖަނާންގެ އަސްލު ނަމާއި ކުރާ މަސައްކަތްވެސް އެނގޭ.. އެކަމަކު އަހަރުމެންނަށް އަދި އެއްވެސް އެއްޗެއް” ފައިސަލް ދެއަތުން މޫނު ފުހެލިއެވެ. “ލުކް.. އަހަރެންނަށް އެނގޭ ފައިސަލް ފުރަސްޓްރޭޓް ވާނެ ވާރު.. އެކަމަކު އޭގެ މާނައެއް ނޫން އެގޮތަށް..” “ނޯ ހުސައިން.. ކަލެއަށް އަދި އެއްވެސް ވަރަކަށް ނޭނގޭނެ… ޔޫ ހޭވް ނޯ އައިޑިއަރ ހައު މަޗް.. އަހަރެން ބޭނުންވަނީ އޭނައަށް އަނިޔާ ކޮށްކޮށް އޭނަގެ ހުރިހާ ގުނަވަންތަކެއް މަޑުމަޑުން ބިންދަން…. ބިކޯޒް އެއީ އެމީހުން ޖަނާންއަށް ކުރާނެ އަނިޔާ އަކީ.. އަހަރެންނަށް މިހާރު ޝައްކު ޖަނާން ދުނިޔޭގައި ހުރުމާއި ދޭތެރޭގަވެސް” އެހާ ހިސާބަށް ބުނުމަށްފަހު ފައިސަލް ބާރު ހިގުމެއްގައި އެތަނުން ބޭރަށް ނިކުތެވެ. “އަހަރެން ހީކުރަން ކަލޭމެންނަށް ކަލޭމެންގެ ބޮސް ހަމަޖެއްސޭނެކަމަށް.. އެހެންނޫންނަމަ ތި ދިމާވެގެން އުޅޭ ކަންތަކަށް ވުރެއް ބޮޑު ކަންތައް ގަނޑެއް މިތަނުގެ ތެރޭގައި ހިގާފާނެ” ރޭޝަމް އާއި ނިހާންއަށް ބަލާލަމުން ހުސައިން އެހެން ބުނުމަށްފަހު އެތަނުން ބޭރަށް ނިކުތެވެ.\nފައިސަލް ތިންވަނަ ސިގިރޭޓް ރޯކޮށްލިއެވެ. އޭރުވެސް މީހާ އަރާފައިވާ ރުޅިގަނޑު ކޮންޓްރޯލް ނުވެއެވެ. ބޭރުގައި ދެފަރާތަށް ހިގާލަ ހިގާލާ ފައިސަލް ހުރި އިތުރަށް ފޮރޮޅަންވީ ކޮންގަލެއްކަން ނޭނގޭ ހާލުގައެވެ. “އައި އޭމް ސޮރީ އެބައުޓް ޖަނާން” ފައިސަލް ބަލާލީ ހުސައިންގެ އަޑަށެވެ. “އަހަރެންނަށް އެނގޭ މި މިޝަންއަކީ ފައިސަލް ވަރަށް އުއްމީދު ކުރި މިޝަންއެއްކަން” ހުސައިން ބުނެލިއެވެ. ފައިސަލް އެއްވެސް އެއްޗެއް ނުބުނެ އަނެއްފަރާތަށް އެބުރެލިއެވެ. ” އަހަރެން މިތަނަށް މިއައީ ފައިސަލްއާއި ދިމާލަށް އެއްވެސް އެއްޗެއް ކިޔާކަށް ނޫން” ހުސައިން ބުނެލިއެވެ. ފައިސަލް ބަލާލީ ހުސައިންއާއި ދިމާލަށެވެ. “މިކަންތައް މިވަނީ ފައިސަލް ބޭނުންވާ ގޮތަކަށްނުން.. ކޮބާ ދެން މައްސަލައަކީ” ފުދޭ ވަރަކަށް މަޑުން ހުސައިން ސުވާލު ކޮށްލިއެވެ. “އަހަރެންގެ ޕްލޭންގައި އޭނަ މެރުމެއް ނުއިންނާނެ” ފައިސަލް ހަނދާންކޮށްދޭ ގޮތަށް ވާހަކަ ދެއްކިއެވެ. “މެރުން ނެތީ.. އެކަމަކު މިހާ ހިސާބަށް ކަންތައް ގޮސްފިނަމަ ހަނދާނެ ގޮތެއްވެސް ވިސްނީމެއްނުން” ހުސައިންވެސް ކަމެއް ހަނދާން ކޮށްދޭ ގޮތަށް ބުނެލިއެވެ. “އޭރުވެސް ހުސައިންއަކީ އަހަރެންގެ ރޭވުމާއި ދެކޮޅު ހެދި މީހެއް” “މިއަދުވެސް ހަދަން ދެކޮޅު.. ސަބަބަކީ މިކަހަލަ ކަމެއް ވެދާނެތީ.. މިހާރު އެފަކީރުގެ ހާލެއްވެސް ނޭނގޭ” ހުސައިން ފައިސަލްގެ ޖުމްލަ މެދު ކަނޑާލިއެވެ.\n“ޖަނާން މި މިޝަންއަށް ނެރުނީ އޭނަ އެއްބަސް ވީމަ.. މިކަމުގައި އަހަރެންގެ އޭނައަށް އެއްވެސް ވަރަކަށް މަޖުބޫރެއް ނުކުރަން” ފައިސަލް ހިތްހަމަ ނުޖެހިފައި ވާހަކަ ދެއްކިއެވެ. “މަޖުބޫރު ކީއްކުރަން ކުރަނީ.. އަހަރެންނަށް ކިތައްމެ ރަނގަޅަކަށްވެސް އެނގޭ މިކަމަށް ޖަނާން ނެރުނީ ކީއްވެކަން.. އޭނަ ހުރީ އެވަގުތު އިމޯޝަނަލީ ވަރަށް ދައް ސްޓޭޖްއެއްގައި.. މީހަކު ވާހަކައެއް ދައްކާލާއިރަށް ގަބޫލު ކުރާ ގޮތަށް.. އަދި އަމުދުން ލޯބިވާ އާއިލާއޭ ނޫނީ ލޯބިވާ އަންހެންކުއްޖާއޭ އެކަހަލަ ކޮންމެވެސް އުކުޅެއް ފައިސަލް ބޭނުން ކުރާނީ.. އެޖަހާ މަޅީގައި ދެން ހުންނަ މީހާ ރަނގަޅަށް ހަރުލާވަރަށް” ހުސައިން ވާހަކަ ދެއްކީ ފައިސަލްގެ ކަންތައްތައް ރަނގަޅަށް އެނގޭ މީހެއް ފަދައިންނެވެ. “މީހުން ބުނާނެ އެތަނުގައި އިން ނާޝިދުއޭ ގޯހީ.. އަހަރެންނަށް ފައިސަލް މާ ގޯސް” ހުސައިން މަޑުމަޑުން ފައިސަލްއާއި ދިމާލަށް ފިޔަވަޅެއް އެޅިއެވެ. “ޖަނާންއަށް އެއްވެސް ގެއްލުމެއް ލިބިއްޖެނަމަ އެކަމަކުގެ ޒިންމާ ނަގަންޖެހޭނީ ނާޝިދުއެއް ނޫން.. ފައިސަލް.. އެމީހުން ޖަނާންއަށް ކުރާ ކޮންމެ އަނިޔާއަކަށް.. އެކަމަކުގެ ޒިންމާ އުފުލަންޖެހޭނީ ހަމަ ތި ފައިސަލް” ހުސައިން ބުނެލިއެވެ. “އަހަރެންނަށް އެނގޭ..” “އެނގުނީމަ މިތަނުގައި ކުރެވޭނެ ކަމެއް ބުނެބަލަ.. އެދުވަހު އަހަރެން ބުނިތަން މިއައީ.. އޭރުވެސް ފައިސަލްއަށް އެނގޭ ޖަނާންއަށް މިކަހަލަ ރޯޅިއެއް އަތުވެދާނެކަން.. އަދި އަތުވެއްޖެނަމަ ސަލާމަތެއް ނުވާނެކަންވެސް.. ދެން މިއަދު މާ ދެރަވާކަމަށް ހެދިފަ އޭނަ މަރުނުވާކަމެއްވެސް ނޭނގެއޭ ބުނާއިރު ފައިސަލް އޭނަ އެތަނަށް ފޮނުވީ ކީއްކުރަން..” ހުސައިން ހުރިހާ އެއްޗެއް ކީ އިރުވެސް ފައިސަލް ހުރީ ހުސައިން އާއި ދިމާލަށް ބަލަހައްޓައިގެންނެވެ. އަތުގައި އޮތް ސިނގިރޭޓް ހުލިވަމުން ދިޔަ އިރު އަނެއް އަތްވަނީ މުއްކަވާ ލެވިފައެވެ. “އަހަރެން ހީކުރަން ޖިނާން އެތައް އަނިޔާއެއް ވެގެންވެސް ސަލާމަތުން ފައިސަލްގެ ކުރި މައްޗަށް އަރާނެ ކަމަށް.. އޭރުން ތި ނަގާ ޒިންމާއެއް ލާ ތަނެއްވެސް އަހަރެން ބަލަން ބޭނުން” އެހެން ބުނުމަށްފަހު އެތަނުން ހުސައިން ހިގައިގަތެވެ. ފައިސަލް އައި ރުޅީގައި އަތުގައި އޮތް ސިނގިރޭޓް ނަގާ ހޫރާލިއެވެ. އަދި ހުސައިން ވަދެގެން ދިޔަ ދޮރާއި ދިމާލަށް ބަލާލިއެވެ.\nއަހަރެން ނާޝިދު މެންގެއަށް ދިޔައީ ނާޝިދު ބައްދަލު ކުރަން ބުނި ދުވަހުގެ ރޭގައެވެ. އަހަރެން އިޝާ ނަމާދު ކޮށްގެން އެގެއަށް ދިޔަ އިރު ނާޝިދު އެއްކަލަ ޖޯލީގައި މީހަކު ގޮވައިގެން އިނެވެ. އަހަރެން ފެންނަ އިރަށް އަތުން އައުމަށް އިޝާރާތް ކޮށްލިއެވެ. އަދި އަހަރެން އެތަނަށް ހުއްޓުމުން އިނގިރޭސި ބަހުން އަހަރުމެން ދެމީހުން ތައާރަފް ކޮށްދިނެވެ. އެމީހާ އިނީ ކަޅު ކުލައިގެ ބޮޑު ޖެކެޓްއެއް ލައިގެންނެވެ. ބޮޑު ތުބުޅިއަކާއި މަތިމަހެއް ހުރި އިރު ބޮލުގައި އަޅާފައިވަނީ ތޮއްޕެއް ކަހަލަ އެއްޗެކެވެ. އެމީހާ އިނީ އަދިރި ހިސާބެއްގައި ކަމުން އެއީ ކާކުކަން ވަކި ވާ ވަރެއް ނުވިއެވެ. “މިއައީ.. ބުނީމެއްނުން މިރޭ އަންނާށޭ..” އަހަރެން އިށީދެލަމުން ދިވެހިން ނާޝިދުއާއި ވާހަކަ ދެއްކީމެވެ. “އާ އަހަރެން ބުނީމެއްނުން އަހަރެން ކަމެއް ކުރަން ރާވާ ވާހަކަ.. އެކަމާއި ބެހޭ ގޮތުން ވާހަކަ ދައްކާލަށް މިގެންނައީ.. މިއީ އަހަރެންގެ ވަރަށް ގާތް އެކުވެރިއެއް.. އަދި އަހަރެން މި ކުރަން އުޅޭ ކަހަލަ ކަންތައްތަކުގެ ވަރަށް ގިނަ ތަޖުރިބާ މީނައަށް ލިބިފައިވޭ.. އަދި މީނައަކީ އަހަރެން މިކުރާ ކަމެއްގައިވެސް ވަރަށް މުހިއްމު ޙިއްސާއެއް ވާ ފަރާތެއް” ނާޝިދު ބުނެލިއެވެ. އެވަގުތު އެމީހާ އެކުއްޖަކީ މިއީހޭ އިނގިރޭސި ބަހުން އަހާލިއެވެ. ބަރު އަޑެއްގެ ވެރިއެކެވެ. ނާޝިދު އެމީހާ އާއި ދިމާލަށް ބަލާލަމުން ބޯޖަހާލިއެވެ. އަހަރެން ނާޝިދުއާއި ދިމާލަށް ބަލާލީ ކޮންކަމެއްހޭ އަހާލާ ގޮތަކަށެވެ. “އަހަރެން މި ވިސްނަނީ ސަރުކާރާ ދެކޮޅަށް ތެދުވަން” ނާޝިދު ބުނެލިއެވެ. އަހަރެންނަށް ނާޝިދު ބުނަން އުޅޭ އެއްޗެއް ނުވިސްނުނެވެ. އެހެންކަމުން އަނެއްކާވެސް ކޮންކަމެއްހޭ އަހާލީމެވެ. “މުޒާހަރާ ކުރަންތަ” އަހަރެން ސުވާލު ކުރީމެވެ. “ހެހެހެ.. މުޒާހަރާ އެއީ މާ ކުރީގެ ކަމެއް.. އަހަރެން މިއުޅެނީ މި ސަރުކާރާ ދެކޮޅަށް ނިކުންނަން” ނާޝިދު އަނެއްކާވެސް ބުނެލިއެވެ. “ދެކޮޅަށް… ނިކުންނަން.. މާނައަކީ.. ސަރުކާރު..” “ވައްޓާލަން” ނާޝިދު އަހަރެންގެ ޖުލްމަ ފުރިހަމަ ކޮށްދިނެވެ. އަހަރެން ހައިރާންކަމާއި އެކު ދެލޯ ބޮޑުވިއެވެ. “ކުރިންވެސް ބުނިހެން މިއީ އެއްވެސް ވަރަކަށް ދީނީ ކަންތައްތައް ޤާއިމް ކުރާ ސަރުކާރެއް ނޫން.. ހިތަށް އެރި ގޮތަކަށް ކަންތައް އެކުރަނީ.. ދީނުގައި ހަރާމް އެއްޗެހި ހަލާލް ކުރަނީ.. މިވަރުގެ ސަރުކާރެއްގެ ދަށުގައި ކިހިނެއް އަހަރުމެން އުޅެނީ.. އެހެންވީމަ އަހަރުމެން ބޭނުންވާ ކަހަލަ ސަރުކާރެއް އުފައްދަންވީ… އޭރުން ދީނުގެ” “އޯހް.. މަޑުކުރޭ.. ނާޝިދު ހަމަޖެހޭތަ.. މީހާ ތި ދައްކާ ވާހަކަ އެނގޭތަ” އަހަރެން އިންތަނުން ތެދުވެ ނާޝިދުއާއި ކުރިމަތިލީމެވެ.\n“ސަރުކާރު ވައްޓާލާށޭ.. އެނގޭތަ ތި ކިޔޭ އެއްޗެއް.. ހިތްހަމަނުޖެހޭ ކަމެއް ވާ އިރަށް.. ތިއީތަ ހަދަން ޖެހޭނެ ގޮތަކީ..” އަހަރެން ހިތްހަމަނުޖެހިފައި ވާހަކަ ދެއްކީމެވެ. “ކޮންމެވެސް އެއްބަޔަކު އެބަޖެހޭ މި ފިޔަވަޅުވެސް އަޅަން.. އެގޭނެ މިސަރުކާރުން ދީނީގޮތުން” “ދީނީ ގޮތުންނޭ ކިޔާފަ ވާހަކަ ނުދައްކާ.. މިކަމުގައި ދީން ހަތިޔާރަކަށް ބޭނުން ކުރާކަށް ނުޖެހޭނެ.. ބަލަ ދީނުގައި އޮންނަނީ އެތަނުގައި އޮންނަ ވެރިއަކަށް ތަބާވާށޭ.. އެހެނޭ ކިޔާފަ މިއަނި ކަމެއް ނުވަނީއޭ އެއަނި ކަމެއް ނުވަނީއޭ ކިޔާފަ ސަރުކާރަށް ހަމަލަދޭން ޖެހޭތަ.. އަހަރުމެންނަކީ އިސްލާމުން.. މި ދިވެހި ރާއްޖޭގެ އެންމެންނަކީ.. ނޫނީ ނާޝިދުއަށް ހީވަނީތަ.. ނާޝިދު އެކަންޏޭ އިސްލާމަކީ” އަހަރެން ރުޅި ގަދަވި ނަމަވެސް ވާހަކަ ދެއްކީ މަޑުންނެވެ. “ނޫން ޖައިލަމްއަށް އަދި ތި ވިސްނެނީ..” “އަހަރެންނަށް މި ވިސްނެނީ އެންމެ ރަނގަޅަށް.. އަހަރެން ހީކުރީ ނާޝިދުއަކީ އެހެން މީހުންގޮތަށް ވެރިކަމައިގެން އުޅޭ މީހެއް ނޫންކަމަށް..” އަހަރެން ފޫހިކަމާއި އެކު ޗޮކެއް ކަނޑާލީމެވެ. “މިއީ ވެރިކަމައިގެން އުޅުމެއް ނޫނޭ.. އެކަމަކު މާދަމާ އުފަންވާ ކުދިންނަށް މި ދިވެހި ރާއްޖެއަކީ އަމާންތަކަށް ހަދަން އެބަޖެހޭ..” ނާޝިދު މަސައްކަތް ކުރީ އަހަރެންނަށް ވިސްނާދެވޭތޯއެވެ. “އަމާންތަކަށް.. ވަރަށް އަމާންވާނެއޭ.. ބޭރުގެ ބަޔަކާއި ގުޅިގެން ދިވެހި ރާއްޖެ ސަރުކާރު ވައްޓާލީމަ.. މީގެ ކުރީގެ ތާރީހުންވެސް އެކަން ވަރަށް ރަނގަޅަށް އެނގެން އެބައޮތޭ” އަހަރެން މަލާމާތް ކޮށްލީމެވެ. “މިހާރު ކިހިނެއްތަ މިވަނީ” އެތަނުގައި އިންމީހާ ވާނުވާ ނޭނގޭ ހާލު އަހާލިއެވެ.\n“އެއްވެސް މީހަކަށް ގެއްލުމެއް ނުވާނެ… ހަމައެކަނި އަހަރުމެން ހުއްޓުވަން އުޅޭމީހުންނަށް އެކަނި ގެއްލުންވާނީ.. އެއީ ކޮންމެ ހަގުރާމައެއްގައިވެސް އޮންނަ ގޮތް.. ދުޝްމަނުންނަށް” “ބަލަ ދުޝްމަނުންނޭ ތި ކިޔަނީ އެއީވެސް ދިވެހި ދަރިންނޭ.. ހުއްޓުވަން ނިކުންނާނެ ދޯ.. ނިކުންނާނީ އަހަރުމެން ކަހަލަ އާއްމު ރައްޔިތުން ހިމާޔަތް ކުރަން ތިބޭ ޕޮލިހުންނާއި ސިފައިންގެ މީހުން.. އެމީހުންނޭ މަރުވެގެންދާނީ.. ތިއުޅެނީ އަނެއްކާ އަނެއް ނުވެންބަރ ތިނެއް ގެންނަންތަ.. ނާޝިދު މޮޔަވީތަ” އަހަރެންގެ ރުޅި ދިޔައީ ގަދަ ވަމުންނެވެ. “އަހަރެންނަށް ހީވަނީ ޖައިލަމްއަށް އަދިވެސް އަހަރެން ބުނަން އުޅޭ އެއްޗެއް ދޭހަ ނުވަނީހެން.. މިކަމުގައި ނުޖެހޭނެ އަހަރުމެން” “އަހަރެންނަށް ވަރަށް ރަނގަޅަށް ދޭހަ ވޭ.. ތިއުޅެނީ މިތަނުގައި ދީނުގައި އަންގަވާފައިވާ ކަންތައްތައް ނުވެއޭ ކިޔާފަ ބޭރުގެ ބަޔާކާއި ގުޅިގެން މިސަރުކާރަށް ހަމަލޭކަށްނުން.. އަދި ހަމަލަދޭއިރު އެތައް ދިވެހި ދަރިންނެއް މަރާލަންވެގެން.. އެކަމަކު ބުނަން.. އަހަރެން ތިކަމުގައި ބައިވެރިއެއް ނުވާނަން.. ދުވަހަކުވެސް.. ތި ވިސްނުން ބަދަލު ކުރޭ.. ނޫނީ ރަނގަޅެއް ނުވާނެ..” އެހެން ބުނުމަށްފަހު އަހަރެން އެތަނުން ނިކުމެގެން ބޭރަށް ދިޔައީމެވެ.\nނާޝިދު އަހަރެންނަށް ގޮވަ ގޮވާ އޮއްވާ އެތަނުން ބޭރަށް ނިކުތީމެވެ. ބޭރަށް ނިކުމެ ހަށިފުރާ ނޭވާއެއްލީމެވެ. ފައިސަލްމެން ބުނި ގޮތަށް ނާޝިދު އެއުޅެނީ ރާއްޖެއަށް ހަމަދޭކަން އަހަރެންނަށް ކަށަވަރު ވިއެވެ. ނަމަވެސް އެއީ ކޮންދުވަހެއްގައި ކުރަން ވިސްނާ ކަމެއްކަމެއް ނޭނގުނެވެ. އެކަމާއި އެއްބަސް ވެވުނު ނަމަ މާ ރަނގަޅުވީހޭ ހިތަށް އެެރީ ނިކުމެވުނު ފަހުންނެވެ. އެރޭ ދިޔަ ގޮތަށް އަހަރެން ދިޔައީ އަހަރެންގެ ގެއަށެވެ. ދެން އަހަރެންނާއި ނާޝިދު ބައްދަލުވީ އަނެއްދުވަހުގެ ފަތިސްނަމާދު ކޮށްގެން ނިކުން ގަޑީގައެވެ. “އަހަރެން ހީކުރީ ރޭގައި އަހަރެން ބަލާ ޕޮލިހުން އަންނާނެކަމަށް” ނާޝިދު އަހަރެންނާއި އެއްވަރު ކުރަމުން ވާހަކަ ދެއްކިއެވެ. “އެއީ ކީއްވެޔޯ” އަހަރެން ފަރުވާކުޑަ ރާގެއްގައި އަހާލީމެވެ. “އަހަރެން ހީކުރީ މީހަކު މައުލޫމާތު ދޭނެ ކަމަށް އަހަރެން މި ސަރުކާރާއި ދެކޮޅަށް ނިކުންނަން އުޅޭ ވާހަކަ” ނާޝިދު ބުނެލިއެވެ. އަހަރެން ހުއްޓެލީމެވެ. އަދި ނާޝިދުއާއި ދިމާލަށް ބަލާލީމެވެ. “އަހަރެންނަކީ އެކަހަލަ މީހެއްނޫން.. އަހަރެންނަށް އެނގޭ ނާޝިދު އަހަރެންނަށް އިތުބާރުކޮށްފަކަން އެވާހަކަ ދެއްކީ.. އަދި ނާޝިދު އެކަން ކުރަން ބޭނުންވާ ނަމަ އެތައް ސަބަބު ތަކެއް ހުންނާނެކަން.. އެކަމަކު އަހަރެން މި ބުނަނީ އަހަރެންގެ ވާހަކަ.. އަހަރެން ބޭނުމެއްނޫން ތިކަމުގެ ތެރެއަށް ވަންނާކަށް.. އަހަރެންނަކަށް ނުވިސްނޭ ތިއީ އެންމެ ރަނގަޅު ގޮތްކަމަކަށް” އަހަރެން ބުނީމެވެ. “މައްސަލައެއް ނެތް.. ޖައިލަމް ބޭނުން ނުވަންޏާމު ޖައިލަމް މިކަމުގެ ތެރެއަކަށް ނުވައްދާނަން…” ނާޝިދު ބުނެލިއެވެ. އަހަރެން ހިނިތުންވުމެއް ރައްދު ކޮށްލަމުން އެތަނުން ދުރަށް ދިޔައީމެވެ.\nއޭގެ ފަހުން ދެދުވަހެއްގައި އަހަރެންނަށް އެމީހާ ނާޝިދުމެން ގެއިން ފެނިފައިވެއެވެ. އެމީހުން ދެއްކީ ކޮންވާހަކައެއްތޯ އެހުމުން އެއީ މުހިއްމު ކަމެއް ނޫންކަމުގައި ނާޝިދު ބުނެލައެވެ. އޭގެ އެއްހަފްތާފަހުން އަހަރެންނަށް ބަޔަކު ހަމަލާދީ މިތަނަށް ގެނައެވެ.\nސިހިގެން ދިޔައީ އެއްކަލަ ބޮޑު ދޮރު ހުޅުވުނު އަޑަށެވެ. އަހަރެން ހަމަ އޮށޯވެލައިގެން އޮތް ގޮތަށް އޮތީމެވެ. ދެމީހުން ވަދެ ތަށިތައް ބެހެއްޓުމަށްފަހު ބޭރަށް ނިކުމެގެން ދިޔައެވެ.އަހަރެން މަޑުމަޑުން ވިސްނާލީމެވެ. އެމީހުން އަހަރެންނަށް ކާން އެގެންނަނީ ވަރަށް ލަހުންނެވެ. ހީވަނީ ދުވާލަކު އެއްފަހަރު ކާން ގެނޭ ހެންނެވެ. އެހެންވެއްޖެނަމަ އަހަރެން އެމީހުން އެހެން ހަދާ ސަބަބެއްވެސް ހޯދަން ޖެހޭނެއެވެ. އެ ވިސްނުމުގައި އިދެ އަހަރެން މަޑުމަޑުން ތަށިތަކާއި ކައިރިއަށް ޖެހިލީމެވެ.\nގަޑިން ހެނދުނު 8 ޖެހީއެވެ. ފައިސަލްގެ މޫނުމަތިން ނުތަނަވަސްކަން ފާޅުވަމުން ދިޔައެވެ. އޭރުވެސް ކައިރީގައި ހޫނުކަން އަރަ އަރާ ހުރި ކޮފީތައްޓެއް ހުއްޓެވެ. ބަލާލުމުން ރޭ ހަތަރު ދަމު ނުނިދާ ހުރިކަން އެގިގެން ދެއެވެ. ނިހާންވެސް އެހާލުގައި އެތަނުގައި ފައިލްގެ ތެރެއަށް މޫނު ލައިގެން އިނެވެ. “ސަރ.. ބުނީމެއްނުން.. ޖަނާންގެ ކޮއްކޮ ގެންނާށޭ.. އޭނަ އަތުވެއްޖެ” ރޭޝަމްގެ އަޑަށް ފައިސަލް ބަލާލިއެވެ. އަދި ބޮލުން އާއެކޭ ބުނެލަމުން ތެދުވިއެވެ. “ނިހާން.. މި ފައިލްތަކުން ނާޝިދުގެ އަޑި އެގޭތޯ ބަލާލަބަލަ.. ރޭޝަމް ހިނގާ އަހަރެންނާއި އެކު” އެހެން ބުނަމުން ޖަނާންގެ ކޮއްކޮ ބައިންދާފައިވާ ރޫމާއި ދިމާލަށް ހިގައިގަތެވެ.\nޖީޒާ އަކީ ޖަނާންއަށް ވިރެއް އުމުރުން 10 އަހަރު ހަގު ކުއްޖެކެވެ. އުމުރުން ހަގު ނަމަވެސް މީހާގެ ވިސްނުން ވަރަށް ތަނަވަސްވެފައި ބޮޑެވެ. ޖީޒާ މަސައްކަތް ކުރަމުން ދިޔައީ ޖާނަލިސްޓްއެއްގެ ގޮތުގައެވެ. ޖީޒާ މަޑުމަޑުން ރޫމް ތެރޭގައި ހިގާލަ ހިގާލާ ހުއްޓެވެ. “ދޮންބެ” ދޮރު ހުޅުވުނު އަޑަށް ޖީޒާ ޖަނާންއަށް ގޮވާލިއެވެ. ނަމަވެސް މޫނު މައްޗަށް މާޔޫސްކަން ފާޅުވީ އެތެރެއަށް ވަދެގެން އައި ފައިސަލްއާއި ރޭޝަމް ފެނުމުންނެވެ. “ޖީޒާ ދޯ.. އަހަރެންނަކީ ފައިސަލް.. ރޭޝަމްއާއި މީގެ ކުޑައިރުކޮޅެއް ކުރިން ދިމާވެއްޖެއެއްނުން ދޯ” ފައިސަލް އެތެރެއަށް ވަދެ ޖީޒާގެ ކުރިމަތީގައި އިން ގޮޑީގައި އިށީދެލިއެވެ. “އަހަރެން ބޭނުންވަނީ އަހަރެންގެ ދޮންބެއާއި ބައްދަލު ކުރަން” ޖީޒާ ކޮޅަށް ހުރެ ހަށަން ބަދެލަމުން ވާހަކަ ދެއްކިއެވެ. “އެކަން އެނގޭ.. އެހަން މިތަނުގައި އިށީދެލަމާ ދޯ.. ވާހަކަ ދައްކާލަން” ރޭޝަމް ލޯތްބާއި އެކު ވާހަކަ ދެއްކިއެވެ.\n“އަހަރެން މީގެ ހަތަރު ދުވަސް ކުރިން ދޮންބެއަށް ގުޅަން މަސައްކަތް ކުރިން.. އެކަމަކު ގުޅޭ ގޮތެއް ނުވި.. ދެން އެމީހުން އަހަރެންގެ ކޯލް ޕާސްކުރީ މާފުށީ ޖަލުގެ ބޮޑު މީހާއަށް.. އޭގެ ފަހުން ތި ދެމީހުން އަހަރެންނާއި ބައްދަލު ތި ކުރީ… އަހަރެން ސުވާލު ކުރާނީ އެންމެ ފަހަރަކު.. އަހަރެންގެ ދޮންބެ ކޮބާ” ހާސްކަމާއި އެކު ޖީޒާ ވާހަކަ ދެއްކިއެވެ. ފައިސަލް ބަލާލީ ރޭޝަމްއާއި ދިމާލަށެވެ. “ޖަނާން މިހާރު މާފުށީ ޖަލުގައި ނެތް” ފައިސަލް ބުނެލިއެވެ. “އޭނަލީ ޖަލަކަށް ނޫންތަ.. އަހަރެން ހަމަގައިމުވެސް ދިޔައިން އޭނައަށް ހުކުމް ކުރި ދުވަހު” ޖީޒާގެ ވާހަކައިގަ އެއްވެސް ވަރަކަށް ކުޑަ ކުއްޖެއްގެ ގޮތެއް ނެތެވެ. އެހާ ހިސާބުން ފައިސަލްއަށް މަޖުބޫރުވީ ޖަނާންގެ ވާހަކަ ކިޔައިދޭށެވެ. އެހެންކަމުން އަލިފުން ފެށިގެން ޔާއަށް އެވާހަކަ ކިޔައިދިނެވެ. އަދި މިވަގުތު ޖަނާންވީ ތަނެއް ނޭނގޭ ކަމަށާއި އޭނަ ދުނިޔޭގައި ހުރި ކަމެއްވެސް އަދި ނެތްކަމެއްވެސް ނޭނގޭކަމަށް ބުންޏެވެ. ޖީޒާއަށް ބުނާނެ އެއްވެސް އެއްޗެއް ނޭނގުނެވެ. އޭނަ ރުޅިވެސް ގަދަވިއެވެ. އަދި އެހާ ދެރަވެސް ވިއެވެ. ރުޅިގަދަވީ ފައިސަލްމެން ވިސްނާނުލާ ހިތަށް އެރި މީހަކު މައިދާނަން ނެރޭތީއެވެ. ދެރަވީ އޭނަގެ ދޮންބެ އެމީހުން ދެކެ ލޯބިވާ މިންވަރު ހާމަ ކުރުމަށް އެހާ ބޮޑު ކަމެއް ކުރީމައެވެ. ޖީޒާ އިސްޖަހާލިއެވެ.\n“އަހަރެންނަށް މާފު ކުރޭ.. ޖާނަން ކޮންމެ ހާލަތެއްގައި ވިޔަސް އެކަމަކުގެ ޒިންމާ ނަގަންޖެހޭނީ އަހަރެން” ފައިސަލް ބުނެލިއެވެ. ޖީޒާ އިސްއުފުލާލި އިރު ދެލޯވަނީ ކަރުނުން ފުރިފައެވެ. “ތިހެން އަޅުގަނޑުގެ މަންމަ ކައިރީގައި ބުނެ ދެއްވާ.. އޭރުން އެމަންމަގެ ހިތަށް ހަމަޖެހުމެއް ލިބޭތޯ” ޖީޒާ ބުނެލިއެވެ. “މިހާރު ހަފްތާއެއްވަނީ މަންމަ ހާސްވެގެން އުޅޭތާ.. އޭނަގެ ދަރިފުޅަށް ކޮންމެވެސް ކަމެއް ވަނީޔޯ ކިޔައިގެން.. ކޮންމެ ފަހަރަކު އަޅުގަނޑު މި ބުނަން ޖެހެނީ ދޮންބެ ރަނގަޅު ވާހަކަ.. ވާހަކަ ދެއްކެވުނު ވާހަކަ.. އެކަމަކު މި ދެތިން ދުވަހަކު ހަމަ އެހެން ކިޔާފަ އެރޮނީ.. އަޅެ ތި ދެބޭފުޅުން ދުރުވޭ ޒިންމާ ނަގާނަމޭ ބުނަން” ޖީޒާއަށް ރޮވެން ފެށުނެވެ. “އަބަދުވެސް މީހުން ބުނޭ ދަރިއަކު ވޭނުގައި އުޅެންޏާމު މަޔަކަށް އެގޭނެއޭ.. އަޅުގަނޑުގެ މަންމައަށް އެނގޭ ދޮންބެ ވޭނުގައި އުޅޭކަން.. ޕްލީޒް.. ދޮންބެ ހޯދައިދެއްވާ.. ތި ބޭއްފުޅުން ބުނެގެން ކުރަން ނިކުން މަސައްކަތެއް އެއީ.. އޭނަ އެއްބަސް ވީ އަޅުގަނޑުމެންދެކެ ލޯބިވާކަން ހާމަކޮށްދޭން.. އޭނައަކީ ގޯސްމީހެއްނޫން.. ކުރެވުނީ ކުށެއް.. އެންމެ ކުށެއް” ޖީޒާއަށް ރަނގަޅަށް ރޮވެން ފެށުނެވެ. މޫނުގައި އަތް އަޅައިގެން އިދެ ޖީޒާ ރޯން ފެށުމުން ރޭޝަމްއައިސް ޖީޒާގެ ކޮނޑުގައި ހިފާލިއެވެ. އަދި މަޑުމަޑުން އެތަނުން ބޭރަށް ގޮވައިގެން ނިކުތެވެ. “އައި އޭމް ސޮރީ” ފައިސަލްއަށް މަޑުމަޑުން ބުނެވުނެވެ\nނިހާން ބާރަށް އައިސް ފައިސަލް އިން ރޫމްގެ ދޮރު ހުޅުވާލިއެވެ. “ޔާސިރު ސަރ” ފައިސަލް ބަލާލުމާއި އެކު ނިހާން ބުނެލިއެވެ. ފައިސަލް ހައިރާން ކަމާއި އެކު އެތަނުން ތެދުވިއެވެ. އަދި ބޭރަށް ނިކުތެވެ. އޭރު އެސިސްޓެންޓް ކޮމިޝަނަރ އޮފް ޕޮލިސް މުހައްމަދު ޔާސިރު އަތަށް ގަނޑެއްލައިގެން ބޭރުގައި މަޑުކޮށްލައިގެން ހުއްޓެވެ. ރޭޝަމްވެސް ޖީޒާ ފޮނުވާލުމަށްފަހު އެތަނަށް އައިސް އެގަޑީގައި މަޑުކޮށްލިއެވެ. “ސަރ..” ހައިރާންކަމާއި އެކު ފައިސަލް ޔާސިރުއަށް ގޮވާލިއެވެ. ޔާސިރު ހިނިތުންވުމެއް ރައްދުކޮށްލަމުން އެތަނުގައި ތިބި ތިންމީހުންގެ މޫނަށް ވަކިވަކިން ބަލާލިއެވެ. “އަހަރެން ހީކުރީ ތި އެމެންވެސް އަހަރެންނަށް ހުރިހާ އެއްޗެއް އަންގާނެކަމަށް..” ފައިސަލްއާއި ދިމާލަށް ބަލާލަމުން ޔާސިރު ވާހަކަ ދެއްކިއެވެ. “އަޅުގަނޑު މާލެ އައީ އިއްޔެ.. އަދި ސަރ އަރިހަށް ނުދެވިގެން މިއުޅެނީ” ފައިސަލް ބުނެލިއެވެ. “ތިހާ އޮފިޝަލްކޮށް ވާހަކަ ނުދެއްކިޔަސް ރަނގަޅުވާނެ..” ޔާސިރު ބުނެލިއެވެ. “ފައިސަލްއަށް ނުދެވުނަސް އަހަރެން މިއައީނުން.. އަހަރެންނަށް ހަބަރުލިބިފަ އޮތީ ފައިސަލްމެން މީހަކު ހައްޔަރު ކުރި ވާހަކަ” ޔާސިރު ވާހަކަ ދެއްކިއެވެ. “ސަރ.. އެމީހަކީ ޖަނާންގެ ކިޑްނެޕްއާއި ބެހޭގޮތުން” “އެމީހާ މިހާރު ދޫކޮށްލާ..” ފައިސަލްގެ ޖުމްލަ ނުނިމެނީސް ޔާސިރު ވާހަކަ ދެއްކިއެވެ. އެތަނުގައި ތިބި ތިންމީހުންނަށްވެސް އެވަގުތު ލިބިގެން ދިޔައީ އެތައް ގުނައެއްގެ ހައިރާން ކަމެވެ.\n“ސަރ.. އެމީހަކީ ޖަނާންގެ ކިޑްނެޕްއާއި ބެހޭގޮތުން ހަމައެކަނި މައުލޫމާތު އެނގޭ މީހާ” ފައިސަލް ކުޑަކޮށް ކުރިއަށް ޖެހިލާ ޔާސިރު އާއި ދިމާލަށް ބަލާލިއެވެ. “މިތަނުގައި އިނީ ނާޝިދު ކިޔާ މީހެއްތަ” ފައިސަލް ބުނި އެއްޗެއް އަޑު އިވުނު ކަމަށް ނަހަދާ ނިހާންއާއި ދިމާލަށް ބަލާލަމުން ޔާސިރު ސުވާލުކޮށްލިއެވެ. ނިހާން ބޯޖަހާލީއާއެކޭ ބުނާ ގޮތަކަށެވެ. “ސަރ.. ޕްލީޒް.. ޖަނާންގެ ހަބަރެއް އަޅުގަނޑުމެން ހޯދަންޏާމު ނާޝިދު އަދި މިތަނުގައި ބައިންދަން އެބަޖެހޭ” ފައިސަލް މަސައްކަތް ކުރީ ޔާސިރުއާއި ވާހަކަ ދެއްކޭތޯއެވެ. “މިއޮތީ އޭނަ ދޫކޮށްލާ ޗިޓް… ހުރިހާ ލިޔުންތަށް މިހުރީ ތައްޔާރަށް” ޔާސިރު އޭނަގެ އަތުގައި ހުރި ގަނޑުތަށް އެތަނުގެ މޭޒުމަތީގައި ބެހެއްޓިއެވެ. “މިއީ ސަރ ދަންނަ މީހެއްތޯ” ފައިސަލް ސުވާލުކޮށްލިއެވެ. އެވަގުތު ޔާސިރު ފައިސަލްއާއި ދިމާލަށް ބަލާލި ނަމަވެސް އެއްވެސް އެއްޗެއް ނުބުންޏެވެ. “އެހެންވީމަ މިއީ ދަންނަ މީހެއްތާ.. ދަންނަ މީހަކަށްވިޔަސް ކުށެއް ކޮށްފިއްޔާ ވާނީ ކުށަކަށް.. ސަރއަށް ރަނގަޅަށް އެނގޭނެ.. އަޅުގަނޑުމެންނަށް ލިބެމުން އައި ހުރިހާ އިންޓެލްއެއް މިއައީ ސަރ އާއި ހިއްސާ ކުރަމުން… އެހެންވީމަ އޭނަ ކުރަންވިސްނާފައިވާ ހުރި ނުބައި ކަންތައް ސަރއަށް އެނގޭނެ” ފައިސަލް ހިތްހަމަނުޖެހުމާއި އެކު ވާހަކަ ދެއްކިއެވެ. “ފައިސަލް އަހަރެންނަށް އެނގެއޭ..” “އެނގެއޭ.. އެނގެއޭ.. އަޅުގަނޑަކަށް ހިޔެއް ނުވޭ އެއްވެސް ވަރަކަށް ސަރއަށް އެނގޭހެނެއް.. އެމީހާ އެއީ މިހާރު ޖަނާން ހުރިތަން އެނގޭނެ މީހަކީ.. އެމީހާ އެއީ މިހާރު ރާއްޖެއަށް އަންނަން އުޅޭ ތްރެޓް އާއި ބެހޭގޮތުން މައުލޫމާތު އެނގޭ މީހަކީ.. އެމީހާ އެއީ ދީނީ ގޮތުން އެތައް މައުލޫމާތެއް އޮޅުވާލައިގެން ޒުވާނުންނަށް ދެމުން ގެންދާ މީހަކީ” ފައިސަލް އަޑު ބާރު ވަމުން ދިޔައެވެ.\n“އަހަރެންނަށް ކުރެވޭނެ ކަމެއްނެތޭ.. ތިހުރިހާ އެއްޗެއް ތިގޮތަށް ހުރި ނަމަވެސް.. އަހަރެންނަށްވެސް ހުންނާނެ ކުރެވޭނެ ކަންތަކާއި ނުކުރެވޭނެ ކަންތައް..” ޔާސިރުގެ އަޑުވެސް ބާރުވިއެވެ. “އެހެންވީމަ މިއީ އަދި ސަރއަށް ވުރެއް މަތިން ނިމިގެން އައި ނިންމުމެއްތާ..” ފައިސަލް ބުނެލިއެވެ. “އިތުރަށް ވާހަކަ ނުދައްކާ.. މިހާރު އޭނަ ދޫކޮށްލާ އެހެންނޫނީ މާރަނގަޅެއް ނުވާނެ” ޔާސިރު ދިނީ އިންޒާރެކެވެ. ފައިސަލް ބަލާލީ ރޭޝަމްއާއި ނިހާންއާއި ދިމާލަށެވެ. “ދުވަހަކުވެސް އަޅުގަނޑު ހިޔެއް ނުކުރަން ޔާސިރު ސަރ އަޅުގަނޑުމެންނަށް ވަޒީފާގެ ބިރު ދައްކާނެ ކަމަކަށް.. އެކަމަކު ޝުކުރިއްޔާ” ފައިސަލް މޭޒުމަތީގައި ހުރި ގަނޑުތަށް ނަގަމުން ރުޅިވެރިކަމާއި އެކު އެތަނުން ބޭރަށް ނިކުތެވެ. އެވަގުތު ޔާސިރު ބަލާލީ ނިހާންއާއި ދިމާލަށެވެ. ނިހާންވެސް ރުޅިވެރިކަމާއި އެކު ދެފަރާތަށް ބޯ ހޫރާލަމުން ފައިސަލްގެ ފަހަތުން ދިޔައެވެ.\n“ތައްޔާރުވޭ.. ކަލޭ ތިއީ މިނިވަނެއް މިހާރު” އަތުގައި އޮތް ގަނޑުތަށް ނާޝިދުގެ ކުރިމަތީގައި ބަހައްޓަމުން ފައިސަލް ރުޅިވެރިކަމާއި އެކު ބުނެލިއެވެ. އޭނަގެ ސެލްގައި ބަހައްޓާފައިވާ އެނދުގައި އޮށޯވެގެން އޮތް ނާޝިދު އެވަގުތު ތެދުވެ މޯޅިއަކަށް ދެމިލިއެވެ. “72 ގަޑިއިރު ވުމުގެ ކުރިން ތި ފައިސަލް އަހަރެން މިތަނުން ނެރޭނެ.. މިގޮތަށް އަހަރެން ނުބުންނަތަ” ނާޝިދު ހިނިތުންވުމެއް ރައްދުކޮށްލަމުން ފައިސަލްއާއި ދިމާލަށް ބަލާލިއެވެ. “މާގިނަ އަނގަނުތަޅާ އަވަސް ކުރޭ.. އެހެންނޫނީ ކުށެއް ނަމަވެސް އަހަރެންގެ އަތުން މި ލިޔުންތަށް ވީދާލާކަށް މާގިނައިރެއް ނުވާނެ” ފައިސަލް އަޑަށް ބާރު ލަމުން ބުނެލިއެވެ. އެވަގުތު ނާޝިދު ހީގަތެވެ. އަދި އަވަސް ކަމާއި އެކު އެތަނުން ބޭރަށް ނިކުތެވެ. އެ ލިޔެ ކިޔުންތަށް ހިފައިގެން ބޭރަށް ނިކުންނަމުން ހުއްޓި ފައިސަލް އާއި ދިމާލަށް ބަލާލަށް ލިއެވެ. “އަހަރެންނަށް ކަލޭމެން ދިން ހޮސްޕިޓަލްޓީއަށް ވަރަށް ބޮޑަށް ޝުކުރިއްޔާ.. ދިއުމުގެ ކުރިން އެއްޗެއް އަހާލަން ބޭނުންވޭ.. ކަލޭމެން އެއްވެސް މީހަކަށް ހިލްމީގެ ހާލަތެއް އެނގޭތަ” ނާޝިދު ނުލަފާ ފާޑަކަށް ހީގަންނަމުން ސުވާލު ކޮށްލިއެވެ. ފައިސަލްއާއި ނިހާންއަށް އެކަކު އަނެކަކާއި ދިމާލަށް އެވަގުތު ބަލާލެވުނެވެ.\nhurihaa kudin nah vesq mibaives kamudhaane kamah heekuran.. 🙂\ndhen inna bai hurihaa kudin nah eid ge fahun up kohdheynan igey… hurihaa kudinah ves eid mubaarak 🙂\nhurihaa kudinge comment thakah ves maruhaba 🙂\nReethi bt dheeney kiyaafa unnagothun heevane islaam dheenuga hunna kanthah kamunudhaa kuhjehhen…..\nvarah interestin,,,ekamu haadha lahun thi up kuranyy…thankolheh avas kohdheeba,,,,,,,,,,,,,,,,,,,,,,,,,,,,,,,,,,,,,,\nthnks bodu koh 🙂\nliu eid annanthee fantasy ves kudakoh family aa eku time spend kohlan beynun vaathee igey.. 🙂\neid ninmaafa hulhuvey dhuvahu up kohdheynan iraadha kureviyya 🙂\nhaadha dhera eyy… hilmy ah ehn hadhaakah nuwaane ehnu… faisal fakyru boa gowany mihaaru… heyo nuwaane ehnu thihen hadhan fantasy… konmes rangalhu gotheh hadhaabala… dhen janaan v thaneh emyhunnah angan ulhebala,,, waiting for next part…\nMibaives v theethi .haada lahakun anehbai\nFantasy naashid eyy haadha nulafaa myhaa gandekeyyy… Faisal ah vure bodah liu rulhi aasi emyhaa gandu dheke…. Ekm v v v v v rythi mi bai… Fantasy ah vs eid mubaarak ingeyyy… V v dhera vefa mi iny vs fantasy mi bai up kurun las vaathyyy…\ntheega thiothy dheenah furassaara kuraa gothah liyefa hen bodah heevany… thubulhilee meehunney kiyaafa… thiee dhn bodu varu ingey… verinnah kiyaman vaan ves jeheynee Allah ah uredhumeh nuvaa kanthakuga…eilaahu haraam kurevvi ehchcheh halaal kohffiyya kiyaman vumeh neiyeheyo veriyakas…. dhenee kanthah rangalhah balaafa ehchchehi liyebala\neid mubaarak fantasy\nMi vaahaka mihaaru v v reethi vey eba… 😀 thank u fantasy… but Adhivexx mahssala akee maa lahee up kureveyleh… dhen thibunee dhw EID gefahunney… soooo sad 🙁 🙁 🙁 … dhen ehen v ma family aa ehkh happy vaguthukolheh heydha khlumah edhen…. aslu fantasy family aa ehkh hiyyhama jehey varakah aharumennahvex advantage… 😛 u guys knw hw?? Bcx fantasy hiyy hqma jehifa hunnanyaa vaahaka liyan shauguveruvegen dhigu kh liyaane… hahaha 😉 alhe dhigeh tha mee fantasy??? Heheh.. anyways v reethi hama… good luck nd everyone ah vexx “EID MUBARAK 🙂 “\nonly fantasy girl. says:\nHooo…..anehbai kiyaahithun kehmadhu vehje haadha reechy….aslu vvv reethi igey…..dhen inthizaaru kureveyny eid nimey dhuvahah……..edhuvahun avahah up kohdhenchy….\nNihaaneee Nashid mn na gulhun onna meeheh dhw…v heevey…fantasy vaahakaige past aa present igey gothah date/place jahaafa onna nama vaahaka kiyaalan varah faseyha vees..BTW v interesting story eh me. ..keep it up\nv v interesting mi story 🙂 n v v different story en mi 🙂\nkudinge lobi coment thakah vvvvvvvvvvvv bodah shukuriyya 🙂\nalhe fantasyves v dheravey las kuran jeheythee… ekamaku heekuran hurihaa kudin ves wait kuraane kamah 🙂\ndhoo shabee gina dhuvas vee varakah gina in liyevenyne dhoo 😛\nalhey liu fantasy ves v rulhi gadha vey.. ekamaku keekurany 🙂\nonly fantasy girl v avahah up koh dheynan igey 🙂\nmi vaahaka kiaa hithun hurevenykunoon,,,,,,,,,,waiting ,,,,,,,,waiting


Miadhu Bangladesh ah furan ulhunu3meehakuves positive\nމިއަދު މާލެއިން ޕޮޒިޓިވްވި ކޭސްތަކުގެ ތެރޭގައި، ރާއްޖޭގައި ގަވައިދާ ހިލާފަށް އުޅޭ ބިދޭސީންގެ ތެރެއިން މިއަދު އެނބުރި ބަންގްލަދޭޝަށް ފުރަން އުޅުނު ތިން މީހަކު ހިމެނޭކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ)އިން މިއަދު ބުނެފި އެވެ.\nގަވައިދާ ހިލާފަށް ރާއްޖޭގައި އުޅެމުންދިޔަ ބަންގްލަދޭޝްގެ 68 މީހަކު މިއަދު ވަނީ އަނބުރާ ފޮނުވާލައިފި އެވެ. އެމީހުން ރާއްޖެއިން ފުރީ އިއްޔެ ބަންގްލަދޭޝް އަދި ނޭޕާލްގައި ތިބި ދިވެހިން ގޮވައިގެން ރާއްޖެ އައި ބަންގްލަދޭޝްގެ އެއާފޯސްގެ މަތިންދާބޯޓުގަ އެވެ.\nނެޝަނަލް އެމަޖެންސީ އޮޕްރޭޝަން ސެންޓަރު (އެންއީއޯސީ) އިން މިއަދު ބޭއްވި ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާނު މަބުރޫކު އަޒީޒް ވިދާޅުވީ، މިއަދު މާލެއިން އެ ވައިރަހަށް ޕޮޒިޓިވްވި މީހުންގެ ތެރޭގައި މިއަދު ބަންގްލަދޭޝަށް ފުރި ބޯޓުގައި ފޮނުވާލަންތިބި އެގައުމުގެ ތިން މީހަކު ހިމެނޭ ކަމަށެވެ.\nއަދި އެ މީހުނަށް ބަލި ޖެހިފައިވާކަން އެނގުނީ، އެ މީހުން ފުރުވާލުމުގެ ކުރިން ޓެސްޓު ކުރުމުންކަމަށް މަބުރޫކު ހާމަކުރެއްވި އެވެ.\nރާއްޖެއިން މިހާތަނަށް ޖުމްލަ 83 މީހަކު ވަނީ ކޮވިޑް-19އަށް ޕޮޒިޓިވްވެފަ އެވެ. އޭގެ ތެރޭގައި ހިމެނެނީ 38 ދިވެހިންނާއި 45 ބިދޭސީންނެވެ.\nމާލެއިން ކޮވިޑް-19ގެ ކޭހެއް ފެނުމާއެކު ސަރުކާރުން ވަނީ މުޅި މާލެ ސަރަހައްދު 14 ދުވަހަށް ލޮކްޑައުންކޮށްފަ އެވެ. އަދި އަތޮޅު ތެރޭގައިވެސް އެ ރަށްރަށުން އަނެއް ރަށަށް ދިއުން ވަނީ މަނާކޮށްފަ އެވެ.\nބަންގްލަދޭޝް ބިދޭސީން އެޗްޕީއޭ + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Alhan Ah Hamalaa Dhin Meehaa Ah Ma'aafu Koffi | Hathaavees\nފޭދޫ ދާއިރާގެ ކުރީގެ މެންބަރު އަލްހާން ފަހުމީ ---\nރައްޔިތުންގެ މަޖިލީހުގެ ފޭދޫ ދާއިރާގެ ކުރީގެ މެމްބަރު އަލްހާން ފަހުމީ އަށް ހަމަލާދިން މީހާ އަށް އަލްހާން މައާފު ކުރައްވައިފިއެވެ.\nއަލްހާނަށް ހަމަލާ ދިނީ 2014ވަނަ އަހަރުގެ ފެބްރުއަރީ މަހުގެ ތެރޭގައެވެ. އަލްހާނަށް ވަޅިން ހަމަލާ ދިންއިރު އޭނާ އިންނެވީ އާޓްފިޝަލް ބީޗުގައި ކުރިން ހުރި ބްރޭކްވޯޓާ ނަމަކަށް ކިޔާ ރެސްޓޯރެންޓެއްގައެވެ.\nއެ ހާދިސާގައި އަލްހާނަށް ބޮޑު އަނިޔާއެއް ލިބިވަޑައިގަތެވެ. އެގޮތުން އަލްހާނުގެ މައިބަދަ އަށް ވަރަށް ބޮޑަށް ގެއްލުންވިއެވެ. އެ ހާދިސާގައި އަލްހާން ވަނީ ރާއްޖެއިން ބޭރަށް ވަޑައިގެން ފަރުވާ ހޯއްދަވާފައެވެ.\nއަޅުގަނޑުގެ މައިބަދަޔަށް އެއްވެސް ޙައްޤަކާ ނުލާ ވަޅި ޖެހި މީހައަށް އަޅުގަނޑު މަޢާފް ކޮށްފިން ! pic.twitter.com/AvgDP00oRC\n— 𝗔𝗹𝗵𝗮𝗻 𝗙𝗮𝗵𝗺𝘆 - 𝗔𝗙 (@AlhanFahmy) September 30, 2020\nސ. ހިތަދޫ އުލްފާ މަންޒިލް، މުހައްމަދު ނަސީމްގެ މައްޗަށް ދައުލަތުން ދައުވާކުރިއެވެ. އަދި އޭނާ ވަނީ ހަތް އަހަރު ދުވަހަށް ޖަލަށް ލުމަށް މިދިޔަ އަހަރު ކްރިމިނަލް ކޯޓުން ހުކުމް ކޮށްފައެވެ.\nއޭނާ މައްޗަށް ހުކުމް ކުރީ ބިރު ދެއްކުމާއި ނުރައްކާތެރި ހަތިޔާރާއި ތޫނު އެއްޗެހި ގެންގުޅުން މަނާ ކުރުމުގެ ގާނޫނުގެ ދަށުންނެވެ. އެ ގާނޫނުގެ ދަށުން މީހެެއްގެ ހަށިގަނޑަށް ގެއްލުން ދިނުމުގެ ކުށުން ނަސީމް ކުށްވެރިވާ ކަމަށް ކްރިމިނަލް ކޯޓުން ކަނޑައެޅިއެވެ. އެ ކުށުގެ އަދަބެއްގެ ގޮތުން އޭނާ ފަސް އަހަރަށް ޖަލަށް ލުމަށާއި އަދި އެ ކުށް ކުރުމުގައި ތޫނު ހަތިޔާރެއް ބޭނުން ކޮށްފައިވާތީ އެ ގާނޫނުގެ ދަށުން އިތުރު ދެ އަހަރުގެ ޖަލަށް ލުމަށް ހުކުމް ކުރިއެވެ.\nއަލްހާނަށް ހަމަލާދިން ސީދާ ސަބަބެއް އަދިވެސް ސާފެއް ނުވެއެވެ. އަދި އެކަމުގެ އަޑީގައި ތިބީ ކޮން ބައެއް ކަމެއް ވެސް ސާފެއް ނުވެއެވެ. އަލްހާނަށް ހަމަލާ ދިން މީހާ އަށް މައާފުކުރިކަން އޭނާ ހާމަ ކުރެއްވިއިރު އިއްޔެ ކްރިމިނަލް ކޯޓުގައި ކުރީގެ ނާއިބު ރައީސް އަހުމަދު އަދީބު ވަނީ އެމަނިކުފާނަށް މީގެކުރިން ކުރެވުނު ކުށްތަކަށް ތައުބާވެފައިވާ ކަމަށާއި އެހެންކަމުން ދިވެހި ރައްޔިތުން އެމަނިކުފާނަށް މައާފު ކުރެއްވުމަށް އެދިލައްވާފައެވެ.\nPrevious ޕްލާސްޓިކުން ކަނޑުތައް ތަގައްޔަރު ވާތީ ރައީސް ކަންބޮޑުވުން ފާޅުކުރައްވައިފި\nNext ޖޭޕީ އިން ވެސް ބުނަނީ ހިޔާނާތުގެ ފައިސާ ނުލިބޭ ކަމަށް!


Script kiyumakee Sunny Deol kuraa kameh noon\nމިހާތަނަށް ކުޅުނު އެއްވެސް ފިލްމަކަށް ސޮއި ކުރުމުގެ ކުރިން ސްކްރިޕްޓު ކިޔާފައި ނުވާނެ ކަމަށް ބޮލީވުޑްގެ ތަރި ސަނީ ޑިއޯލް ބުނެފި އެވެ.\nއިންޑިއާގެ ނޫސް ޕީޓީއައިއަށް ދިން އިންޓަވިއުއެއްގައި ސަނީ ބުނެފައިވަނީ ފިލްމުތަކަށް ސޮއި ކުރުމުގެ ކުރިން މުޅި ސްކްރިޕްޓު އެއްކޮށް ނުކިޔާ ކަމަށެވެ. ފިލްމުގެ ޑައިރެކްޓަރުންގެ ވާހަކަތަކާއި އަައިޑިއާއަށް ބަލާފައި ފިލްމު ކަމުގޮސްފި ކަމުގައި ވާނަމަ ހަމަ ސޮއި ކޮށްލަނީ ކަމަށް އޭނާ ބުންޏެވެ. އަދި ސްކްރިޕްޓްގެ މާބޮޑު ތަފްސީލަށް ނުގޮސް ފިލްމުގެ ވާހަކަ ލިޔުންތެރިންނާ ގުޅިގެން މަސައްކަތް ކުރެވޭތޯ ބަލާކަމަށް ވެސް ބުންޏެވެ. އެހެންނަމަވެސް، އެހާރާއި މިހާރު ތަފާތުވުމުން މިހާރު ފިލްމުގެތަކުގެ ސްކްރިޕްޓު ކިޔަން ޖެހޭނެ ކަމަށްވެސް ބުނެފައިވެއެވެ.\nނީރަޖް ޕަތަކް ޑައިރެކްޓުކުރާ އެކްޝަން ކޮމެޑީ ފިލްމު، ބައްޔާޖީ ސުޕާ ހިޓް ސްކްރީނުތަކުގައި މި ހުކުރު ދުވަހު އަޅުވާފައިވާއިރު، މި ފިލްމުން ސަނީ ޑިއޯލް އާއެކު ޕްރިތީ ޒިންތާ، އަރްޝަދް ވަރްސީ އަދި އަމީޝާ ޕަޓޭލްވެސް ފެނިގެންދާނެ އެވެ.\nފިލްމު ބައްޔާޖީ ސުޕަހިޓްގެ ޓްރެއިލާ. ފޮޓޯ: ދަ އިންޑިއަން ވަޔާ\nސަނީ ޑިއޯލްގެ އެންމެ ފުރަތަމަ ފެނިލުން 1983ގެ 'ބޭތާބް' ވެގެން ދިޔައީ އޭނާގެ ފިލްމީ ހަޔާތުގައި ކުޅެފައިހުރި ފިލްމުތަކުގެ ތެރެއިން އެންމެ މަގުބޫލު އަދި އެންމެ ކާމިޔާބު އެއް ފިލްމަށެވެ. އަދި ރާޖްކުމާރު ސަންތޯޝީގެ ގާޔަލްއިން ލިބުނު ގައުމީ އިނާމަށްފަހު ސަނީ ދިޔައީ ބޮލީވުޑްގެ އެންމެ ފުންނާބު އުސް ތަރިންނާ ވާދަކޮށް ވަނަތައް ނަގަމުންނެވެ. ރިޝީ ކަޕޫރުއާއެކީ ކުޅުނު ދާމިނީ އިންވެސް އެންމެ މޮޅު ސަޕޯޓިން އެކްޓަރުގެ ލަގަބު ހޯދި އެވެ.\nފިލްމު ބޭތާބުގެ މަންޒަރަކުން ސަނީ ޑިއޯލް\nކުރީގެ ފިލްމުތަކުން ސަނީ ޑިއޯލް ދައްކުވައިދިން ހުނަރަށް އަދިވެސް ތައުރީފު ލިބެއެވެ. ސަނީގެ ލޯބީގެ ފިލްމުތަކުން ބެލުންތެރިންގެ މަގުބޫލުކަން ހޯދި ލަވަތަކުގެ ތެރެއިން 'ޖަބް ހަމް ޖަވާން ހޯނގޭ' އާކީ އެހާރުވެސް މިހާރުވެސް ހިޓެކެވެ. އެހެންނަމަވެސް މިހާރު ކުޅޭ ފިލްމުތައް ހިޓު ނުވެފައި، ފިލްމުތަކުން ކުރީގެ ސަނީ ޑިއޯލް ނުފެންނަ ކަމަށް އެކި މީހުން ބުނެ އެވެ.


ފޮހެވޭނޭ ބާއޭ… 39 – Esfiya\nތުރުތުރު އަޅަމުން ދިޔަ އަތަކުން މިޝްޔާ ފުރަތަމަ ވެސް ބެލީ އޭނަގެ ހަށިގަނޑު ނިވާކުރެވޭތޯ އެވެ. ގަމީސްކޮޅުގެ ގޮށްތައް އެޅުވުނުއިރު އޭނައަށް ގިސްލެވެނީއެވެ. ލޮލަށް ޖަމާވެފައިވާ ބޮޑެތި ކަރުނަތިކިތައް ފުލުފުލުން ފައިބަމުން ދިޔައެވެ. ބިރުން ގޮސް މީހާ ހުއްޓިދާނެހެން ވެސް ހީވެއެވެ. ރާކިން އިނީ މިޝްޔާއަށް ބަލާށެވެ. ހަމަޖެހުމުގެ އަސަރު އެމޫނުމަތިން ފާޅުވެއެވެ. ތުންފަތްމަތީގައި ސިއްރުވެރި ހިނިތުންވުމެއް ވެސް ވެއެވެ.\nމިޝްޔާއަށް އޭނަގެ ކަރުން ނަގަމުން ދިޔަ ދިލަ އިހުސާސްކުރެވެއެވެ. މުޅި ހަށިގަނޑުގައި ވޭން އަޅާ ކަހަލައެވެ. މިޝްޔާއަށް ކަރުގައި ފިރުމާލެވުނީ ބޭއިހްތިޔާރުގައެވެ. އަތް ދުރުކޮށްލެވުނު ހިނދު ލޭގެ ނިޝާން ވެއެވެ. މިޝްޔާގެ ލޮލުން ފައިބަމުން ދިޔަ ކަރުނަތައް ވީ އިތުރެވެ. މިޝްޔާ ބުރުގާ ރަގަޅުކޮށްލަމުން އެތެރެއަށް ނޭފަތް ދަމާލިއެވެ. ކަރުނަތައް އަމިއްލަ ބާރުގެ ދަށަށް ގެނެވުނުކަމަކަށް ނުވިއެވެ. ތިރީ ތުންފަތުގައި ދަތް އަޅާލީ ގިސްލުމުގެ އަޑު ބޭރުވިޔަ ނުދިނުމަށެވެ. އޭނަގެ ގިސްލުމުގެ އަޑުން ވެސް ކުރިމަތިން ފެންނަން އިން ޝައިތާނާއަށް އަސަރެއް ނުކުރާނެކަން އެނގޭތީއެވެ. މިޝްޔާގެ ސިކުނޑިވަނީ ހައިޖާނެއްގެ ތެރޭގައެވެ. އޭނަ ރާކިންގެ ޝަރުތާ އެއްބަސް ވީ ހިތާއި ދެކޮޅަށެވެ. ސަލާމަތާއެކު ކާރުން ނިކުމެވެން އޮތް ހަމައެކަނި ގޮތަކީ ވެސް އެއީއެވެ.\nމިޝްޔާގެ ލޯބީގައި ދީވާނާވެފައި ހުރި ރާކިންއަށް މިޝްޔާގެ ވާހަކަތަށް ޤަބޫލު ކުރެވުނެވެ.\n”މިޝްޔާ ރޯވަރުގެ ކަމެއް އަދި އަހަރެން ނުކުރަމެއްނު، އެކަމަކު މާހުޝިޔާރުވާން އުޅެފިއްޔާ ރޯން ޖެހިދާނެ…” ރާކިން މިޝްޔާގެ އަތުގައި ހިފަން އުޅުމުން މިޝްޔާ އެއަތް ފޮޅުވާލިއެވެ. އެއާއެކު ރާކިން ޖެހީ ހިނިގަނޑެކެވެ. ނަމަވެސް މަދު ވަގުތުކޮޅެއްގެ ތެރޭގައި ހުނުން ހުއްޓާލައި އޭނަގެ ހަރުކަށިކަން ދައްކާލައިފިއެވެ.\n”ހަނދާން ކުރާތި އެއިޒްކާން ގާތު އެއްވެސް ވާހަކައެއް ބުނަން އުޅެފިއްޔާ އަހަންނަށް އުނދަގޫކަމެއް ނޫން އޭނަގެ ފުރާނަ ދުއްވާލުމަކީ، އަހަރެން މިޝްޔާއަށް ދޭނީ ދެހަފްތާގެ މުހުލަތު، ނޫން އެއްހަފްތާ، ނޫން ދެދުވަސް…. ދެދުވަސް ތެރޭގަ ޖެހޭނީ އޭނައާއި ވަރިވާން… އެހެންނޫންނަމަ އަހަރެންގެ ހަޤީޤީ ކުލަ ދައްކާލާނަން!…….. ކީއްވެތަ މިޝާ އަހަރެން ދެކެ ބިރުގަންނަނީ؟، އަހަރެންގެ ކޮން އުނި ސިފައެއްތަ ހުރީ… އަހަރެން ވާހަކަދައްކާއިރު އަހަރެންގެ މޫނަށް ބަލާބަލަ!، މިޝާ ހިތްފުރޭވަރަށް އަހަރެން ލޯބި ދޭނަމޭ، ހިތްހަމަނުޖެހޭ ކަމަކާ ދުވަހަކު ވެސް ކުރިމަތިލާކަށް ނުޖެހޭނެޔޭ….. އެއިޒްކާންއަށް ވުރެ ބޮޑަށް މިޝްޔާ ދެކެ ލޯބިވާނަމޭ، ބަނޑުގައި ތިއޮތް ދަރިފުޅު ދެކެވެސް ލޯބިވާނަމޭ، ބައްޕައެއްގެ ލޯބި ދޭނަމޭ… އަހަންނާއެކު އުޅެން ފެށުމުން މިޝާއަށް އެނގޭނެ އަހަރެންގެ ރަގަޅު ކަން، ލޯބި ވާވަރު…” ރާކިން ހަރުކަށިކަން އިސްކުރަމުން އައިސް ވާހަކައިގެ ރާގު ބަދަލުކޮށްލިއެވެ. އޭނަ މިޝްޔާއާއި ދެން ވާހަކަދެއްކީ ނިކަން ލޯބިންނެވެ. މިފަހަރުވެސް ރާކިން މިޝްޔާގެ އަތުގައި ހިފާލަން އުޅުމުން މިޝްޔާ އެއަތް ފޮޅުވާލިއެވެ.\n”އަހަ… އަހަރެން ބޭނުންވަނީ ގެއަށް ދާން….” މިޝްޔާ ކުރެހިފައިވާ އަޑަކުން ބުންޏެވެ. އޭނަ ކާރުން ފައިބަން ދިމާކޮށްލުމުން ރާކިން އެކަމަށް ހުރަސް އެޅިއެވެ.\n”އަހަރެން ގެންގޮސްދީފާނަމޭ، ބަލިއިރު ހިނގާފަ އުޅޭކަށް ނުވާނެ…” ރާކިން ހިނިތުންވުމަކާއެކު ބުންޏެވެ.\nރާކިންގެ މޫނުމައްޗަށް އެތިފަހަރެއް ވީއްލާލާނަމޭ މިޝްޔާގެ ހިތަށް އެރިއެވެ. އޭނަ އެކަނި ހާލާއިގެން އިން ނަމަ މިހާރު އެކަން ކުރީހެވެ. ނަމަވެސް ބަނޑުގައިވާ ދަރިފުޅާއި މެދު ވިސްނަން އެބަޖެހެއެވެ. އެއީ އޭނައާއި އިޒްކާންގެ ލޯބީގެ ބަގީޗާގައި ފޮޅުނު ފުރަތަމަ މަލެވެ. އެލޯބީގެ ފުރިހަމަކަމުގެ ނިޝާނެވެ. އެނިޝާނަށް ކުޑަވެސް ގެއްލުމެއް ލިބުމުގެ ކުރިން އޭނަ ފުރާނަ ވެސް ޤުރުބާން ކުރާނެއެވެ.\nމިޝްޔާގެ ކަންފަތުގައި އެވަގުތު ގުގުމާލީ ނަވްރަސް ދެއްކި ވާހަކަތަކެކެވެ. ބިރުން އުޅުމުން އޭނައަށް އުނދަގޫކުރަން ރާކިންއަށް އިތުރު ހިތްވަރެއް ލިބިގެން ދާނެ ކަމެވެ. އޭނަ ޖެހޭނީ އެބިރާ ކެރިގެން ކުރިމަތިލާށެވެ. އަންހެނުންނަކީ ފިނޑިބައެއް ނޫނެވެ.\nމިޝްޔާ ވިސްނާލިއެވެ. ނަވްރަސް ބުނީ ތެދެކެވެ. ކުރިންވެސް އެފަދައިން ކަންތައް ކުރެވުނު ނަމައެވެ. ފުލުހަށް ރިޕޯޓްކުރެވުނު ނަމައެވެ. އެހެންނޫންނަމަ މިއަދު މިހާދިސާއާއި ކުރިމަތިލާން ވެސް ނުޖެހުނީހެވެ. އޭނަގެ ހަށިގަނޑުގައި ހާމަކަން ބޮޑުގޮތެއްގައި އެހެން ފިރިހެނަކަށް އަތްލުމުގެ ފުރުސަތު ވެސް ނުލިބުނީހެވެ. މިޝްޔާއަށް ރޮވުނީއެވެ. އިޒްކާންއަށް އަނިޔާއެއް ލިބެން އޭނަ ނޭދެއެވެ. ބަލިކަށި ވާކަށް ވެސް ބޭނުމެއް ނޫނެވެ. ހިތްވަރުކުރަން ބޭނުމެވެ. އެހެނަސް ރާކިންއަކީ ނުރައްކާތެރި މީހެކެވެ. އޭނަ ކޮންމެފަދަ ކަމެއް ވެސް ކޮށްފާނެއެވެ. ހިތްވަރު އެލެނީ އެހިސާބުންނެވެ.\n”ޔާ ﷲ، މިއަޅާ މިމުސީބާތުން ސަލާމަތްކޮށްދެއްވާ ފާނދޭވެ… ނުބައި ނުލަފާމީހުންގެ އަތްދަށުން މިއަޅާ ރައްކާތެރިކޮށްދެއްވާ ފާނދޭވެ…..” މިޝްޔާ މާތް ﷲއަށް ދުޢާކުރިއެވެ. އޭނަ މާތްﷲގެ ރަހުމަތުން އުއްމީދު ކަނޑާނުލާނެއެވެ. އެކަލާނގެއި އަނިޔާ ލިބިގެންވާ މީހާގެ ދުޢާ އިޖާބަ ކުރެއްވުމުގައި އަވަސްވެވޮޑިގަންނަވާ އެއްކައުވަންތަ އިލާހެވެ. ދުޢާކުރަން ފެށުމުން މިޝްޔާގެ ހިތަށް ކުޑަ ހަމަޖެހުމެއް ލިބި މީހާ ހަމައަކަށް އެޅިގެން ދިޔައެވެ.\n”ހާދަ ވަރަކަށް ތި ވިސްނަނީ؟….” ރާކިން މިޝްޔާއަށް ބަލަން އިނދެ ބުންޏެވެ. ”މިޝާ ތިހާވަރަށް ނުވިސްނިޔަސް އިޒްކާންއާ ވަކިވާން ސަޅި ގޮތެއް މަ ބުނެދީފާނަމޭ….” ރާކިން އިއްވާލިއެވެ. މިޝްޔާ އިނީ ހިމޭނުންނެވެ.\n”އަހަރެން ބުނެފީމެއްނު ގެއަށް ދާށޭ ބޭނުމީ….” މިޝްޔާ ތަކުރާރު ކޮށްލިއެވެ.\nރާކިން މިޝްޔާ ބުނި ފަދައިން ކަންތައްކޮށްދިން ހިނދު ލިބިފައިވާ ހިތްހަމަޖެހުމެއްގެ ސަބަބުން މިޝްޔާގެ ހިމޭންކަން އޭނައަށް ރަގަޅަށް ދޭހައެއް ވެސް ނުވިއެވެ. އޭނަގެ ވިސްނުމާއި ފިކުރު މުޅިން އެހެން ކަމެއްގެ ތެރޭގައި އޮޔާބެހެނީއެވެ.\nހިމޭންކަމާއެކު މިޝްޔާ ވިސްނަމުން ދިޔައީ ރާކިންގެ ފަރާތުން އޭނަގެ ޢާއިލާ ސަލާމަތްކުރާނެ ގޮތަކާ މެދުގައެވެ. ނަވްރަސް އާއި އިޒްކާންގެ އެހީ އޭނައަށް އިންތިހާއަށް ބޭނުމެވެ.\nގެއަށް އާދެވުމާއެކު ފުރަތަމަ ވެސް މިޝްޔާ ހިނގައިގަތީ ކޮޓަރިއާ ދިމާއަށެވެ. އޭނަގެ ފިޔަވަޅުތައް ވެސް ބާރެވެ. އޭނަގެ މޫނު އެއްވެސް މީހަކަށް ފެންނަން ބޭނުން ނުވާތީއެވެ. މިޝްޔާއަށް ކޮޓަރިއަށް ވަދެވުމުން އޭނަ ދޮރު ތަޅުލިއެވެ. އެއާއެކު އޭނައަށް ދޮރު ކައިރިއަށް ތިރިވެވުނެވެ. ދެއަތުން މޫނު ފޮރުވާލެވުނެވެ. އޭނަ އެހާ ފިނޑިވީ ކީއްވެގެން ހެއްޔެވެ؟\n”ޒޭން އައީމަ ހަޤީޤަތް ހާމަކުރާނީ، ހީޒް ދި އޮންލީ ވަން ހޫ ކޭން ހެލްޕް މީ….. ޒޭންއާއި ވަކިވާން ވެއްޖެނަމަ އަހަރެން މޮޔެވެދާނެ، ޒޭން ޕްލީޒް ކަމް ސޫން، ވީ ނީޑް ޔޫ….” މިޝްޔާ އިޒްކާންއަށް ގުޅިއިރު ފޯނެއް ނުނަގައެވެ. އެއާއެކު އިޒްކާން ހުންނާނީ މީޓިންގްއެއްގައި ކަން މިޝްޔާއަށް ވިސްނިއްޖެ އެވެ.\nއިޒްކާންގެ އިންތިޒާރުގައި ހުރި މިޝްޔާ އެނދުގައި ޖައްސާލިއިރަށް ނިދުނީއެވެ. މިޝްޔާއަށް ނިދިފައި އޮތްވާ ތަޅުގައި މީހަކު ހިފާލިހެން ހީވިއެވެ. އޭނަ ފުރަތަމަ ދިޔައީ ސިއްސައިގެންނެވެ. ނަމަވެސް ދެވަނަ ސިކުންތުގައި މޫނަށް ވެރިވެފައި ވި މާޔޫސްކަމާއި އުދާސްކަން ފިލައިގެން ހިނގައްޖެއެވެ. އޭނައަށް އެނދުން ތެދުވެވުނު ގޮތެއް ވެސް ނޭގެއެވެ. ދުވެލާފައި ގޮސް އޭނަ ދޮރު ހުޅުވާލުމާއެކު ސިއްރުން އެތެރެއަށް ދެމިގަތީ އިޒްކާންއެއް ނޫނެވެ. އެއީ ރާކިން އެވެ. މިޝްޔާއަށް ހަޅޭއްލެވުމުގެ ފުރުސަތު ނުލިބެނީސް އޭނަ އެތެރެއަށް ވަދެ މިޝްޔާގެ އަނގައިގެ މަތީގައި އަތް އަޅައިފިއެވެ. ދެން އިވިގެން ދިޔައީ ކޮޓަރި ތަޅުލި އަޑެވެ.\nމިހުރިހާ މަންޒަރެއް ސިޑިން މައްޗަށް އެރި ބަލްޤީޝްއަށް ފެނި ހުއްޓުން އެރިއެވެ. ފެނުނު މަންޒަރު އޭނައަށް ޤަބޫލުކުރަން ވެސް ދަތިވިއެވެ. ހިތަށް ނުބައި ގޮތެއް ވެގެން ދިޔައެވެ. ބަލްޤީޝްގެ މޫނުގެ ކުލަވަރު ބަދަލުވެގެން ދާން ނެގީ މަދު ސިކުންތުކޮޅެކެވެ. ބަލްޤީޝްއަށް ފެނުނީ ހަމައެކަނި އެމީހަކު ކޮޓަރިއަށް ވަންތަނެވެ. ބަލްޤީޝްއާއެކު ހުރި މާހުތާބް ހުރީ ދެލޯ ތަންމިނަށް ބޮޑުކޮށްލައިގެންނެވެ. އަނގަމަތީ އަތްއަޅާލައިގެން ހުރެ އޭނަ އިޒްކާންގެ ކޮޓަރީގެ ދޮރާ ދިމާއަށް ބަލަން ހުއްޓެވެ.\n”މިފަދަ ރަނުގެ ފުރުސަތެއް އަހަންނަކަށް ނުލިބޭނެ….” މާހުތާބް ބޭނުންވީ ބަލްޤީޝްގެ ވިސްނުމާ ކުޅެލާށެވެ. އެހިތުގައި މިޝްޔާއަށް ޓަކައި ނަފްރަތު އުފައްދާށެވެ. ފެނުނު މަންޒަރުން ބަލްޤީޝް ހުންނާނީ ޝައްކެއްގެ މަތީގައި ކަން އޭނައަށް އެނގެއެވެ.\n”އެ އަލަށް ގެނައި ޑްރައިވަރު ސަމީރު ދޯ؟، އޭނަ ކީއްވެ މިޝްޔާގެ ކޮޓަރިއަށް އެވަނީ؟، އިޒްކާން ގޭގަ ވެސް ނޫޅޭ ގަޑިއެއްނު މީ…. ކީއްވެގެންތަ ކޮޓަރީގެ ދޮރު ތަޅުލި އަޑު އިވުނީ…” މާހުތާބް ބުންޏެވެ. ބަލްޤީޝް ހުރީ ހުއްޓުން އެރި ގޮތަށެވެ. އޭނައަށް މާހުތާބްގެ ޖުމްލަ އަޑު އިވުނެވެ. ބިރުގަތީ ހިތުގައި އޮތް ޝައްކު ޔަޤީނަށް ބަދަލު ވެދާނެތީއެވެ.\n”ސުހުބާނަﷲ!… އަނެއްކާ މިޝްޔާ…….” މާހުތާބްއަށް އޭނަގެ ޖުމްލަ ފުރިހަމަ ނުކުރެވުނީ ބަލްޤީޝް ރުޅިވެރިކަމާއެކު އޭނައަށް ބަލާލުމުންނެވެ. މޭގަނޑު އަނގަޔަށް ނައީ ކިރިޔާއެވެ. ބަލްޤީޝް މިހާ ދަގަޔަށް ރުޅިއައިސްފައި ހުއްޓާ އޭނައަށް ފެނުނު މީ ފުރަތަމަ ފަހަރެވެ.\n”ހުއްޓާލާ!…” ބަލްޤީޝް ރުޅިވެރިކަމާއެކު އިއްވާލިއެވެ.\nމާހުތާބްގެ ވާހަކަތައް ޤަބޫލުކުރަން ބަލްޤީޝްގެ ޒަމީރު ދެކޮޅު ހެދިއެވެ. އެއީ ދޮގެކެވެ. އެހެންވެގެން ނުވާނެއެވެ. އޭނަ މިޝްޔާއަށް ކުރާ އިތުބާރު މިޝްޔާ ފުނޑުފުނޑުކޮށްނުލާނެ އެވެ. މިޝްޔާއަކީ އެފަދަ ކުއްޖެއް ނޫނެވެ. ބަލްޤީޝް ބޭނުންވީ ފެނުނު މަންޒަރު ދޮގުކުރާށެވެ. އޭނަގެ ހިތާއި ސިކުނޑި ވަރުގަދަ ހަނގުރާމައެއް ފެށި ކަހަލައެވެ. ބަލްޤީޝް ހަޤީޤަތުގައި ހުރީ އޭނަ މިޝްޔާ ދެކެމުން އައި ނަޒަރިއްޔާތު ބަދަލުވެދާނެތީ ބިރުންނެވެ.\nބަލްޤީޝް ބާރު ފިޔަވަޅުތަކެއްގައި ދިޔައީ އިޒްކާންގެ ކޮޓަރިއާއި ދިމާއަށެވެ. ބާރުބާރަށް ދޮރުގައި ތަޅައިގަތްތަނާ އިވުނީ އެއްޗެއް ވެއްޓުނު އަޑެވެ. ބަލްޤީޝްގެ ހިތުގައި ރުޅިވެރިކަން އުފަންވެގެން ދިޔައެވެ. މާހުތާބް ހުރީ އެއަލިފާންގަނޑަށް ތެޔޮއަޅަންށެވެ.\n”މިކަމެއް ހިނގާކަން އިޒްކާންއަށް ފަޅާއެރީމަ ކަންނޭގެ ކުއްލި ގޮތަކަށް ބޭރަށް ބަދަލުވާ ވާހަކަ ބުނީ ވެސް، ކޮންފަދަ މަކަރުވެރި އަންހެނެއް…” މާހުތާބް އިތުރުކޮށްލިއެވެ. ލިބުނު ފުރުސަތުގައި ހިތުގައި މިޝްޔާއަށް އޮތް ރުޅިވެރިކަން މާހުތާބް ބޭރުކޮށްލަމުން ދިޔައެވެ. މިޝްޔާގެ އަގުވައްޓާލަން އޭނަ ފުރުސަތަކަށް ބަލަބަލާ ހުންނަތާ ކޮން ދުވަހެއް ހެއްޔެވެ؟ ހީވެސް ނުކޮށް ހުއްޓާ އޭނައަށް ލިބުނު ފުރުސަތު ނިކަން ދެކިބަލާށެވެ.\n”މިޝްޔާ މިދޮރުހުޅުވަބަލަ!…” ބަލްޤީޝްގެ ހަރުކަށިކަން އެކުލެވިގެންވާ އަޑު އިވިގެން ދިޔައެވެ. މާހުތާބް ދައްކަމުން ދިޔަ ވާހަކައިން ބަލްޤީޝްގެ އެތެރެހަށިން ދިލަ ހޫނުކަމެއް ބޭރުވާހެން ހީވެއެވެ. ފާއިތުވަން ފެށި ކޮންމެ މިނެޓަކާއެކު އޭނަގެ ޝައްކު ޔަޤީނަށް ބަދަލުވާން ފެށި ކަހަލައެވެ.\n”މިޝްޔާ!….” ބަލްޤީޝް ހަޅޭއްލަވާ އަޑަށް ދީމް ވެސް ކޮޓަރިން ނިކުމެގެން އައިސްފިއެވެ. އޭނަގެ ފަހަތުން ޔޫޝައު ވެސް އައެވެ. ”މަންމާ ކިހިނެއް ވީތަ؟….” ޔޫޝައުއަށް އަހާލެވުނެވެ.\n”ވެގެން އުޅޭ ގޮތެއް އެނގޭނެ މި ދޮރު ހުޅުވުނު އިރަކުން، މިޝްޔާ މިދޮރު ހުޅުވާށޭ، ދޮރު ތަޅުލައިގެން ކީއްތަ ތިކުރަނީ!….”\n”ބަލަ އަޑެއް ނީވޭތަ؟… މިޝްޔާ!…”\nރަސަލްއާއެކު ގޭގެ މައިދޮރުން އެތެރެއަށް ވަން އިޒްކާންއަށް މަންމަގެ އަޑު އިވި މޭގަނޑަށް ފިނިވެގެން ދިޔައެވެ. އޭނައަށް ދުއްވައިގަނެވުނީ ސިޑިއާ ދިމާއަށެވެ. އިޒްކާންގެ ފަހަތުން ކަހަލަ ގޮތަކަށް ރަސަލް ވެސް ދިޔައެވެ.\n”މަންމާ ކިހިނެއްތަ ވީ؟…” އިޒްކާން އެމީހުންނާ އަރާހަމަކުރަމުން ސުވާލު ކުރިއެވެ. އޭނަގެ އަޑުގައި ވަނީ ހާސްކަމެވެ. އޭނަގެ ހިތުގެ ތެޅުން ވަނީ އިންތިހާއަށް އަވަސް ވެފައެވެ. މިޝްޔާއަށް ކަމެއް ވެއްޖެކަމަށް އޭނަގެ ހަވަނަ ހިއްސު އިންޒާރު ދޭން ފަށައިފިއެވެ. ގެއަށް އައި މަގުމަތީގައި އޭނަ ގުޅުމުން މިޝްޔާ ފޯނަށް ޖަވާބު ނުދިނުމުން ވެސް އޭނަ ހުރީ ނުތަނަވަސް ވެފައެވެ.\n”އިޒްކާންގެ އަންހެނުން ކުރާ މުޑުދާރު ކަންތަކުން ލަދުން ބޯހަލާކުވާވަރު އެބަވޭ، ހިލޭފިރިހެނަކު ކޮޓަރިއަށް ވައްދައިގެން އެއުޅެނީ، ހުޅުވާށެ ބުނީމަވެސް ހިތަކަށް ވެސް ނާރަޔޭ، މަގޭ ހިތަށް އަރާ ކޮންފަދަ ވިޔާ ނުދާ އުޅުމެއް ލިބިފަ ހުރި އަންހެނެކޭ އެއީ، އަދި އެވެސް މިގޭގެ ޑްރައިވަރާ އެކީ، ޗީ…” ބަލްޤީޝް އައި ރުޅީގައި ފަތިވަރު އަމުނާލިއެވެ. އެޖުމްލަ ވެގެން ދިޔައީ އެތާނގައި ގޮއްވާލެވުނު ބޮމަކަށެވެ.\nއައި ރުޅީގައި އިޒްކާންއަށް ބުނެވުނެވެ. އޭނަ ދެލޮލުގައި ވަނީ އިންތިހާ ދަރަޖައިގެ ރުޅިވެރިކަމެވެ. މަންމަ މިޝްޔާގެ ބޮލުގައި އެއަޅުވަނީ ކޮންފަދަ ނުބައި އިލްޒާމެއް ހެއްޔެވެ؟ މަންމައަށް ބުނެވުނު އެއްޗެއް ވެސް ނޭގެނީ ހެއްޔެވެ؟ މަންމަ އޭނަ ގާތު އެބުނަނީ ދުވާލުގެ ވަގުތުގައި މިއީ ރޭގަނޑުކަމަށް ޤަބޫލުކުރުމަށް ހެއްޔެވެ؟ ދުނިޔެއިން އެއްވެސް މީހަކަށް އިތުބާރު ނުކުރެވުނަސް އޭނަ މިޝްޔާއަށް އިތުބާރު ކުރާނެއެވެ. އަނބިމީހާގެ ދިފާއުގައި މައިންބަފައިނާ ވެސް ހަނގުރާމަ ކުރަން އޭނަ ހުރީ ތައްޔާރަށެވެ. އެއީ ދޮގު ތުހުމަތެކެވެ.\n”މަންމައަށް ހަޤީޤަތް ނޭގި ވާހަކަ ނުދެއްކުން އެދެން، މިޝޫއަކީ ތިކަހަލަ ކުއްޖެއް ނޫން!….” ދީމް ވެސް ރުޅިއައެވެ. ފުރަތަމަ ފަހަރަށް އޭނަ ބަލްޤީޝް ދެކެ ހިތްހަމަނުޖެހުނެވެ.\n”މަންމަ ދައްކާ ވާހަކަ ޤަބޫލު ނުކުރެވެންޏާ ނިކަން މިދޮރު ހުޅުވަބަލަ، ނޭގޭ މިހާރު………..”\n”ބަލްޤީޝް، ހުއްޓާލާށޭ!…” ކުއްލިޔަކަށް އިވިގެން ދިޔައީ ރަސަލްގެ އަޑެވެ. އެއަޑުން ބަލްޤީޝް ސިހުނެވެ. މިވީހާތަށް ރަސަލް އޭނައާ ދިމާއަށް ރުޅިއައިސްގެން އެންމެ ލަފުޒެއް ވެސް ބުނެފަކާ ނެތެވެ. މިއަދު މިޝްޔާގެ ސަބަބުން ރަސަލް އޭނަ ދެކެ ފުރަތަމަ ފަހަރަށް ހިތްހަމަ ނުޖެހުނީއެވެ!\n”ހެޔޮނުވާނެ އަހަރެން އަތުން ދޫކޮށްލާ، ރާކިން ބުނި ގޮތަށް ކަންތައް ކޮށްދޭނަމޭ އަހަރެން ބުނީމެއްނު…. އިޒްކާން ކުރިމަތީގަ އަހަރެން ބަދުނާމު ނުކުރޭ، އާދޭސްކުރަން، ޕްލީޒް…….” އިޒްކާންގެ އަޑު އިވި މިޝްޔާގެ ހިތް ދިރޭރަހަފޮދަކަށްވެ ނިމިއްޖެއެވެ.\n”ބުނީމެއްނު އޭނައާއި ވަރިވާން މަގު ކޮށާދޭނެމާ، ދެން ކީއްވެތަ ޖެހިލުން ތިވަނީ، މިޝާއަށް ކުރަން އުނދަގޫވާނެ ކަންތައް އަހަރަން މިފަސޭހަ ކޮށްދެނީއެއްނު، އެދޮރު ހުޅުވޭ އިރަށް އޭނަ މިޝާ ވަރިކުރާނެ…….” ރާކިން ހިނިތުންވުމަކާއެކު ބުންޏެވެ. އޭނަ ހުރީ މިޝްޔާ ގެނެސް ގަޔާލާ ފިއްތާ ލައިގެންނެވެ. ވާހަކަވެސް ދެއްކިޔަ ދެނީ އުނދަގުލަކުންނެވެ. ފެންނަ މީހަކަށް އެމަންޒަރު ގޯސްކޮށް ސިފަވާނެއެވެ.\n”ދޫކުރާށޭ ބުނެފީމެއްނު!…” ކޮންމެ ގޮތެއް ހަދާފައި ވެސް ރާކިންގެ އަތުގެ ތެރޭން ނިކުންނަން މިޝްޔާ ބޭނުންވިއެވެ. އިޒްކާން އޭނައާމެދު ބޭވަފާތެރިއެއްގެ ނަޒަރިއްޔާއިން ނެކޭތަން ބަލަން އެހިތަކަށް ކެތްނުކުރެވޭނެއެވެ. އެދުވަހަކުން އޭނަ ދިރިހުއްޓާ މަރުވާނެކަން ވެސް ގައިމެވެ. އެނާޒުކު ހިތް އެތިކޮޅުތަކަށް ބުރައިގެން ދާނެއެވެ.\nއިޒްކާން ބޭނުންވީ މަންމަ އެދެއްކި ވާހަކަ ތަކަކީ ދޮގެއްކަން ހާމަކޮށް ދޭށެވެ. އޭނަ ކޮޓަރީގެ ޑަބަލް ތަޅުދަނޑި ނެގުމަށްފަހު ތަޅުދަނޑިވަޅަށް ކޮއްޕާލިއެވެ. ދެން އިވިގެން ދިޔައީ ކޮޓަރީގެ ދޮރު ހުޅުވިގެން ދިޔަ އަޑެވެ. ފެނުނު މަންޒަރާއެކު އެންމެ ތިބީ ގަނޑު ވެފައެވެ.\nރާކިންގެ އަތުގެ ތެރޭން ވީއްލިގަންނަން އުޅުނު މިޝްޔާއަށް ދޮރާދިމާއަށް ބަލާލެވުނެވެ. އޭނައާ ދިމާއަށް ގަނޑުވެފައި ބަލަން ހުރި އިޒްކާން ފެނި މިޝްޔާއަށް ދެފަރާތަށް ބޯހޫރާލީ ނޫނެކޭ ބުނުމުގެ ގޮތުންނެވެ. އެދެލޮލުގައިވަނީ ވޭނީ ކަރުނަތަކެކެވެ. އޭނައަށް އިތުބާރު ކުރާށޭ އިޒްކާން ގާތު ބުނާ ކަހަލައެވެ. އޭނައަށް އެހީވެދޭށޭ ބުނާ ކަހަލައެވެ. ކުރިމަތިވެފައިވާ މުސީބާތުން އޭނައާއި ދަރިފުޅު ރައްކާތެރިކޮށްދޭށޭ ބުނާ ކަހަލައެވެ. އިޒްކާންއަށް މިޝްޔާގެ ދެލޮލަށް ބަލަން ހުރެވުނެވެ. އެދެލޮލުގައިވާ ވޭނާއި، ސިހުމާއި، ބިރުވެރިކަމުން އޭނައަށް ކަމެއް ހާމަކޮށްދޭން އުޅޭކަހަލައެވެ.\nއިޒްކާއަށް މުށްކަވާލެވުނެވެ. ދެދަތްޕިލަ ޖައްސާ ބާރުކޮށްލެވުނު ހިނދު ރުޅިއައިސް މީހާ ރޫޅިދާނެހެން ވެސް ހީވިއެވެ.\n”ކޮބާ ފެނިއްޖެތަ؟ ލަދުން ގޮސް ބޯހަލާކު!…” ބަލްޤީޝް އަޑުގެ ނެތްތަނަށް ހަޅޭއްލަވައިގަތެވެ. އެއަޑަށް ހޭވެރިކަން ވި އިޒްކާން ބާރުބާރަށް ހިނގާލާފައި ގޮސް ރާކިންގެ މޫނަށް ބާރު އެތިފަހަރެއް ވީއްލާލިއެވެ. ޖެހިޖެހީނުން ނޭފަތުން ލޭ އަންނަވަރު ކުރިއެވެ. ރާކިންގެ މޫނަށް އަނދިރިވިއެވެ. ދެން ވެސް އިޒްކާން ދޫކޮށްނުލިއެވެ. ހަތަރުއެތިފަހަރު ޖަހައި ރާކިން ޓައިލްސް މައްޗަށް ވައްޓާލި ގޮތަށް ފައިން ތަޅަން ފެށިއެވެ. ހީވަނީ އޭނަގެ ދެއަތުން ރާކިން މަރާލަ ފާނެހެންނެވެ.\n”ކަލޭގެ ތިމިޑުދާރު ދެއަތް އަހަރެން ބިންދާލާނަން…” އިޒްކާން ހުރީ މޮޔަވެފައެވެ. އޭނަގެ ހަނދާނަށް ސިފަވަނީ މިޝްޔާގެ ދެލޮލުން އޮހުނު ކަރުނަތަކެކެވެ. އެއިން ކޮންމެ ކަރުނައެއްގެ އަގު ހޯދަން އޭނަ ބޭނުން ވެއެވެ.\n”ޒޭން…” މިޝްޔާ ދުވެލާފައި ގޮސް އިޒްކާން ދުރުކުރުވަން އުޅުނެނެވެ. އޭރު ރާކިން ކުކުރަނީއެވެ. މިޝްޔާގެ ލޮލުގައިވާ ކަރުނަތައް ފެނި އިޒްކާންއަށް ވީ ގޮތެއް ނޭގުނެވެ. އޭނައަށް މިޝްޔާގެ ގައިގައި ބައްދައިގަނެވުނީއެވެ. ދެން އިވުނީ އިޒްކާންއަށް ރޮވުނު އަޑެވެ. އެވަގުތު މިޝްޔާގެ ހިތް ކުދިކުދިވެގެން ދިޔައެވެ.\n”މިޝޫ އައެމް ސޮރީ… އޭނަ… އޭނަ….” އިޒްކާންއަށް ޖުމްލަ ފުރިހަމަ ނުކުރެވުނެވެ. ހިތުގައި އަޅަން ފެށީ ގަދަ ފަދަ ވޭނެކެވެ. އޭނަ މިޝްޔާގެ ގައިގައި ބައްދާލައިގެން ހުރީ ބާރަކަށެވެ. ދުވަހަކު ދޫކުރަން ބޭނުނުވާ ފަދައިންނެވެ. ”ނޫން….” މިޝްޔާއަށް ބުނެވުނެވެ. އެޖުމްލައިން އިޒްކާންގެ ހިތަށް ކުޑަ ނަމަވެސް ފިނިކަމެއް ގެނެސް ދިނެވެ.\n”ކަލޭ ހީކުރީތަ އަހަރެން ކަލޭ ދޫކޮށްލާނެ ކަމަށް؟، ނޫން!…. ކަލޭގެ އުނދަގޫ ވަރަށް ގިނަ ދުވަހު މިޝޫއަށް ފޯރައި، ކަލޭ ހަވާލު ކުރާނީ ފުލުހުންނާ…” އުނދަގުލުން ތެދުވާން އުޅުނު ރާކިން ފެނި އިޒްކާން ބުނެލިއެވެ. ދޮރު މަތީ ހުއްޓުންއަރާފައި ތިބި މީހުން ތިބީ ވާނުވާ ނޭގިފައެވެ.\n”ބަލަ އަދިވެސް އިޒްކާންއަށް ގޯސްވަނީ އެމީހާތަ؟… އިޒްކާންގެ އަންހެނުންގެ ކުށެއް ނުފެނޭތަ؟، ނޭގޭ މިކަމެއް ހިނގާތާ ވީ ދުވަހެއް ވެސް….” ބަލްޤީޝް ރުޅިވެރި ރާގަކަށް ބުނެއެވެ.\nރާކިން ގުރުގެޅިގެން ކެއްސާލިއިރު އަނގައިން އައީ ލެޔެވެ. އޭނަ މިޝްޔާއާއި އިޒްކާންއަށް ބަލަމުން ދިޔައީ އަލިފާނުގެ ނަޒަރަކުންނެވެ. އޭނަގެ ރޭވުން މިފަދަ ހިތި ގޮތަކަށް ނިމިދާނެއޭ އޭނަގެ ހިތަށް ވެސް ނުގެނެވުނެވެ.\nއިޒްކާން ގާތަށް ރުޅިއައެވެ. އޭނަ ރާކިންގެ ވާހަކަ ހިއްސާކުރުމުން އެންމެނަށް ޝޮކެއް ލިބުނެވެ. އެވާހަކަ ޤަބޫލުނުކުރެވުނީ ބަލްޤީޝް އަށެވެ. އޭނަ އިތުބާރުކުރީ ފެނުނު މަންޒަރުތަކަށެވެ. އޭނަ ދުށް ގޮތުގައި ރާކިންއަށް މިޝްޔާ އިޝާރާތެއް ނުދިންނަމަ އެހެން ވެސް ނުވީހެވެ. އެންމެ ހާދިސާއަކުން އޭނަގެ ވިސްނުން މުޅިން ބަދަލު ވެގެން ދިޔަ އެވެ.\nފުލުހުންގެ ބެލުމުގެ ދަށަށް ރާކިން ގެނެވުނެވެ. ބިރުދެއްކުމުގެ ކުށުގެ ދަށުންނެވެ. މިޝްޔާ ފުލުހުންނަށް ބަޔާން ދިނެވެ. ރާކިންގެ އަތުގައި ބިޑިއަޅުވައިގެން ނެރެވުނު ވަގުތު މިޝްޔާ ދޫކޮށްނުލާނަމޭ ހަރުއަޑުން ބުނެ ހަޅޭއްލަވައިގަތެވެ. އޭނަ އަދި އަންނާނަމޭ ވެސް ބުނެލިއެވެ. އެވަގުތު މިޝްޔާ އިޒްކާންގެ އަތުގައި ހުނިފެހެއްޓިނަމަ އޭނަ ރާކިން މެރީސްކަން ކަށަވަރެވެ.\nކޮޓަރިއަށް ހަމަހިމޭންކަން ވެރިވެގެން ދިޔައެވެ. މިޝްޔާ ގާތު ދީމްއާއި ޔޫޝައު ތިބުމަށް ފަހު ދިޔައީ އެވެ. އިޒްކާން ކޮޓަރީގެ ދޮރު ތަޅުލަމުން މިޝްޔާއަށް ބަލާލިއެވެ. އެއާއެކު އިޒްކާންގެ ދެލޯ ފެންކަޅި ވިއެވެ. މިއަދު މިޝްޔާ ހާދަ ގިނަ ވޭނެއް ތަހައްމަލްކޮށްފިއެވެ. އޭނައަށް މިޝްޔާއަށް ރައްކާތެރިކަމެއް ވެސް ނުދެވުނެވެ. އޭނަގެ އެހީއަށް މިޝްޔާ ބޭނުންވި ހިނދު އެކަންތައް ވެސް ކޮށްނުދެވުނެވެ. އޭނަ ފިރިހެނަކަށް ވެސް ނުވިތާއެވެ.\nvarah varh reethi mibaivex….\nVara obi thankolhe avaha anebai up kobaaaaaa\nAlhe thanks mihaa avahah up kohdhineema. Next part kiyaa hithun nuves hurevey hama. E raakin gandu athu jehihjiyyaa hama hurihaa than eh kudhi kudhi kohfa dhookuraany. That jerk!! :@ Next part avahah up kohdhehchey. This is the best story ever\nAlheyy varah obi mibaivxx. Lov u muthaa ??\nOh my my i looooooove this story.. aneh part avahah plllllxxxxxxxx\noh my god… plx upload next part sooon.\nmuthaa thivaruge best writer eh adhi nufeney, u r the best mutha\nmi partves v v reethi keep it up!\nVaahakaege anehbai v avahah beynun… Vvv reethi…\ncan anyone answer meeee\nhw izkaaan identifiesss raakin……\nހިތާމަ އެހެނިހެން ލޯބި May 13, 2017\nފޮހެވޭނޭ ބާއޭ… 3


Majileehuge raees akah MDP in beynunvaa beyfulhaku kandaeluhun hoama dhuvahu | Mihaaru\nމަޖިލިހުގެ ރައީސަކާއި ނައިބު ރައީސަކަށް އެމްޑީޕީން ބޭނުންވާ ބޭފުޅަކު ކަނޑައެޅުން ހޯމަ ދުވަހު\nސަރުކާރު ހިންގާ ކޯލިޝަންގެ މައި ޕާޓީ އެމްޑީޕީގެ ޓިކެޓުގައި އާ މަޖިލިހަށް އިންތިޚާބުވެވަޑައިގެންނެވި 65 ބޭފުޅުންނަށް ޕާޓީން ފޮނުވި މެސެޖެއްގައި ވަނީ މަޖިލިހުގެ ރައީސާއި ނައިބު ރައީސް ކަނޑައެޅުމުގެ ވޯޓުގައި އެ ޕާޓީ ވިޕްލައިން ނިންމުމަށް ވޯޓަކަށް އަހަން ޖެހޭ ކަމަށެވެ. އަދި އެކަމަށް ގޮތް ނިންމުމުގެ ބައްދަލުވުން ބާއްވާނެ ތަނާއި ގަޑި ފަހުން އަންގާނެ ކަމަށް އިންތިޚާބީ މެމްބަރުންނަށް އެމްޑީޕީން ފޮނުވި އެސްއެމްއެސް ގައި ވެ އެވެ.\nމި ހިނގާ 18 ވަނަ ރައްޔިތުންގެ މަޖިލީހުގެ މެމްބަރުންނާއި އާ މަޖިލިހަށް ހުވާ ކުރާ 19 ވަނަ ރައްޔިތުންގެ މަޖިލީހުގެ ބޭފުޅުންނާ އެކު މަޖިލިހުގައި އޮތް ތަރާވީހަކަށް ފަހު ނޫސްވެރިންނާ ވާހަކަފުޅު ދައްކަވަމުން ރައީސް އިބްރާހިމް މުހައްމަދު ސޯލިހް ރޭ ވަނީ މަޖިލީހުގެ ރައީސަކަށް އެންމެ އެކަށީގެން ވަނީ އަފީފް ކަމަށް ވިދާޅުވެ، އަފީފަށް ވަރަށް ބޮޑަށް ތައުރީފް ކުރައްވައިފަ އެވެ.\nރައީސް އިބްރާހިމް މުހައްމަދު ސޯލިހާއި މަޖިލިހުގެ ރައީސް ގާސިމާއި ކުރީގެ ރައީސް މުހައްމަދު ނަޝީދު ރޭ އޮތް މަޖިލިހުގެ ތަރާވީހުގައި ބައިވެރިވެވަޑައިގަންނަވަނީ. --- ފޮޓޯ: މަޖިލިސް\n"އަފީފްގެ މަސައްކަތް މީގެ ކުރިން ފެނިފައި އެބަހުރި. އަސްލަމާ އެކު މަސައްކަތް ކުރެވިފައި އެބަހުރި. އަޅުގަނޑު ގަބޫލު ކުރާ ގޮތުގައި އަފީފަކީ މި ކަމަށް އެންމެ އެކަށީގެންވާ ބޭފުޅާ،" ރައީސް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހް ވަކި ބޭފުޅެއްގެ ނަން މި ވިދާޅުވީ އެ މަގާމަށް ޝައުގުވެރިކަން ފާޅުކުރައްވާފައިވާ އަސްލަމާއި އެމްޑީޕީގެ އެހެން ބައެއް މެމްބަރުން ވެސް ރޭގެ ހަފުލާގައި ތިއްބެވި ވަގުތެއްގަ އެވެ. އަފީފަށް ތާއީދު ކުރައްވައި އޭނާގެ ނަން ރައީސް ވިދާޅުވުމާ އެކު، އަސްލަމްގެ މޫނުމަތިން ހާސްކަން ވަރަށް ބޮޑަށް ފެނުނެވެ.\nރައްޔިތުންގެ މަޖިލިސް މަޖިލީހުގެ މެމްބަރުން މެމްބަރު އަލީ އާޒިމް މެމްބަރު ހަސަން އަފީފް (ވިލުފުށި) މެމްބަރު ރޮޒައިނާ އާދަމް (އައްޑޫ މީދޫ) މެމްބަރު އިބްރާހިމް ޝަރީފް (މަރަދޫ) މެމްބަރު މުހައްމަދު އަސްލަމް (ހިތަދޫ އުތުރު) އެމްޑީޕީ ޕާލަމެންޓްރީ ގްރޫޕް އެމްޑީޕީ\nފުރަތަމަ ގާނޫނު އަސާސީ 1931 ގައި އޭގެ ވިއްސަކަށް އަހަރުފަހުން ދިވެހިންގެ ވެރިކަމުގެ ނިޒާމަށް ބަދަލުތަކެއް 1953 ގައި ޖުމްހޫރިއްޔާ 1953 ފުރަތަމަ ރައީސްގެ ވެރިކަމުން ދުރުކުރުން ،އެއަށްފަހު އިންތިޙާބީ ރަސްކަމެއް 1968ދެވަނަ ޖުމްހޫރިއްޔާ 2005 މަލްޓިޕާރޓީ،2008 މަލްޓިޕާރޓީ އިލެކްޝަން، 2012 ފުރަތަމަ މަލްޓިޕާރޓީ ރައީސް ވެރިކަމުން ދުރުކުރުން، މި ޓައިމްލައިންތަކަށް ބަލާއިރު 2019 އަނެއްކާވެސް ބޮޑުބަދަލަކަށް މިސްރާބު ހިފާފައިވާތަން މިފެންނަނީ\nރައީސުލްޖުމްހޫރިއްޔާ ގެ މަގާމުގާހުރެ މަޖުލީހުގެ ރައީސްކަން ކުރާނެ މީހަކު ހޮވުމަކީ ރީތި ގޮތެއް ނޫން...\nއިބޫއަށް އަސްލަމް ކަމުނުދާންފެށި ސަބަބަކީ ރިއާސީ އިންތިޚާބަށް ރައީސް ނަޝީދަށް ނުނިކުމެވިއްޖެ ހާލަތެއްގައި އަސްލަމް ވެސް ނެރުން އޮޕްޝަނަކަށް ލައިގެން ނަޝީދު އުޅުއްވި އުޅުއްވުން. އަދި އިބޫމެން ޝާހިދުމެންގެ ރުހުމާދެކޮޅަށް އެމްޑީޕީ ޕްރައިމަރީގައި ނަޝީދުގެ ކެމްޕެއްިން މެނޭޖަރުކަން އަސްލަމް ކުރުން. ވީމާ އޭރުއްސުރެ އިބޫމެންގެޓީމަށް އަސްލަމް ގޯސްވެއްޖެ. ކުރިން ވަރައްގާތް ދެބޭފުޅުން.\nރައީސް ނަޝީދަށް ކުރިމަތި ނުލެވިއްޖެނަމަ، އޮޕްޝަނަލް ކިތައް ބޭފުޅުން ނެންގެވިބާވައެވެ؟ މޭބިސްކަދުރުވެޔޮގަނޑުގެ ޚަބަރުގައި ނަންހިނގައިއުޅުނީ3ނަމެކެވެ. މުޙައްމަދު ޝިހާބާއި ޢަބްދު ﷲ ޝާހިދާއި، ފުވާދު ތައުފީޤުގެނަމެވެ.4ވަނަ އޮޕްޝަނެއްވެސް ގެންގުޅުއްވީތާއެވެ! ކޮންމެއަކަސް ތިދެރައީސުންގެ ގާތްކަމަށް ބުރޫއަރުވަން ކެތްމަދުވެފައިތިބި ބައެއްގެ ސަބަބުން ބުރޫއަރާފާނެކަމާއިމެދު ޝައްކު އުފެޭވަރު އެބަވެއެވެ.\nއައްޑޫ ހިތަދު އުތުރުދާއިރާގެ މެންބަރު އަސްލަމް އަށް ރައީސް ސާލިހް ތާއީދު ނުކުރާހެން ހީވެގެން، އަސްލަމްގެ ބައްޕަ ފޭސްބުކްގަ ލިއުނު ސްޓޭތަސް ފެނިފަ ހިނި އައި. ދަރިފުޅަށް ވަޒީފާއަށް ހާޒިރުވުމާއި ގަޑިއަށް ހުރމަތްތެރިކޮށް ހިތަން ދަސްކޮށްދެއްވިނަމަ ހާދަ ރަގަޅޭ ހިތަށް އެރި\nކާކުތަ ތި މެސެޖް ފޮނުވަނީ؟ ކާކު ބުނެގެންތަ؟\nމި އިބޫ ހަމަ އައްޑޫ މީހަކަށް މަގާމެއް ނުދޭންވެގެން އެ އުޅެނީ.... ޕާޓީގެ ރައީސް ނަޝީދު އަކީ ސިޔާސީ ގޮތުން އަރާ ހުންނެވި ބޭފުޅެއް. ޕާޓީއަށްވެސް އަދި ސަރުކާރަށްވެސް ކާމިޔާބު ވާނީ ނަޝީދުގެ ވިސްނުމާއެއް ގޮތަށް ކަންތައް ކުރުމުން. އެކަން އިނގޭނެ އިބޫ ރައީސް ކަމަށް ފުރުސަތު ދެއްވީވެސް ނަޝީދު.\nރައީސް ނަޝީދު ވިދާޅުވީ މަޖިލިސް ހިންގާނީ މަޖިލީހުގެ ތަޅުމުންނޭ. އެމަނިކުފާނު ބޭނުންފުޅުވަނީ ތަޅުމުގައި ވާހަކަފުޅު ދައްކަވާށޭ. މިއީ، ލައްކަވާހަކަ. އަހަރުމެން ވެސް ބޭނުންވަނީ، އަސްލަމް މެންފަދަ ތަޖުރިބާހުރި ބޭފުޅުން އައްޑޫގެ މުސްތަގުބަލަށް މަޖިލިސް ތަޅުމުގައި ވަކާލާތުކުރަން. އެއްގަތަކަށްވެސް، އަނގަ ބަންދުކޮށްގެން ގޮނޑިއެއްގަ އިންކަށް ނޫން. އައްޑޫ ރައްޔަތުންނަށް މޮޅީ އަސްލަމް ބިލުހުށަހަޅާ އެއަށް ބަހުސް ކޮށް ވޯޓު ދެއްވަން އިިންނެވުން. މިއީމަގޭބަސް.\n15އަހަރު ތިއަސްލަމް މަޖްލީހުގަ އިދެއްޖެ. އައްޑުއަތޮޅަށް ފައިދާހުރި ކޮން ބިލެއް ހުށަހެޅީ؟ އައްޑޫއަތޮޅު ރައްޔިތަކަށްވީތީ އަޅުގަޑުގަންނަނީ ލަދު. މަޖްލީހުގެ ހަޒިރީ އިން އަސްލަމް ދަނީ ފަހަތުން2ވަނަޔަށް\nމާތްﷲގެ އިރާދަފުޅުން މަގޭވޯޓުގެ އިތުރުން 21 ވޯޓު މިހާރު މިއަދާއި ހަމައަށް ކަށަވަރުވެފައިވޭ ( ރޮޒޭއަށް ) މަޖިލީހުގައި ހުރި އެއްމެ ގާބިލު ތަޢުލީމީ މެމްބަރ... ކިތަކެއް މިލިއަނުގެ އޮފަރ ކިތަކެއްފަހަރު ވަނީ މިދިޔަ5އަހަރުތެރޭ ރޮޒޭއަށް އޮފަރ އައިސްފައި. ނަމަވެސް ހުރިހާ އޮފާތަކަށް ނޫނެނެކޭ ބުނެ ނަޒާހަތްތެރި ކަމުގައި އިއްޔެވެސް މިއަދުވެސް... ވީމާ އަހަރުމެން 19 އަށް ހޮވުނު އެއްމެންވެސް ހިނގާ ރޮޒޭއަށް ތާއިދުކޮށް ރޮޒޭހޮވަން. ގާސިމްގެ މަޅީގައިވެސްނުޖެހޭނެ..\nބަލަ ކޮއލިޗަން އިން އެއްބަސްވީ މައުމޫން ޕާޓީއަށް މަޖިލިސް ރައިސް\nމަށަށް ކަމުދަނީ އަފީފް. އަސްލަމްގެ ގަޑިޖެހުމުގެ ބައި ވަރަށް ބޮޑުވާނެ. އަދި ސަލާމް ބުނާ ދުވަސްވެސް ވަރަށްގިނަވާނެ. މިހާރުވެސް މަޖްލިސް ހާޒިރީ ބަލާ.


15 Aharuvandhen Vazeefa Ah Nunikume Baraabarah Musaara Hoadhi Meehaku Hayyarukohfi - Vaguthu\n15 އަހަރުވަންދެން ވަޒީފާ އަށް ނުނިކުމެ ބަރާބަރަށް މުސާރަ ހޯދި މީހަކު ހައްޔަރުކޮށްފި\n15 އަހަރުވަންދެން ވަޒީފާ އަށް ނުނިކުމެ ބަރާބަރަށް މުސާރަ ހޯދަމުންދިޔަ އިޓަލީ މީހަކު ހައްޔަރުކޮށްފި އެވެ.\nއިޓަލީގެ ހޮސްޕިޓަލެއްގައި ވަޒީފާއަދާކުރާ މީހަކު 15 އަހަރުވަންދެން ވަޒީފާ އަށް ނުނިކުމެ ބަރާބަރަށް މުސާރަނަގަމުން ދަނިކޮށް އެކަން ފަޅައި އަރައި ހައްޔަރުކޮށްފި އެވެ.\nއިޓަލީގެ ލޯކަލް ހަބަރުތަކުން މައުލޫމާތުދޭގޮތުގައި މި ހާދިސާ ހިނގާފައި ކަޓަންޒާރޯގެ ސިޔާޝިއޯ ހޮސްޕިޓަލުގައި އެވެ. އެ ހޮސްޕިޓަލުގައި މަސައްކަތް ކުރަމުން އެމީހާ ވަޒީފާއަށް ނުކުތުން ހުއްޓާލީ 2005 ވަނަ އަހަރުގައި އެވެ.\nވަޒީފާއަށް ނުނިކުމެ ބަރާބަރަށް މުސާރަނަގާތާ އެތައް އަހަރުވެފައިވާ މީހަކު ހައްޔަރުކޮށް އިޓަލީގެ ކަމާބެހޭފަރާތްތަކުން މިހާރު ދަނީ މި މައްސަލަ ތަހުގީގު ކުރަމުންނެވެ. އެޤައުމުގެ ފުލުހުން ވަނީ އޭނާގެ މައްޗަށް ފްރޯޑު ކުރުން ނުވަތަ މަކަރާއި ހީލަތް ހެދުމުގެ ތުހުމަތާއި އޮފީހުގައި ނަހަމަގޮތުގައި ހުރުމުގެ ތުހުމަތު ކޮށްފަ އެވެ.\nއިޓަލީގެ މީޑިޔާތަކުން ރިޕޯޓުކުރާގޮތުގައި 15 އަހަރުވަންދެން ވަޒީފާއަށް މަކަރުހަދައި ފަޒީފާއަށް ނުނިކުމެ ހުރެ އެމީހާ ވަނީ 9.9 މިލިއަން ރުފިޔާ ހޯދާފައި އެވެ. މި މައްސަލަ ތަހުގީގުކުރަމުންދާ ފުލުހުން ވަނީ ހޮސްޕިޓަލުގައި މަސައްކަތް ކުރި ހަ މެނޭޖަރެއް ތަހުގީގަށް ހާޒިރުކޮށް ސުވާލުކޮށްފައި އެވެ.\nފުލުހުން ބުނީ ވަޒީފާއަށް ނުނިކުމެ މަކަރު ހެދި މީހާ ހޮސްޕިޓަލުގެ ވަޒީފާ އާއި ގުޅުނީ 2005 ވަނަ އަހަރުގައި ކަމަށެވެ. އަދި އޭނާ އޭގެ ފަހުން ވަޒީފާ އަށް ހާޒިރުނުވާކަމަށް ފުލުހުން ވަނީ ބުނެފަ އެވެ.\nފުލުހުން ބުނީ އެމީހާ ވަނީ އެޗްއާރް އަށް މައްސަލަ ވައްދަފާނެތީ އޭނާގެ މެނޭޖަރަށް ބިރުދައްކާފައި އެވެ. އަދި އެ މެނޭޖަރު ވަޒީފާ އިން ވަކިވުމުން އެ ކަން ފޮރުވިފައި އޮތްކަމަށް ފުލުހުން ވަނީ ބުނެފަ އެވެ.\nއިޓަލީގައި އަންހެނަކަށް ހަ ޑޯޒް ކޮވިޑް ވެކްސިން ދީފި


ޟުޙާ ސޫރަތުގެ ތަފްސީރު 1 – DhiSalafiyyah\nޟުޙާ ސޫރަތުގެ ތަފްސީރު 1\n12/12/2016 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އިބްރާހީމް ޔާމީން\nޟުޙާ ވަގުތު (ދުވާލުގެ ކުރީކޮޅު) ގަންދެއްވަމެވެ.  އަދި ރޭގަނޑު އަނދިރިކަން ފެތުރި، ހިމޭންވާހިނދު، އެ ރޭގަނޑު ގަންދެއްވަމެވެ.  ކަލޭގެފާނު ވެރިރައްބު، ކަލޭގެފާނު ދޫކޮށެއް ނުލައްވަތެވެ. އަދި ނުރުހުންވެވޮޑިއެއް ނުގަންނަވަތެވެ.  އަދި ކަލޭގެފާނަށްޓަކައި، ދުނިޔެއަށްވުރެ، އާޚިރަތް ހެޔޮކަން ބޮޑުކަން ކަށަވަރެވެ.  އަދި ނިކަންހުރެ، ކަލޭގެފާނުގެ ވެރިރައްބު، ކަލޭގެފާނަށް ދެއްވާނެކަން ކަށަވަރެވެ. ދެން ކަލޭގެފާނު ރުހިވަޑައިގަންނަވާނެތެވެ.  ކަލޭގެފާނު ޔަތީމަކު ކަމުގައިވަނިކޮށް އެކަލާނގެ ކަލޭގެފާނު ދެކެވޮޑިގެން ނުވޭހެއްޔެވެ؟ ދެން އެކަލާނގެ، ކަލޭގެފާނަށް ހިޔާވަހިކަން ދެއްވިއެވެ.  އަދި ކަލޭގެފާނު މަގު ގެއްލިފައިވަނިކޮށް، އެކަލާނގެ ކަލޭގެފާނު ދެކެވޮޑިގަތެވެ. ދެން އެކަލާނގެ ކަލޭގެފާނަށް މަގުދެއްކެވިއެވެ.  އަދި ފަޤީރަކު ކަމުގައި ކަލޭގެފާނު ވާތީ، އެކަލާނގެ ކަލޭގެފާނު ދެކެވޮޑިގަތެވެ. ދެން އެކަލާނގެ ކަލޭގެފާނު މުއްސަނދިކުރެއްވިއެވެ.  ދަންނާށެވެ! ފަހެ، ކަލޭގެފާނު، ޔަތީމު ކުއްޖާ ނިކަމެތިކޮށް ނުލައްވާށެވެ!  އަދި ދަންނާށެވެ! ފަހެ، ކަމަކަށްއެދި އަންނަ މީހާޔަށް، ކަލޭގެފާނު އަޑުލައި ނަހައްދަވާށެވެ!  އަދި ދަންނާށެވެ! ކަލޭގެފާނުގެ ވެރިރައްބު ދެއްވި ނިޢުމަތުގެ ވާހަކައިން، ފަހެ، ކަލޭގެފާނު ވާހަކަ ދައްކަވައި އުޅުއްވާށެވެ!\nބިސްމީގެ ތަފްސީރުވާނީ އިސްވެ ބަޔާން ކުރެވިފައެވެ. (ލިންކު 1 ، ލިންކު 2)\n﴿وَالضُّحَىٰ﴾ الضُّحَىٰ އެއީ: ދުވާލުގެ ކުރީކޮޅުގެ ވަޤުތެވެ. އަދިއެވަގުތުގައި އަލިކަމާއި ދޯދި ވާނެތެވެ.\n﴿وَاللَّيْلِ إِذَا سَجَىٰ ﴾ އެއީ: ރޭގަނޑު ދުނިޔެ ފޮރުވާލައި އަދި އޭގެ އަނދިރިކަން ދުނިޔެއަށް ވެރިވާ ހިނދެވެ. ފަހެ الله تعالى ދެވައްތަރުގެ ދެ އެއްޗެއް ގަންދެއްވައި ހުވާކުރައްވަތެވެ. ފުރަތަމައީ: އަލިކަމާއި ދޯދި ބިމަށް ފެތުރި އަދި ފުރިގެންދާ ޟުޙާވަޤުތެވެ. ދެވަނައީ: އެ ފޮރުވާލާ ރޭގަނޑެވެ. އަދި އޭގެ އަނދިރިކަމެވެ.\n﴿مَا وَدَّعَكَ رَبُّكَ﴾ ކަލޭގެފާނު ދޫކޮށެއް ނުލައްވަމެވެ. އަދި ހަނދުމަނެތިއެއްވެސް ނުމެކުރައްވަމުއެވެ.\n﴿وَمَا قَلَىٰ﴾ އަދި ނުރުހުންވެވޮޑިގެން ނުވަމުއެވެ. އެހެނެއްކަމަކު މުޙައްމަދު ޞައްލަﷲ ޢަލައިހި ވަސައްލަމްއަކީ އަހަރުމެންނަށް އެނގިގެންވާ ފަދައިން، އެކަލާނގެ ޚަލްޤުތަކުންކުރެ އެކަލާނގެ އެންމެ ލޯބިވެވޮޑިގެންވާ މަޚްލޫޤެވެ. އެފަދައިން އެކަލޭގެފާނީ އެކަލާނގެ ބާއްވައިލެއްވި އެންމެ މަތިވެރި ރިސާލަތަށްޓަކައި އިޚްތިޔާރުކުރެއްވެވި ކަލޭގެފާނެއެވެ. އަދި އިޚްތިޔާރުކުރެއްވީ އެންމެ މާތް އުންމަތަށެވެ. އަދި ނަބީކަން ޚަތިމުކުރައްވާ (ނިންމަވާލައްވާ) ކަލޭގެފާނު ކަމުގައި ލެއްވިއެވެ. ޞައްލައްﷲ ޢަލައިހި ވަސައްލަމް އަށްފަހު އެއްވެސް ނަބީއަކު ނުވެއެވެ. ރަސޫލުﷲ ޞައްލައްﷲ ޢަލައިހި ވަސައްލަމްއަކީ ﷲ ޙާއްޞަކުރައްވާފައިވާ މާތް ޞިފައެއްކަމުގައިވާ الخلة ގެ ޞިފައިން ޞިފަލިބިގެންވާ ﷲ ގެ ދެ ޚަލީލުންގެ ތެރެއިން ބޭކަލެކެވެ. އަދި الخلة އަކީ ލޯބީގެ އެންމެ މަތީ ދަރަޖައެވެ. ﷲ ގެ އަޅުތަކުން ކުރެ އިބްރާހީމް އަދި މުޙައްމަދު ޞައްލައްﷲ ޢަލައިހި ވަސައްލަމް ފިޔަވައި އެފަދަ އެހެން ބޭކަލުންތަކެއްވާކަމެއް އަހަރުމެންނަށް އެނގިފައިނުވެއެވެ. ރަސޫލުﷲ ޞައްލައްﷲ ޢަލައިހި ވަސައްލަމްގެ މިބަސްފުޅުގައި ވާފަދައިންނެވެ:\n((إِنَّ اللَّهَ تَعَالَى قَدِ اتَّخَذَنِي خَلِيلاً كَمَا اتَّخَذَ إِبْرَاهِيمَ خَلِيلاً)) \nމާނައީ: ” ހަމަކަށަވަރުން ﷲ ތަޢާލާ އިބްރާހީމް ޢަލައިހިއް ސަލާމް ޚަލީލު ކަމުގައި ލެއްވި ފަދައިން ތިމަންކަލޭގެފާނުވެސް ޚަލީލެއް ކަމުގައި ލެއްވިއެވެ.”\nﷲ ސުބްޙާނަހޫ ވަތަޢާލާ ކީރިތި ރަސޫލާ ޞައްލައްﷲ ޢަލައިހި ވަސައްލަމްއަށް ވަޙީކުރެއްވިއެވެ.\n﴿وَاصْبِرْ لِحُكْمِ رَبِّكَ فَإِنَّكَ بِأَعْيُنِنَا﴾ \nމާނައީ: “ކަލޭގެފާނުގެ ވެރިރަސްކަލާނގެ حكم ފުޅަށް ކެތްކުރައްވާށެވެ! ފަހެ، ހަމަކަށަވަރުން، ކަލޭގެފާނުވަނީ ތިމަންރަސްކަލާނގެ ބެއްލެވުމުގެ ދަށުގައެވެ.” އަދި ﷲ އެކަލޭގެފާނު ޢައްޔަން (އިޚްތިޔާރު) ކުރައްވައި އަދި ބަލަހައްޓަވައި ޙިމާޔަތް ކުރައްވައި އަދި ރައްކާތެރިކުރައްވަތެވެ. އަދި އެކަލާނގެއީ ރަސޫލުﷲ ޞައްލައްﷲ ޢަލައިހި ވަސައްލަމްއަށް މިފަދައިން ވަޙީކުރައްވަައި އެނގެވި އިލާހެވެ.\nމާނައީ:” އެކަލާނގެއީ، ކަލޭގެފާނު (ނަމާދަށް) ތެދުވެވަޑައިގަންނަވާހިނދު، ކަލޭގެފާނު ދެކެވޮޑިގެންވާ ރަސްކަލާނގެއެވެ.  އަދި ސަޖިދަކޮށް ނަމާދުކުރާ މީހުންގެ ތެރޭގައި ކަލޭގެފާނު ހަރަކާތްތެރިވެ ވަޑައިގަންނަވާތީވެސްމެއެވެ.  “\nﷲ ކަލޭގެފާނު ދޫކޮށެއް ނުލައްވަތެވެ. އެހެނެއްކަމަކު އެކަލާނގެ ޢިލްމުފުޅާއި ރަޙުމަތާއި އަޅާލުމާއި އަދި މިނޫންވެސް ދުނިޔެއާއި އާޚިރަތުގައި ކަލޭގެފާނު މަތިވެރިކަން އުފުއްލެވޭނެ އެންމެހައި ކަންތައްތަކުގައި އެކަލާނގެ ކަލޭގެފާނާއިއެކު ވޮޑިގެންވެތެވެ. ކުރިއަށް އޮތް ސޫރަތުގައި ވާފަދައިންނެވެ.\n﴿وَرَفَعْنَا لَكَ ذِكْرَكَ﴾[ الشرح :4]\nމާނައީ:” އަދި ކަލޭގެފާނަށްޓަކައި ތިމަންރަސްކަލާނގެ، ކަލޭގެފާނުގެ ނަންފުޅު މަތިވެރިކުރެއްވީމެވެ.”\n – سورة الطور 48\n – سورة الشعراء


މާފަށް އެދުމަށްފަހު ޝަހިންދާ އަދިވެސް ރިޕޯޓު ދިފާއު ކުރުމުގައި އަވަދިނެތި! | | Sangu News\nމާފަށް އެދުމަށްފަހު ޝަހިންދާ އަދިވެސް ރިޕޯޓު ދިފާއު ކުރުމުގައި އަވަދިނެތި!\n4 އޮކްޓޯބަރ 2019 - 12:16\n، އެމްޑީއެން ޖަމިއްޔާގެ ފައުންޑަރ ޝަހިންދާ އިސްމާއީލް\nރާއްޖޭގެ ޑިމޮކްރެސީ ހަރުދަނާކޮށް ހައްޤުތައް ހިމާޔަތްކުރުމުގެ ނަމުގައި އުފައްދައިގެން އުޅޭ މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ދީނާ ޚިލާފު ރިޕޯޓާއި ގުޅިގެން މާފަށް އެދުމަށްފަހު އަނެއްކާވެސް އެ ޖަމިއްޔާގެ ފައުންޑަރ ޝަހިންދާ އިސްމާއީލް ވަނީ ރިޕޯޓުގެ ދިފާއުގައި ސޯޝަލް މީޑިއާގައި ވާހަކަ ދައްކާފައެވެ.\nފިތުނަ އުފައްދަން އުޅެނީ އެމްޑީއެން އިން ނޫންކަމަށާއި ފިތުނަ އުފައްދަން އުޅެނީ ފިތުނަ އުފެއްދުމަކީ މާމޮޅުކަމެއް ކަމަށް މެޑަލް ޖަހާލަން ވެގެން އުޅޭ މިނިސްޓަރުންނާއި ރެލެވެންޓް ވާން އުޅޭ ގޮނޑި ގެއްލުނު ގްރޫޕްކަމަށް ބުނެ ޝަހިންދާ ވަނީ އިސްލާމިކް މިނިސްޓްރީއާއި ޔޫތް މިނިސްޓަރު އަހުމަދު މަހުލޫފަށް ފާޑުވިދާޅުވެފައެވެ.\nއެމްޑީއެން ނަމަކަށް ކިޔާ ޖަމިއްޔާއަކުން "ޕްރިލިމިނަރީ އެސްސެމެންޓް އޮން ރެޑިކަލައިޒެޝަން އިން ދަ މޯލްޑިވްސް"ގެ ނަމުގައި ނެރުނު ރިޕޯޓުގައި އިސްލާމްދީނާ ދެކޮޅު ކަންކަން ފާހަގަކޮށްފައިވެ އެވެ. ރިޕޯޓުގައި އިސްލާމްދީނާ ދެކޮޅު އެތައް ވާހަކަތަކާއި، ކީރިތި ގުރުއާނާއި ރަސޫލާގެ ހަދީސް ބަސްފުޅުތަކަށް ސުވާލު އުފައްދާފައި ހުރުމުން ސޯޝަލް މީޑިއާގައި އެކަމާ އެތައް ބަޔަކު ވަނީ ނުރުހުން ފާޅުކޮށްފައެވެ. ދީނުގައި އަންގަވާފައިވާ ކަންކަމަށް ހަޖޫޖަހާފައިވާ އެ ރިޕޯޓު އެންޑީއެމްއިން ނަގާފައިވަނީ އާއްމުންގެ ފާޑުކިޔުން އަމާޒުވުމުން "ދީނީ އިލްމުވެރިއެއްގެ" އެހީގައި އަލުން ރިޕޯޓު ނެރޭނެ ކަމަށް ބުނެއެެެވެ.\nއެމްޑީއެން ޖަމިއްޔާ ބަންދު ކުރުމަށް ގޮވާލައި، ސޯޝަލް މީޑިއާގައި އަޑު އުފުލާ ކެމްޕެއިނެއް ވެސް ވަނީ ފަށާފައެވެ. އަދި މީޑިއާތަކުން އެ ރިޕޯޓާއި ގުޅޭ ހަބަރުތައް ގެނެސްދޭން ފެށުމާއި އެކު އިން ނެރުނު ނޫސް ބަޔާނެއްގައި ބުނީ އެއީ ރާއްޖޭގައި ދީނީ ގޮތުން ހަރުކަށި ފިކުރު ފަތުރާ ގޮތްތަކާއި އެ ފިކުރުގެ އަސަރު ރާއްޖޭގައި އަށަގެންފައިވާ މިންވަރު ބެލުމަށް ކޮށްފައިވާ މަސައްކަތެއް ކަމަށާއި އެކަމަކު ރިޕޯޓުގައި ބޭނުންކޮށްފައިވާ ބައެއް ބަހުރުވަ އާއި ވާހަކަތައް އެންމެ ރަނގަޅަށް ގެނެވިފައިވާ ނުވާ ކަމަށް ގަބޫލުކުރާ ކަމަށެވެ. އަދި އެކަމާ ގުޅިގެން އާއްމުންގެ ތެރޭގައި ހިތްހަމަނުޖެހުން ފާޅުކޮށްފައިވާކަން ދެނެގަންނަ ކަމަށް ބުނެ، އެކަމަށް މާފަށް އެދިފައި ވެ އެވެ.\nރިޕޯޓު އިސްލާހު ކުރާނެކަމަށް ބުނެ މާފަށް އެދި ރިޕޯޓު ނެގިތާ 24 ގަޑިއިރުވެސް ނުވަނީސް ޝަހިންދާ ވަނީ ސިލްސިލާކޮށް ޓްވީޓިތަކެއްކޮށް ރިޕޯޓު ދިފާއު ކޮށް ވާހަކަ ދައްކަން ފަށާފައެވެ. ޝަހިންދާކޮށްފައިވާ ޓްވީޓުތަކެއްގައި ބުނެފައިވަނީ ފިތުނަ އުފައްދަނީ އެމްޑީއެންގެ ރިޕޯޓަކުން ނޫން ކަމަށް، އަދި އެ ޖަމިއްޔާއަކުންވެސް ނޫން ކަމަށެވެ. ނަމަވެސް، އޭނާ ސިފަ ކުރާގޮތުން އިސްލާމް ދީނަށް ފުރައްސާރަކޮށް ނެރުނު ރިޕޯޓާއި ގުޅިގެން ސޯޝަލް މީޑިއާގައި އަދި އާއި އަދި މީޑިއާތަކުން ހަބަރު ފަތުރަނީ ޓެރަރިޒަމްގެ ގާނޫނު ފާސް ކުރުމުން އެކަމާއި ބިރުން އުޅޭ ބަޔަކު ކަމަށެވެ. އަދި އެ މީހުންގެ ނިޔަތަކީ ފިތުނަ އުފެއްދުންގެ ގޮތުގައި ޝަހިންދާ ބުނެފައިވެއެވެ.\nސަރުކާރުގެ ތެރެއިން މިހާތަނަށް ޝަހިންދާގެ ޖަމިއްޔާއިން ނެރުނު ރިޕޯޓަށް ފާޑުކިޔާފައިވަނީ ޔޫތް މިނިސްޓަރު މަހުލޫފް އެކަންޏެވެ. އަދި އިސްލާމިކް މިނިސްޓްރީއިން ވަނީ އެ މައްސަލަ ބަލައިދިނުމަށް އެދި ފުލުހަށް ހުށަހަޅާފައެވެ. ނަމަވެސް، މަހުލޫފްއަަށް އަމާޒުކޮށް ޝަހިންދާ ވަނީ އެއީ "މާ މޮޅުވާން ވެގެން ޖެހި މެޑަލްއެއް" ކަމަށެވެ. އަދި ޖަމިއްޔާގެ ރިޕޯޓު ގޯސްކަމަށް ބުނުމުން ރިޕޯޓު ނެގީ އެކަން ބަލައިގަނެ ކަމަށާއި އަދި އެކަމަށް މާފަށް އެދުމުންވުސް "ލޭ އޮހޮރުވާން" ބޭނުންވާ މީހުން މައިތިރި ނުވާކަމަށެވެ.\nއިސްލާމް ދީނާއި ހިލާފު ވާހަކަތަކެއް ހުރި އެ ރިޕޯޓަށް އިސްލާމިކް މިނިސްޓްރީއިން ކަންބޮޑުވުން ފާޅު ކުރުމުން ޝަހިންދާ ވަނީ "ކެރެންޏާ" އެ ރިޕޯޓުގައި ހުރި ހުރިހާ ކަމެއް ތަހުގީގު ކުރުމަށް ބުނެފައެވެ. 10 އަހަރު ނުވަނީސް އަންހެން ދަރީން ކާވެނި ކުރުވާ، ވެކްސިން ނުޖަހާ ބަލި ޖައްސާކަމަށް ޝަހިންދާ ވަނީ ބުނެފައެވެ. އިސްލާމިކް މިނިސްޓްރީއަށް ފާޑުކިޔާ ޝަހިންދާ ވަނީ ޒަކާތައް ދޭ ފައިސާ ހަނގުރާމަތަކަށް ހަރަދު ކުރަމުންދާ ކަމުގެ ތުހުމަތުކޮށްފައެވެ. އަަދި އަންހެން ކުދިން ސްކޫލަށް ނުފޮނުވުމަށާއި، އަނބިން ގައިގައި ތެޅުމަށް އިސްލާމިކް މިނިސްޓްރީއިން ހިއްވަރު ދޭކަމަށް ދޭހަވާ މޭރުމަކުންވެސް ޝަހިންދާ ޓްވީޓު ކުރިއެވެ. އަދި ކުޑަކުދިން ހަނގުރާމައަށް ދިއުމަށް ހިއްވަރު ދެނީ ނުބައި ހިޔާލުތައް ދީގެން ކަމަށާއި އެކުދިން ލައްވާ ލޭ އޮހޮރުވުމަށް ގޮވާލަނީ ރަސޫލާގެ ނަންފުޅު ބޭނުންކޮށްގެންކަމުގެ ތުހުމަތުވެސް ޝަހިންދާ ކުރިއެެވެ. ޝަހިންދާ ވަނީ ގައުމު ހަލާކުކޮށް، މިފަދަ ކަންކަން ކުރަން ދެންތިބި މީހުންގެ މައްސަލަ ބަލަން ކެރޭނެތޯވެސް ބުނެފައެވެ.\nޝަހިންދާގެ ރިޕޯޓު މުޅިންވެސް ދިފާއުކޮށް ކުރި ޓްވީޓުޔަކުގައި ވަނީ "ގައުމުގެ ގުރުބާނީގައި" މަސައްކަތް ކުރުން ހުއްޓުވާ ބަޔަކު އެބަތިބިކަމަށް ބުނެފައެވެ. އެއީ މި ގައުމުގެ ހަލާކު ކަމަށާއި ޒުވާނުން ހަލާކު ކުރާ މީހުންގެ މައްސަލަ ބެލުމަށްވެސް ޝަހިންދާ ވަނީ ބުނެފައެވެ.\nރިޕޯޓާއި ގުޅޭގޮތުން ހަބަރު ގެނެސްދިން މީޑިއާތައްވެސް ޝަހިންދާ ސިފަ ކުރީ ފިތުނަ އުފައްދާ ކަންކަން ނުހޯދާ ބައެއްގެ ގޮތުގައެވެ.\nމާތްﷲ ހަތް އުޑުމަތިން ބާއްވާލެއްވި ކީރިތި ގުރުއާނަށް ހަޖޫ ޖަހާފައިވާ އެ ރިޕޯޓަކީ ކުރި ދިރާސާއެއްގެ މައްޗަށް ތައްޔާރުކުރި ރިޕޯޓެއް ކަމަށް އެ ޖަމިއްޔާއިން ބުނެއެވެ. ނަމަވެސް ރިޕޯޓުގައި އުފައްދާފައިވާ ސުވާލުތަކުން ފެށިގެން ރިޕޯޓްގެ ކޮންމެ ބަހަކާއި، ކޮންމެ ޖުމްލައެއްގައި އޮތީ އިސްލާމްދީނަށް ކޮށްފައިވަނީ ފުރައްސާރައެވެ.\nޓްވީޓުތައް ނިންމާލަމުން ޝަހިންދާ ބުނެފައިވަނީ "އެ އޮތީ ޓެރަރިޒަމްގެ ގާނޫނު ފާސްކޮށްފަ ކަމަށް" އަދި އެކަމާ ކިތަންމެ ބިރުން އުޅުނަސް އަދި އެމްޑީއެން ބަންދު ކުރުނަ ްއުޅުނަސް ގާނޫނު އެ އޮތީ ފާސްކޮށްފައި ކަމަށެވެ.\nމިކަމާ ގުޅިގެން ފުލުހުން ބުނީ ޑިމޮކްރެޓިކް ނެޓްވޯކުން ނެރުނު ރިޕޯޓާ ގުޅޭ މައްސަލައެއް ހުށައެޅިފައިނުވާ ކަމަށެވެ.


އަނެއްކާވެސް މީހަކު ރަހީނުކޮށް ފައިސާ ފޭރިގަނެފި – Haftha\nMon, 25 May, 2020, 9:35 pm\nއަނެއްކާވެސް މީހަކު ރަހީނުކޮށް ފައިސާ ފޭރިގަނެފި\nލ. ގަމުގައި މީހަކު ރަހީނުކޮށްގެން ފައިސާ ހޯދުމަށްފަހު، އިތުރަށް ފައިސާ ހޯދަން އުޅުނު މައްސަލައެއްގައި މީހަކު ހައްޔަރުކޮށްފިއެވެ.\nފުލުހުން ބުނީ، މިދިޔަ ބުރާސްފަތި ދުވަހުގެ ރޭ ގުރޫޕަކުން، ލ. ގަމުގައި 44 އަހަރުގެ ފިރިހެނަކު ރަހީނުކޮށް، ތޫނު ހަތިޔާރުން ބިރު ދައްކާ އޭނާގެ އަތުން 8900 ރުފިޔާ ފޭރިގަނެ އިތުރު ފައިސާ ހޯދަން އެދެމުންދާ ކަމަށެވެ.\nއެކަމާ ގުޅިގެން ފުލުހުން ރޭ 10:45 ހާއިރު ހިންގި އޮޕަރޭޝަނެއްގައި ހޯދަން އެދެމުންދާ ފައިސާތަކާ ހަވާލުވާން، ލ. ގަމު ޕްރޮވިންސް އޮފީސް ކައިރިއަށް އައި ދެ މީހުންގެ ތެރެއިން އެކަކު ހައްޔަރުކޮށްފައިވާ ކަމަށް ފުލުހުން ބުނެއެވެ.\nފުލުހުން ބުނާގޮތުގައި، ހައްޔަރުގައި ހުރީ އުމުރުން 19 އަހަރުގެ ޒުވާނެކެވެ.\nއަދި އޭނާއާއެކު ފައިސާތަކާ ހަވާލުވާން ގޮސް ހުރި ދެވަނަ މީހާ ސައިކަލަކަށް އަރައިގެން އެ ސަރަހައްދުން ފިލާފައިވާ ކަމަށާއި އޭނާ ހޯދުމުގެ މަސައްކަތް ކުރަމުން އަންނަ ކަމަށް ފުލުހުން މައުލޫމާތުދެއެވެ.\nފަހަކަށް އައިސް މީހުން ރަހީނުކޮށްގެން ފައިސާ ފޭރުމުގެ މައްސަލަތައް އިތުރުވަމުންދާއިރު، މީގެ ދެ ދުވަސް ކުރިން ވެސް އެފަދަ މައްސަލައެއް ވަނީ ހިނގާފައެވެ.\nއެގޮތުން މިދިޔަ ބުރާސްފަތި ދުވަހު 29 އަހަރުގެ ބަންގުލަދޭޝް މީހެއް ރަހީނުކޮށް އޭނާގެ ރައްޓިއްސަކަށް ގުޅައި، 40،000 ރުފިޔާ ދިނުމަށް ވަނީ ޑިމާންޑުކޮށްފައެވެ. އެ މައްސަލާގައި އެ ފައިސާއާ ހަވާލުވާން ދިޔަ ބިދޭސީ ފިރިހެނަކު ފުލުހުން ވަނީ ހައްޔަރުކޮށްފައެވެ.\nފުލުހުން ބުނީ، ބިދޭސީ މީހާ ރަހީނުކުރި މައްސަލާގައި ހަތް ދިވެއްސަކު ބައިވެރިވާކަމުގެ މައުލޫމާތު ލިބިފައިވާ ކަމަށެވެ.\nހާއްސަ ފިޔަވަޅުތަކަކާއި އެކު މަޖިލިސް އިދާރާގައި ޖަލްސާތައް ބާއްވަން ނިންމައިފި\nއިތުރު 24 މީހަކު ކޮވިޑަށް ޕޮޒިޓިވްވެ، ޖުމްލަ އަދަދު 1395 އަށް\nގައްދޫ ދޯންޏަކުން އެންދަމަން ފޭބި ޒުވާނަކު މަރުވެއްޖެ


"Aashique 3" aai "Dil Hai Ki Manta Nahi" ah thayyaru | Mihaaru\n"ދިލް ހޭ ކި މާންތާ ނެހީ" އާއި "އާޝިގީ 3" ގެ ޕޯސްޓަރެއް.\n"އާޝިގީ 3" އާއި "ދިލް ހޭ ކި މާންތާ ނެހީ" ގެ ސީކްއެލް އަށް ތައްޔާރުވަނީ\n18 އެޕްރީލް 2020 - 09:463comments\nޓީ ސީރީޒާއި ބަޓް ކޭމްޕް ގުޅިގެން ގެނެސްދިން ވަރަށް ކާމިޔާބު ދެ ފިލްމެއްގެ އިތުރު ބައިތަކެއް ހަދަން ތައްޔާރުވަމުން އަންނަ ކަމަށް ރިޕޯޓްތައް ބުނެފި އެވެ.\nބޮލީވުޑް ހަންގާމާ އިން ބުނި ގޮތުގައި އެ ދެ ފިލްމުގެ ތެރެއިން އެއް ފިލްމަކީ މަހޭޝް ބަޓް 1990 ވަނަ އަހަރު ގެނެސްދިން "އާޝިގީ" ގެ ތިން ވަނަ ބައެވެ. އަނެއް ފިލްމަކީ 1991 ގެ "ދިލް ހޭ ކި މާންތާ ނެހީ" ގެ ސީކްއެލް އެވެ. މި ދެ ފިލްމު ގެނެސްދީފައި ވަނީ ޓީ ސީރީޒްގެ ވެރިޔާ އަދި އެ ކުންފުނި މިހާރު ހިންގަމުން އަންނަ ގުލްޝަން ކުމާރުގެ ދަރިފުޅު އިސްކޮށް ހުރެގެން ހިންގާ ޓީ ސީރީޒާއި ބަޓް ކޭމްޕް ގުޅިގެންނެވެ.\nފަނޑުވުމެއް ނެތް އެހާމެ ރީތި ލަވަތަކެއް އާންމުންނަށް ދޫކޮށްލި "އާޝިގީ" ގެ ދެވަނަ ބައި "އާޝިގީ 2" މުޅިން ތަފާތު ކާސްޓަކާ އެކު ގެނެސްދިނީ 2013 ގަ އެވެ. ހަމަ އެހާމެ ހިތްގައިމު ލަވަތަކެއް ހިމެނުނު އެ ފިލްމު މޯހިތު ސޫރީ ޑައިރެކްޓްކުރި، ފިލްމުގެ ލީޑް ރޯލް ކުޅުނީ ޝްރަދާ ކަޕޫރާއި އަދިތިޔާ ރޯއި ކަޕޫރެވެ.\n"އާޝިގީ 3" ހަދާ ވާހަކަ މީގެ ކުރިން ވެސް ދެކެވިފައިވެ އެވެ. އެގޮތުން ތިން ވަނަ ބައިގެ ބަތަލާ އަކީ ފުރަތަމަ ފިލްމު ޑައިރެކްޓްކުރި މަހޭޝްގެ ހަގު އަންހެން ދަރިފުޅު އާލިއާ ބަޓް ކަމަށާއި އެ ފިލްމުގެ ސްކްރީން ޕްލޭ ލިޔާނީ އާލިއާގެ އެއްބަނޑު އެއްބަފާ ދައްތަ ޝާހީން ބަޓް ކަމަށް މީގެ ދެތިން އަހަރެއް ކުރިން މީޑިއާތަކުން ބުނެފައިވެ އެވެ.\n"ދިލް ހޭ ކި މާންތާ ނެހީ" އަކީ ވެސް ސީކްއެލްއެއް ހެދުމުގެ ވާހަކަ ކުރިން ވެސް ދެކެވިފައި އޮތް ފިލްމެކެވެ. އެގޮތުން އެ ފިލްމުގެ ބަތަލާ ޕޫޖާ ބަޓް މީގެ ކުރިން ވަނީ ކޮއްކޮ އާލިއާ އަކީ ސީކްއެލްއަށް ވަރަށް ފިޓްވާނެ ބަތަލާއެއް ކަމަށް ބުނެފަ އެވެ.\n"ދިލް ހޭ ކީ މާންތާ ނެހީ" އަކީ މަހޭޝް ޑައިރެކްޓްކޮށް، ޕޫޖާ އާއި އާމިރު ޚާން ކުޅުނު ފިލްމެކެވެ. އަދި އެ ފިލްމަކީ ވެސް ވަރަށް ރީތި ލަވަތަކެއް ހިމެނުނު ފިލްމެކެވެ.\nބޮލީވުޑް ހަންގާމާ އިން ބުނިގޮތުގައި "އާޝިގީ 3" އާއި "ދިލް ހޭ ކި މާންތާ ނެހީ" ގެ ސީކްއެލްއެއް ހަދަން ބުޝަން ބޭނުން ވަނީ އޭނާގެ ބައްޕަގެ ލެގަސީ ކުރިއަށް ގެންދިއުމުގެ ބޭނުމުގަ އެވެ. ނަމަވެސް އެ ފިލްމުތަކާ ބެހޭ ގޮތުން މިހާތަނަށް އެއްވެސް ތަފުސީލެއް ހާމަކޮށްފައެއް ނުވެ އެވެ.\nބައެއް ރިޕޯޓްތައް ބުނާގޮތުން ކޮރޯނާވައިރަހުގެ ބަލިމަޑުކަން ފިލުމުން ބުޝަން "އާޝިގީ 3" އާއި "ދިލް ހޭ ކި މާންތާ ނެހީ" ގެ ސީކްއެލް އިއުލާންކުރާނެ އެވެ.\nއިތުރު ލިޔުންތައް ބޮލީވުޑް އާމިރު ޚާން ޕޫޖާ ބަޓް ބޮލީވުޑް ފިލްމު


ފަތުވާ: ފިރިހެނުންނަށްޓަކައި ސުވަރުގޭގައި ޙޫރުލްޢީނުން ވާކަމަށް ޛިކުރުކުރެވިފައިވެއެވެ. ފަހެ އަންހެނުންނަށް އޮތީ ކޮންކަމެއްތޯއެވެ؟ – DhiSalafiyyah\nފަތުވާ: ފިރިހެނުންނަށްޓަކައި ސުވަރުގޭގައި ޙޫރުލްޢީނުން ވާކަމަށް ޛިކުރުކުރެވިފައިވެއެވެ. ފަހެ އަންހެނުންނަށް އޮތީ ކޮންކަމެއްތޯއެވެ؟\n25/11/2012 ޢިލްމުވެރިންގެ ފަތުވާ, ދީންދިސަލަފިއްޔާ\n(ސ 58) ފިރިހެނުންނަށްޓަކައި ސުވަރުގޭގައި ޙޫރުލްޢީނުން ވާކަމަށް ޛިކުރުކުރެވިފައިވެއެވެ. ފަހެ އަންހެނުންނަށް އޮތީ ކޮންކަމެއްތޯއެވެ؟\nޖަވާބު: ސުވަރުގޭގެ ނިޢުމަތާ ބެހޭގޮތުން ﷲ – تبارك وتعالى – ވަޙީކުރައްވާފައިވެއެވެ.\nنَحْنُ أَوْلِيَاؤُكُمْ فِي الْحَيَاةِ الدُّنْيَا وَفِي الْآخِرَةِ وَلَكُمْ فِيهَا مَا تَشْتَهِي أَنفُسُكُمْ وَلَكُمْ فِيهَا مَا تَدَّعُونَ ﴿٣١﴾ نُزُلًا مِّنْ غَفُورٍ رَّحِيمٍ﴿٣٢﴾ [سورة فصلت ]\nމާނައީ: “ތިމަންބޭކަލުންނީ ދުނިޔޭގެ ޙަޔާތުގައްޔާއި، އާޚިރަތުގައި ތިޔަބައިމީހުންގެ އެހީތެރިންނެވެ. ތިޔަބައިމީހުންގެ ނަފްސުތައް އެދޭހާކަމެއް އެދުވަހުން، ތިޔަބައިމީހުންނަށްޓަކައިވެއެވެ. އަދި ތިޔަބައިމީހުން ދަންނަވާހާކަމެއް ތިޔަބައިމީހުންނަށްވެއެވެ.  ގިނަގިނައިން ފާފަފުއްސަވާ، ރަޙީމުވަންތަ ކަލެއްގެ މެހުމާންދާރީއެއްގެ ގޮތުގައެވެ. ”\nއަދިވެސް އެއިލާހު ވަޙީކުރެއްވާފައިވެއެވެ.\n﴿… وَفِيهَا مَا تَشْتَهِيهِ الْأَنفُسُ وَتَلَذُّ الْأَعْيُنُ وَأَنتُمْ فِيهَا خَالِدُونَ ﴾[سورة الزخرف ٧١]\nމާނައީ: “…އަދި އެތާނގައި ހިތްއެދޭ، އަދި ލޯތަކަށް އަރާމު ލިބިދޭ ހުރިހާ ތަކެތިވެއެވެ. އަދި ތިޔަބައިމީހުން އެތާނގައި ދެމިތިބޭނެއެވެ.”\nނަފްސުތައް އެންމެ ބޮޑަށް އެދޭ އެއްކަމަކީ ކައިވެނިކުރުންކަމީ އެންމެންނަށްވެސް ރަނގަޅަށް އެނގޭ ކަމެކެވެ. ފަހެ ސުވަރުގޭގައި ފިރިހެނެއްކަމުގައި ވިޔަސް އަދި އަންހެނެއްކަމުގައިވިޔަސް އެކަން [އެބަހީ: ކައިވެނިކުރުން] ޙާޞިލުވާނެއެވެ. ފަހެ އަންހެނަކުނަމަ، ދުނިޔޭގައި އުޅުނުއިރު އޭނާގެ ފިރިމީހާއާ ކައިވެނިކޮށްދެއްވާނެއެވެ. އެއީ ﷲ – تبارك وتعالى – ވަޙީކުރައްވާފައިވާ ފަދައިންނެވެ.\n﴿رَبَّنَا وَأَدْخِلْهُمْ جَنَّاتِ عَدْنٍ الَّتِي وَعَدتَّهُمْ وَمَن صَلَحَ مِنْ آبَائِهِمْ وَأَزْوَاجِهِمْ وَذُرِّيَّاتِهِمْ إِنَّكَ أَنتَ الْعَزِيزُ الْحَكِيمُ ﴾ [سورة غافر ٨]\nމާނައީ: “އަޅަމެންގެ رب އެވެ. އެއުރެންނަށް އިބަރަސްކަލާނގެ ވަޢުދުކުރައްވާފައިވާ ދެމިހުންނަނިވި ސުވަރުގެތަކަށް އެއުރެން ވައްދަވާނދޭވެ. އެއުރެންގެ މައިންބަފައިންނާއި، އެއުރެންގެ އަނބީންނާއި، އެއުރެންގެ ދަރިންކުރެ ޞާލިހު މީހުންނާ އެކުގައެވެ. ހަމަކަށަވަރުން، އިބަރަސްކަލާނގެއީ، ޢަޒީޒުވަންތަ، ޙަކީމުވަންތަ ރަސްކަލާނގެއެވެ.”\nއޭނާ ދުނިޔޭގައި ކައިވެނިނުކުރާނަމަ ފަހެ ހަމަކަށަވަރުން އޭނާ ހިތްހަމަޖެހޭފަދަ މީހަކާ – ﷲ تعالى – އޭނާގެ ކައިވެނިކޮށްދެއްވާނެއެވެ.\nފަޟީލަތުއްޝައިޚް މުޙައްމަދު ބުން ޢުޘައިމީން رحمه الله\nفتاوى أركان الإسلام / ص: ١١٦ / طبعة: دار الثريا للنشر


Saudhah kuranee Nufoozu beynun kuri kamuge thuhumathu | Mihaaru\nސައުދަށް ކުރަނީ ކައުންސިލަރަކަށް ހުރެ، ނުފޫޒު ބޭނުން ކުރުމުގެ ތުހުމަތު\nވިލިނގިލީ ދާއިރާގެ މެމްބަރު ސައުދު، ކުރީގެ ރައީސް މައުމޫންއާއެކު ފޮޓޯއަކަށް ހުއްޓިވަޑައިގެން: އޭނާގެ މައްޗަށް ކޮރަޕްޝަންގެ ތުހުމަތު ކުރޭ\n02 ޖުލައި 2017 - 14:11\nރައްޔިތުންގެ މަޖިލީހުގެ ވިލިނގިލީ ދާއިރާގެ ޕީޕީއެމްގެ ކުރީގެ މެމްބަރު ސައުދު ހުސައިން އެންޓި ކޮރަޕްޝަން ކޮމިޝަން (އޭސީސީ) އަށް މިއަދު ހާޒިރު ކުރެއްވީ، ވިލިނގިލީ ކައުންސިލަރަކަށް ހުންނެވި އިރު މަގާމުގެ ނުފޫޒު ބޭނުންކޮށްގެން ނާޖާއިޒު ފައިދާ ހޯއްދަވާފައިވާ ކަމަށް ތުހުމަތުކޮށް ކަމަށް އޭނާ ވިދާޅުވެއްޖެ އެވެ.\nވިލިނގިލީ ކައުންސިލްގެ މެމްބަރެއްގެ ގޮތުގައި 2013 ވަނަ އަހަރު ސައުދު ހުންނެވި އިރު، ކައުންސިލުން އިއުލާން ކޮށްގެން އެ ރަށުގައި ގޯތި ދޫކުރުމުގައި ސައުދު މަގާމުގެ ފައިދާ ހޯއްދަވާފައިވާ ކަމަށް އޭސީސީން ތުހުމަތު ކުރެ އެވެ. އެކަމަކު އެކަން ސައުދު ވަނީ ދޮގު ކުރައްވާފަ އެވެ.\nމި މައްސަލައިގައި މައުލޫމާތު ހޯދުމަށް ކަމަށް ބުނެ، މީގެ ދެ ހަފުތާ ކުރިން ވެސް އޭނާ އޭސީސީ އަށް ހާޒިރު ކުރި އެވެ.\nރައީސް އަބްދުﷲ ޔާމީންގެ ސަރުކާރުގެ އެކި ކަންކަމަށް ފާޑުވިދާޅުވާތީ، ޕީޕީއެމުން ވަކި ކުރައްވާފައިވާ ސައުދު ވިދާޅުވީ އޭނާގެ ވަށައިގެން އެކި ތުހުމަތުތައް މިހާރު ކުރައްވާނެ ކަމަށާއި ކުރިމަގުގައި ވެސް އެތަން ފެންނާނެ ކަމަށެވެ.\nސައުދު ވަނީ ހައި ކޯޓުގެ ފަނޑިޔާރު ޝުޖާއު އުސްމާން އަވަހާރަ ކޮށްލަން ރޭވުމުގެ ތުހުމަތުގައި ވެސް މީގެ ކުރިން ދެ ފަހަރެއްގެ މަތިން ފުލުސް އޮފީހަށް ހާޒިރުކޮށްފަ އެވެ.\n"އަޅުގަނޑުގެ މިހާރު ވެއްޖެ ޓެރަރިސްޓަކަށް ވެސް. އަދި މަގާމުގެ ނުފޫޒު ހޯދާފައިވާ މީހަކަށް ވެސް. ކުރިއަށް އޮތްތަނުގައި އަދި އިތުރު ތަންތަނަށް ހާޒިރުކޮށް އިތުރު ތުހުމަތުތައް ވެސް ކުރާނެ،" ސައުދު ވިދާޅުވި އެވެ.\nއޭނާ ވަނީ ދައުލަތުގެ މުއައްސަސާތަކުން ސަރުކާރުން އަންގާހާ ދަށް އަމަލުތަކަށް ބޯލަނބާތީ އެކަމަށް ފާޑު ވިދާޅުވެފަ އެވެ.\nސައުދު ވިދާޅުވީ މި ފަދަ މުއައްސަސާތައް ތަމްސީލު ކޮށްދޭން ޖެހޭނީ ރާއްޖެ އާއި ދިވެހި ރައްޔިތުން ކަމަށާއި ސަރުކާރުން ބުނާހާ ގޮތަކަށް އަމަލު ކުރަން ނުޖެހޭނެ ކަމަށެވެ. އަދި ކޮރަޕްޝަންގެ މައްސަލަތައް ބަލަން ތިބި ބައެއްގެ މިނިވަންކަން އޮތް މިންވަރާ މެދު އޭނާ ސުވާލު އުފެއްދެވި އެވެ. ސައުދު ވިދާޅުވީ މުއައްސާސަތަކުން މިހާރު އަމަލު ކުރަމުންދާ ގޮތުން ރައްޔިތުންގެ ކުރިމަތީގައި އެ ތަންތަނުގެ އިތުބާރު ގެއްލިފައިވާ ކަމަށެވެ.\n"ދައުލަތުގެ ހަޒާނާ އިން ބިލިޔަނުން ވައްކަންކޮށް، ގޯނި ގޯންޏަށް ފައިސާ އަޅައިގެން ގޮސް ބެހި ކަމަށް އެއްބަސްވާ އިރު ވެސް އެ މީހުންނާ ގާނޫނު އަރާ ހަމައެއް ނުކުރެވޭ. މުއައްސަސާތަކުން ސަރުކާރު ދެކެ ބިރުން، ހިންގާ މި ފަދަ ތަހުގީގުތަކުން ރައްޔިތުންގެ އިތުބާރު މިވަނީ ގެއްލިފައި،" ސައުދު ވިދާޅުވި އެވެ.\n"އެހެންވެ އަޅުގަނޑު އެދެން (މުއައްސަސާތަކުން) ފިތިގެން މަސައްކަތް ކުރުމުގެ ބަދަލުގައި ރައްޔިތުންނަށްޓަކައި މަސައްކަތް ކޮށްދޭން،"\nރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން ގއ. ވިލިގިލި ކޮރަޕްޝަން ޕީޕީއެމް ގއ. ވިލިނގިލި ކައުންސިލް\n13 ކޮމެންޓް, 34 ރިއެކްޝަންސް\nދަރުބާރުފެކްޝަނާ ދެބަސްވާ ކޮންމެ މީހަކު ދެބަސްވާއިރަށް އޭސީސީ އަށް ދާން ޖެހުން މީ އަނެއްކާ.......؟ އޭސީސީ މީ ދަރުބާރުފެކްޝަންގެ ސްލޫކީ ކޮމެޓީތަ އަނެއްކާ....؟؟؟\nޑާޑާޑާޑާ މިއީ އާ ނިޒާމެކެވެ. މިނިޒާމަކީ އަދި އެއްވެސް ސިޔާސީ އިލްމުވެރިއަކަށް އެނގިފައިވާ ނިޒާމެއް ނޫނެވެ. މިއަށް އަހަރެން ދޭނެ ނަމަކީ އިފްރިތްޒަމް އެވެ. މިއީ އާ އިސްތިލާހެކެވެ. ޕޮލިޓިކަލް ޑިކްޝަނަރީއަށް މިބަސްލާށެވެ.\nސަރުކާރާ އިދިކޮޅަށް ވާހަކަ ދައްކާ ސިޔާސީ ބޭފުޅުންގެ މައްޗާށް ވަރަށް ފަސޭހައިން ފާޑުފާޑުގެ ތުހުމަތުތަށް ކޮށް ޕޮލިހަށާ އެހެން ފަރާތްތަކަށް ގެންގޮސް ތަހުގީގު ހިންގާ ޝަރީއަތަށް ހުށްހެޅެމުން ދާނެ. ސަރުކާރުކޮޅުގަ ތިއްބަވާ ބޭފުޅުންގެ އެއްވެސް ކަހަލަ ކުށެއްނުފެންނާނެ. ނުވެސް އޮންނަނީ ތޯއްޗެއް. މިހުރިހާ ކަމެއްކުރަނީ ތާއިދުނެތީމަ މުޅިން އަތުން ކޮންޓްރޯލް ގެއްލި ބޯވަތަށް ވެއްޓިދާނެތީ. މަޖާކަމަކީ މިގޮތަށް އަމަލު ކުރުވަރަކަށް އިދިކޮޅުމީހުން ދަނީ ގިނަ ވަމުން. ވަރުގަދަވަމުން. ސެލްފް ޑިފީޓިން ސްޓްރެޓެޖީ ބްރޯ!\nތިޔަ މަޖިލީހުގެ ހުރިވަރެއް އަހަރެމެންނަށް ފެންނާނެ މިހަފްތާގަ ،\nމަޖިލިސް މިނިވަން ވުމައްޓަކައި މެމްބަރުން ނުތެދުވެއްޖެ ނަމަ، މިއައްވުރެ ފިޑި މަޖިލީހެއް ދިވެހި ތާރިހު ދެކެފައި ނުވާކަން ކަށަވަރެވެ. އެ ކުރެވެނީ މުޅި ރާއްޖެއަށް ބޭއިންސާފެވެ.\nމެމްބަރުންގެ އަތްފުޅުގައި މިހާރު އޮތީ ދެ ގޮތެކެވެ. އެއްގޮތަކީ މިފަދާ ބިރުދެއްކުންތަކާއި ފިއްތުންތަކުގެ ތެރޭގައި ދާއިމަށް ތިބެންވީތޯއެވެ. ނުވަތަ ހަށިފޮޅާލާފައި މިކަމާ ދެކޮޅަށް ތެދުވަންވީތޯއެވެ. ބަލިން ފަސޭހަވާނީ ހިތި ބޭސް ބޮއެގެނެވެ. ހިތިބޭސް ނުބޮއި ކެތްކުރެވޭނީ ވަކިވަރަކަށެވެ. މީހާގެ ދުވަސް މަޑުމަޑުން ދާނެއެއެވެ.\nމެމްބަރުންނަށް އޮތީ އެންމެ ޗޮއިސް އެކެވެ. އެޗޮއިސް އަކީ އެއީ ޕޮލިޓިކަލް ސައެންސް ގައި ހިމެނޭ ސަރުކާރު ހިންގާ ސްޓައިލަށް ބަލާއިރު އޮންނަނީ3ސްޓައިލް އެވެ. އެ3ސްޓައިލް އަކީ އެއީ 1. ކޮންސްޓިޓިއުޝަނަލް 2. އޮތޯރިޓޭރިއަމް 3. ޓޯޓަލިޓޭރިއަމް މި3ސްޓައިލް އެވެ. މި3ސްޓައިލް އަށް ބަލާއިރު ޑިމޮކްރަސީ އަކީ އެއީ ޕޮލިޓިކަލް ސައެންސް ގައި އޮންނަ އެއްޗެއް ނޫނެވެ. ކަން މިހެން ހުރުމުން މަމެން ޕިންކީން މިއުޅެނީ އިސްވެ ދެންނެވުނު3ސްޓައިލް ކޮމްބައިން ކޮށްގެން މަމެން ޕިންކީންގެ ސަރުކާރު އެކުލަވާލަން. އެއީ އޭ ސިންގަޕޯރ ގައި އޮންނަ ގަވަރމެންޓް ސްޓައިލް އަކީ. މީ ބިރުދެއްކުމެއް ނޫނޭ މީ ޕޮލިޓިކަލް ސައެންސް އެޕްލައި ކުރަނީއޭ ކުދިންނޭ އަދި ތަމެން ޕޮލިޓިކަލް ސައެންސް ގައި އާ ވުމުން އަލަށް މަހަށް ދާއިރު ހީވާނެއޭ އެއީ ބިރުދައްކަނީ ކަމަށް ފަހުން ހޭނުނީމާ ރަނގަޅުވާނެއޭ ކުދިންނޭ. ޑާޑާޑާޑާ..\nއެސީސީ ސަރުކާރުގެ ޕަޕެޓެއްކަން ޕްރޫވްކޮށް ދިނީތީ ޝުކުރިއްޔާ. އަދި ތިކަންކަމަށް ނިމުން އަންނާނެ\nކެތްތެރިވެގެން ތިބޭ. ﷲ ގެ އިރާދަފުޅުން ޤާނޫނުގެ ދިގު އަތް ހަމަ ބޭއިންސާފުން ކަންކަން ކޮއްފައި ތިބި ފަރާތާއި އަރާ ހަމަ ކުރާނެ ދުވަސް ވެސް އަދި އަންނާނެ.\n"އެހެންވެ އަޅުގަނޑު އެދެން (މުއައްސަސާތަކުން) ފިތިގެން މަސައްކަތް ކުރުމުގެ ބަދަލުގައި ރައްޔިތުންނަށްޓަކައި މަސައްކަތް ކޮށްދޭން،" މިތަނުގައި ސައުދު ވިދާޅުވާ ވާހަކައަކީ މުއައްސަސާތައް ފިތިގެން މަސައްކަތް ނުކޮށް ރައްޔިތުންނަށްޓަކައި މަސައްކަތް ކުރަންޖެހޭވާހަކަ. އެއަށްވުރެވެސް ބޮޑަށް ﷲ އަށްޓަކައި ﷲގެ ގާނޫނާއެއްގޮތަށް ﷲ އެންގެވިގޮތަށް ހަމަހަމަ ކަމާއި އިންސާފާއެކު މުއައްސަސާތައް މަސައްކަތް ކުރަންޖެހޭވާހަކަވެސް ބުނެލިމަ ފުރިހަމަވީސް.....................!!!!\nފިތިގެން ނޫން އެހެންގޮތަކަށް ކިހިނެތްތޯ މަސައްކަތް ކުރެވޭނީ ނަޒާހަތްތެރިކަމުގެ ފުލެޓް ވަނީ ހަވާލުކޮށްފައި، ތި އޭސީސީ އޮތީ ސަރުކާރުން ބުނާ ކަންތައްތައްބަލަން އެކަނި.


Thoonaafaanu Ockhi Gai Maruvikamah Beluvunu Meehaku Enburi Geah - Vaguthu\nރާއްޖޭގެ އަދަދު މިއަދު މައްޗަށް، ނަމަވެސް އިތުރު ބިރެއް ނެތް! - 1 ގަޑިއިރު ކުރިން\nތޫފާން އޯޗީގައި މަރުވިކަމަށް ބެލެވުނު މީހަކު އެނބުރި ގެއަށް\nމީގެ ދެތިން މަސް ދުވަސް ކުރިން ސްރީ ލަންކާ ކައިރީގައި އުފެދުނު ތޫފާން "އޯޗީ" އިންޑިއާއިން ވެސް އެތައް މަސްވެރިންނެއް ވަނީ ގެއްލިފައެވެ. އެ ގެއްލުނު މީހުންގެ ތެރޭގައި ހިމެނޭ އެކަކީ އިންޑިއާގެ ރައްޔިތެެއްކަމަށްވާ ޝިލުވައްޏަން އެވެ.\nއޭނާއަކީ މީގެ ދެތިން މަސް ކުރިން ބޮޑު ގެއްލުމެއް ލިބުނު ތޫފާން އޯޗީގައި ގެއްލުނު މީހެކެވެ. އޭނާ ގެއްލިފައި ވަނީ މަހަށް ގޮސް އުޅެނިކޮށެވެ. މިދިޔަ ނޮވެމްބަރު މަސް ތެރޭގައި އޭނާ ގެއްލިގެން އާއިލާއިން ވެސް ތިބީ ވަރަށް ބޮޑަށް ކަންބޮޑުވެފައެވެ. އާއިލާއިން ހީކުރީ އޭނާ މަރުވީ ކަމަށެވެ.\nއެހެންތިއްބާ އޭނާ ގެއަށް އައިސްފައި މި ވަނީ މިދިޔަ އަންގާރަ ދުވަހުއެވެ.\n"ތޫފާން އޯޗީގެ އަސަރު ކަނޑުމައްޗަށް ކުރަން ފެށުމާއެކު އަހަރުމެންނަށް ހީވިކަމެއް ގޯސްވާން އުޅޭހެން. އެއާއެކު އެންމެންވެސް އެ މީހުން މަސް ހިފަން ގެންގުޅުނު ދާތައް ހިފައިގެން ދިޔައީ އެއްގަމަށް." ޝިލުވައްޏަން ބުންޏެވެ.\nޝިލުވައްޏަށް ހުރި އުޅަނދު ތޫފާނުގެ އަސަރުކޮށް ލެއްގީ ވަރަށް ދުރު ސަރަހައްދަކަށެވެ. އޭނާ ދިރިއުޅޭ ސަރަހައްދަށް އޭނާ އަށް އާދެވުނީ މީހެއްގެ އަތުން ފައިސާ ވެސް ނަގައިގެންނެވެ. ޝިލުވައްޏަން ބުނީ އޭނާ ވަރަށް އަވަހަށް މަހަށް ދާން ފަށާނެ ކަމަށެވެ.\nޝިލުވަންޏަށް އާއެކު މަހަށް ދިޔަ ގިނަ ބަޔަކު މީގެ ކުރިން ވަނީ ސަލާމަތްވެފައެވެ. އެ މީހުން ހީކުރީ ޝިލުވައްޏަން މަރުވީ ކަމަށެވެ.


Hurihaa kamakah aiy baanai nizaamthah fundaalaifi: Yameen | Mihaaru\nއިދިކޮޅުން މިރޭ ބޭއްވި ޖަލްސާގައި ކުރީގެ ރައީސް ޔާމީން ވިދާޅުވީ، މި ސަރުކާރުން ޝަރުއީ ދާއިރާ "ފުނޑާލަމުން" ދަނީ ކޯޓްތައް މެދުވެރިކޮށް ކުރަން ނުޖެހޭ އެތައް ކަމެއް ކުރުމަށް ފަހު ކަމަށް.---ފޮޓޯ: ހުސައިން ވަހީދު/މިހާރު\nހުރިހާ ކަމަކަށް އަތްބާނައި ނިޒާމްތައް ފުނޑާލައިފި: ޔާމީން\n16 ނޮވެމްބަރ 2019 - 00:10 88 comments\n"ފުނޑާލައިފި" ނަމުގައި އިދިކޮޅު ކޯލިޝަނުން ކާނިވާ ސަރަހައްދުގައި ބޭއްވި އެއްވުމުގައި ޔާމީން ސިފަކުރެއްވި ގޮތުގައި ޑިމޮކްރަސީގެ ނަމުގައި އަޑުގަދަކޮށް ވެރިކަމަށް އައި ސަރުކާރުގެ އަމަލުތައް ފެންނަނީ ހުދުމުހުތާރުކޮށެވެ. މިސާލު ނެންގެވީ، ޝަރުއީ ދާއިރާ އިންނެވެ.\nއެމަނިކުފާނު ވިދާޅުވި ގޮތުގައި ޝަރުއީ ދާއިރާ "ފުނޑާލަމުން" ދަނީ ކޯޓްތައް މެދުވެރިކޮށް ކުރަން ނުޖެހޭ އެތައް ކަމެއް ކުރުމަށް ފަހު އެވެ. އެމަނިކުފާނުގެ ވެރިކަމުގައި، ސިޔާސީ އިސް ބޭފުޅުންތަކެއް މިނިވަން ކުރުމަށް ސުޕްރީމް ކޯޓުން ކުރި ހުކުމަކީ ޝަރުއީ ދާއިރާ އަށް ނުފޫޒު ފޯރުވައި ފުނޑާލުމުގެ ފެށުން ކަމަށް ވިދާޅުވި އެވެ.\nއެމަނިކުފާނު އެ އިޝާރާތް ކުރެއްވީ އިދިކޮޅު ސިޔާސީ ލީޑަރުންތަކެއް މިނިވަންކުރަން އަމުރުކޮށް، މިދިޔަ އަހަރުގެ ފެބުރުއަރީ 1 ގައިސުޕްރީމް ކޯޓުންގެ ފަސް ފަނޑިޔާރުންގެ އިއްތިފާގުން ނެރުއްވި އަމުރަށެވެ.\n"ޑިމޮކްރަސީގެ ނަމުން ރަނގަބީލު ޖަހަމުން އައި ބައެއް ނޫންތޯ މިތާ މިތިބީ. މިއަދު ކީއްތޯ މިވަނީ؟" ގިނަ ބަޔަކު ބައިވެރިވި އެއްވުމުގައި ޔާމީން ވިދާޅުވި އެވެ.\n"މި ސަރުކާރަށް ބަންދު ދުވަސްތައް ނުލާ އަދި ތިން މަސް ނުވޭ. ކޮންކަމަކާތޯ އަތް ނުބާނަނީ. ކޮން ކަމެއްތޯ ފުނޑާނުލަނީ. މިހާރު ސުޕްރީމް ކޯޓް ފުނޑާލައިފި. ހުރިހާ ނިޒާމްތަކެއް ފުނޑާލައިފި."\nގާތްގަނޑަކަށް 40 މިނެޓުގެ ވާހަކަފުޅުގައި މުޅިން ވެސް ވިދާޅުވީ މި ސަރުކާރުން މިހާތަނަށް ރައްޔިތުންނަށް ކޮށްދިން ކަމެއް ނެތް ކަމަށެވެ. އަހަރެއް ފުރޭ އިރު ކޮށްދިން ކަމަކީ ޕާކުތަކުގެ ނަން ބަދަލު ކުރުމާއި ކަނދޮޅު އިންދުން ފަދަ އާދައިގެ ކަންކަން ކަމަށް ވިދާޅުވި އެވެ.\nމި ވެރިކަން ގެނައީ، ޔާމީން ވިދާޅުވި ގޮތުގައި، އެމަނިކުފާނުގެ ވެރިކަން އަނިޔާވެރި ކަމަށް ސިފަކޮށެވެ. އެކަމަކު ގެނައި "ބަރަކާތްތެރި" ވެރިކަމުގެ އަމަލުތައް ފެންނަނީ ރައްޔިތުންނަށް ވައުދުވި ގޮތަށް ނޫން ކަމަށް ވިދާޅުވި އެވެ.\nމި ވެރިކަމުގައި އެކި ކުންފުނިތަކަށް ބަދަލު ދެމުންދާ މައްސަލައިގައި ވެސް ހިތްހަމަނުޖެހުންފާޅުކުރައްވައި ވާހަކަފުޅު ދެއްކެވި އެވެ.\nމިރޭ ވެސް ތަކުރާރުކޮށް ވިދާޅުވީ މި ސަރުކާރުން ބަދަލު ދެމުން އަންނަނީ އެކުވެރިންގެ ކުންފުނިތަކަށް ކަމަށެވެ. އެމަނިކުފާނުގެ ވެރިކަމުގައި އެފަދަ ބަދަލެއް ހޯދަން ކުންފުނިތަކުން ހުށަނާޅާ ކަމަށް ވިދާޅުވި އެވެ.\nއަންނަ އަހަރު ކުރީކޮޅު ބާއްވަން ގާނޫނުން ލާޒިމްކުރާ، ލޯކަލް ކައުންސިލްގެ އިންތިޚާބު މި ސަރުކާރުން ނުބާއްވާނެ ކަމުގެ ތުހުމަތު ވެސް ކުރެއްވި އެވެ. އެއީ، މި ސަރުކާރަށް ރައްޔިތުންގެ ތާއީދު ނެތުމުން ކަމަށް ވިދާޅުވި އެވެ.\nމި ސަރުކާރު އައި ފަހުން ގޭންގު ކުށްތަކުގައި މީހަކު މަރާލާފައި ނުވާ ކަން ވަރަށް ފަހުން ރައީސް އިބްރާހިމް މުހައްމަދު ސޯލިހް ފާހަގަ ކުރައްވާފައިވާތީ އެކަމަށް ވެސް ޔާމީން ރައްދު ދެއްވި އެވެ.\nޔާމީން ވިދާޅުވީ ގޯހެއް ހަދާ ކޮންމެ މީހަކަށް މި ސަރުކާރުން ވަޒީފާ ލިބޭ ކަމަށެވެ. ވޭތުވެދިޔަ އަހަރެއްހާ ދުވަހަކީ ގޮތް ނޭނގޭ މަރުތައް ގިނަ ކަމަށް ވިދާޅުވި އެވެ. ކްރިމިނަލް ކޯޓުގައި އެމަނިކުފާނުގެ މައްޗަށް އުފުލާފައިވާ މަނީ ލޯންޑްރިންގެ ކުށުގެ ދައުވާ ކާމިޔާބު ކުރައްވާނެ ކަމަށް ވިދާޅުވި އެވެ. ރައްޔިތުންގެ ދަރުބާރުން ނިންމާފައިވަނީ އެ ހުކުމް އޭނާގެ މައްޗަށް ސާބިތު ނުވާ ކަމަށް ކަމަށާއި ސަރުކާރަށް އުޅެނީ އެކަން ގަބޫލު ނުކުރެވިގެން ކަމަށް ޔާމީން ވިދާޅުވި އެވެ.\nއެމަނިކުފާނުގެ ކެބިނެޓުގެ ބައެއް ވަޒީރުން މިހާރު ސިޔާސީ ކަންކަމުން ނުފެންނާތީ ވެސް ޔާމީން ވަނީ ފާޑުވިދާޅުވެފަ އެވެ. ރައްޔިތުން ފެންނަން ވާނީ ކަމެއް ބޭނުންވުމުން އެކަނި ނޫން ކަމަށާއި ޕީޕީއެމަށް ކާމިޔާބު ލިބުމުން އެފަދަ ބޭފުޅުން އަނބުރާ ސިޔާސީ ކަންކަމަށް ނުކުމެވަޑައިނުގަތުމަށް ޔާމީން ގޮވާލެއްވި އެވެ.\n"އަޅުގަނޑުމެންނަށް ހެޔޮ އެދިގެން އުޅޭ ސިޔާސީ ލީޑަރުންނެއް ނޫޅޭ. އެ މީހުން ތިބީ މަޑުން. ފޮނިމީރުކަން ލިބޭ ހިސާބަށް ދިޔައީމާ މާމަލުން ފޮނި ބޯ އުސޫލުން ނާންނާތި،" ޔާމީން ވިދާޅުވި އެވެ.\nޔާމީން ވިދާޅުވީ އެމަނިކުފާނު ވެރިކަމާ ހަވާލުވެވަޑައިގަތީ އޭރު ރާއްޖެ އޮތް ހާލަތުން ބަދަލެއް ގެންނަން ޖެހޭތީ ކަމަށެވެ. އެއްގޮތަކަށް ވެސް ރައީސްކަން ކުރައްވާ ހިތުން ނޫން ކަމަށް ވިދާޅުވި އެވެ.\nދަތިހާލުގައި ވެރިކަން ކުރެއްވިއިރު ވެސް ރާއްޖެ އަށް ބޮޑެތި އިސްލާހީ ބަދަލުތަކެއް ގެންނެވި ކަމަށް ޔާމީން ވިދާޅުވި އެވެ. އެގޮތުން އައިޖީއެމްއެޗަށް އެމްއާރްއައި މެޝިނެއް ގެނައުމާއި ހިތުގެ ހާއްސަ ޑިޕާޓްމަންޓެއް ހެދުން ފަދަ ބަދަލުތައް ގެންނެވި ކަމަށް ވިދާޅުވި އެވެ.\nމާލޭ ކުނިގޮނޑުގެ ސަބަބުން އެތައް ދަތިތަކެއް ކުރިމަތިވެފައިވަނިކޮށް އެކަން ހައްލު ކޮށްދެއްވީ ވެސް އެމަނިކުފާނުގެ ވެރިކަމުގައި ކަމަށް ޔާމީން ވިދާޅުވި އެވެ. ކުރީގެ ސަރުކާރަކުން އަވައްޓެރި ގައުމެއްގެ ކުންފުންޏަކާ އެ މަސައްކަތް ހަވާލުކޮށްފައި އޮތީ ރައްޔިތުންނަށް ބުރައަކަށްވާ ގޮތަށް ކަމަށާއި އެހެންވެ އެ އެގްރިމެންޓް ބާތިލް ކުރެއްވީ ކަމަށް ވެސް އެމަނިކުފާނު ވިދާޅުވި އެވެ.\nޔާމީން ވިދާޅުވީ ރާއްޖޭގެ ތާރީހުން އެމަނިކުފާނުގެ ނަން ފޮހެވިދާނެ ކަމަށާއި އެކަމަކު ސިނަމާލޭ ބްރިޖު ތަޅާލާތަން ބަލަން ރައްޔިތުން ނުތިބޭނެ ކަމަށެވެ. ރާއްޖޭގައި ބަދަލު ހިފުން ނޫން ކަމެއް މިހާރު ނެތް ކަމަށް ވެސް ވިދާޅުވި އެވެ.\nއިތުރު ލިޔުންތައް ސަރުކާރު ރައީސް އިބްރާހިމް މުހައްމަދު ސޯލިހް ރައީސް އަބްދުﷲ ޔާމީން ޕީޕީއެމް/ޕީއެންސީ އިއްތިހާދު އިދިކޮޅު ފަރާތްތައް ޕީޕީއެމް


ލ. އަތޮޅުގައި ހިންގި ދެ އޮޕަރޭޝަނެއްގައި މަސްތުވާތަކެއްޗާއެކު ތިން މީހަކު ހައްޔަރުކޮށްފި\nޕޮލިސް ސަރޖަންޓް މުޙައްމަދު މަޢުސޫމް\nބުދަ ،22 އޯގަސްޓް 2018 / 12:03\nލ. އަތޮޅުގައި ހިންގި އޮޕަރޭޝަނެއްގައި ހޯދާފައިވާ މަސްތުވާތަކެތި -- ފައިލް ފޮޓޯ\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ލ. އަތޮޅުގައި މަސައްކަތްކުރާ ފުލުހުން ހިންގި ތިން އޮޕަރޭޝަނެއްގައި މަސްތުވާތަކެއްޗާއެކު ހަތަރު މީހަކު ހައްޔަރުކޮށްފިއެވެ.\nފުލުހުން ހިންގި އޮޕަރޭޝަންތަކުގައި ހައްޔަރުކޮށްފައިވަނީ 37 އަހަރުގެ ފިރިހެނަކާއި 38 އަހަރުގެ ފިރިހެނަކާއި 39 އަހަރުގެ ފިރިހެނެއްގެ ެއިތުރުން 19 އަހަރުގެ ފިރިހެނެކެވެ.\n37 އަހަރުގެ މީހާއާއި 38 އަހަރުގެ މީހާ އަދި 39 އަހަރު މީހާ ހައްޔަރުކޮށްފައިވަނީ މާމެންދޫއަށް ދާ ބޯޓަކުން މަސްތުވާތަކެތި ގެންދާކަމަށް ލިބުނު މަޢުލޫމާތަކާ ގުޅިގެން ހިންގި އޮގަސްޓް 21 ވަނަ ދުވަހު މާމެންދޫ ޕޮލިސް ސްޓޭޝަނުން ހިންގި އޮޕަރޭޝަނެއްގައެވެ.\nމި ތިން މީހުން މާމެންދޫ ބަނދަރު ސަރަހައްދުން ހައްޔަރުކޮށް ހަށިގަނޑު ބަލައިފާސްކުރިއިރު ޕާޓީ ޑްރަގްސް ކަމަށްބެލެވޭ ގުޅަތަކެއް ފެނިފައިވެއެވެ. އަދި މި ތިން މީހުންގެ ބަންދާމެދު ގޮތެއް ނިންމުމަށް ލ.ގަން މެޖިސްޓްރޭޓް ކޯޓަށް ހާޟިރުކުރުމުން މިނިސްޓްރީ އޮފް ހޯމްއެފެއަރޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތެއް ވަނީ ދީފައެވެ.\nމި އޮޕަރޭޝަނުގެ އިތުރުން އޮގަސްޓް 20 ވަނަ ދުވަހު ހިންގި އޮޕަރޭޝަނެއްގައި ވަނީ މަސްތުވާތަކެތިކަމަށް ޝައްކުކުރެވޭ އެއްޗެއްހުރި ރަބަރު ޕެކެޓެއް ހޯދައި، ފުލުހުންގެ ބެލުމުގެ ދަށަށް ގެެނެސްފައެވެ. ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ލ. ގަން ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި މި އޮޕަރޭޝަނުގައި މަސްތުވާތަކެތިކަމަށް ޝައްކުކުރެވޭ އެއްޗެއްހުރި ރަބަރު ޕެކެޓް ހޯދާފައިވަނީ ލ. ގަމަށް އައި ބޯޓެއް ބަލައިފާސްކުރިއިރު އެބޯޓުތެރެއިން ފެނުނު ގަސް ޕޮޓެއްގެ ތެރޭގައި ވަޅުލާފައިވަނިކޮށެވެ.\nމިމައްސަލައާ ގުޅިގެން މީހަކު ހައްޔަރުކޮށްފައެއް ނުވެއެވެ. އަދި މި ދެމައްސަލަވެސް ފުލުހުން ދަނީ ތަޙުޤީޤު ކުރަމުންނެވެ.


Dhivehi Raajjeygai Baibaivumah Jaaga Dheegen Nuvaane : Naib Raees - Vaguthu\nދިވެހިންގެ ތެރޭގައި ބައިބައިވުމަށް ޖާގަ ދީގެން ނުވާނެ: ނާއިބު ރައީސް\nދިވެހިންގެ އެކުވެރިކަން ގެއްލި، ބައިބައިވުމަށް ޖާގަ ނުދިނުމަށް ނައިބު ރައީސް ފައިސަލް ނަސީމް ގޮވާލައްވައިފިއެވެ.\nނައިބު ރައީސް މިފަދައިން ގޮވާލައްވާފައިވަނި އަމީނިއްޔާ އަށް 75 އަހަރު ފުރުމުގެ އުފަލުގައި ބޭއްވި ޕެރޭޑު ނިންމުމަށް ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ. ނައިބު ރައީސްގެ ވާހަކަފުޅުގައި ވިދާޅުވީ ސަރުކާރުން އެންމެ ބޮޑަށް އިސްކަންދޭ ކަމަކީ ރާއްޖޭގެ ހަމަޖެހުން ޤާއިމްކުރުމަށް ކަމަށެވެ. އެހެންކަމުން ރާއްޖޭގެ ހަމަޖެހުން ގެއްލިދާ ފަދަ މާހައުލެއް އެއްވެސް ފަރާތަކުން ނުއުފެއްދުމަށާއި، އިސްލާމްދީނަކީ ދިވެހިންގެ ނަސީބުކަމަށާ، އިސްލާމްދީން ޙިމާޔަތްކޮށް ދީނަށް ޙުރުމަތްތެރިކޮށް ހިތުމަކީ ކޮންމެ ދިވެއްސެއްގެ ކޮނޑުގައި އެޅިފައި އޮތް ބޮޑު ވާޖިބެއްކަމަށް ނައިބު ރައީސް ވަނީ ވިދާޅުވެފައެވެ.\nނައިބު ރައީސް އިތުރަށް ވިދާޅުވީ، އަމީނިއްްޔާ ސުކޫލަކީ މުޅި ރާއްޖެއަށް މުހިއްމު މެސެޖެއް ފާއިތުވި އަހަރުތަކުގައި ގެނެސްދީފައިވާ ސްކޫލެއް ކަމަށެވެ.\nއަމީނިއްޔާ ސުކޫލަށް 75 އަހަރު ފުރުމާއި ގުޅިގެން ކުރިޔަށް ގެންދިޔަ މި ޕެރޭޑުގައި އެ ސުކޫލުގެ ހުރިހާ ދަރިވަރުން ބައިވެރިވެފައި ވެއެވެ. އަދި، އެ ސުކޫލުގެ ބައެއް އިސްދަރިވަރުން ތަކެއްވެސް ވަނީ ބައިވެރިވެފައެވެ.\nއޮކްޓޯބަރ 20, 2019 23:47\nމިހިރަ މަރުމޯލާ! ކަލޭގެ ސަރުކާރޭ ތިޔަކަމެއް ވެސް ތިޔަކުރަނީ. އިބިލީސްތަ ބުނަންވީ މީހުންނަށް ވަސްވާސްދީގެން ނުވާނޭ؟\nއޮކްޓޯބަރ 21, 2019 00:16\n32 މިނެޓް ކުރިން ( އޮކްޓޯބަރ 20, 2019 )\nދިވެހިން ހައްދަވާ ގެންގުޅުއްވާ އިލާހަށާ އެއިލާހުގެ ރަސޫލާއަށް ފުރައްސާރަ ކުރެވިދާނެތޯ؟\nމިގޮތަށް ރިޕޯޓެއްގެ ސިފާގައި ނެރުމަކީ ތިނުނާ ބައި ބައި ކުރުން ފިޔަވާ ދެން ކޯއްޗެއްތޯ؟\nކެރެންޗާ މިފަދަ ބައި ބައި ކުރާމީހުނަށް ޖާގަނުދީ ހިފާހައްޔަރު ކޮއްބަލަ؟\nއޮކްޓޯބަރ 21, 2019 00:17\nޖާގަދީގެންތިބިމީހުން މިކިޔަނީ ޖާގަދީގެންނުވާނެއޭ.\nއޮކްޓޯބަރ 21, 2019 00:43\nޢެކުން މޮޅުވާހަކަ ނުދައްކާ ހިމޭނުން ހުރެވޭތޯ ބަ ލާބަ ލަ މިކަމުގަ ދެއްކޭނެއެއްވެސް ހުއްޖަތެއް ނެތް ސަރުކާރު ތިއޮތީ ބޮޑުތަނުން ލާދީނީ ވެފަ އަދި ބުނަން ތިޔަ ބުރުމާ އާ ސޭހް އިމްރާން ވެސް ދީނާ ގައުމަށް ޓަކާއޭ ކިޔާފަ ޕޯޑިއަމް ތަކުގަ ހަޅޭއް ލާން ނަހަދާތި.\nއޮކްޓޯބަރ 21, 2019 00:57\nދިވެހިގައުގައި ބައިބައި ވުން އުފެދުމަށް ޖާގަނުދިނުމަށް ސަޕޯޓްކުރަން . ދިވެހިގައުމުގަ ބައިބައިވުން އުފެދިގެން އުޅެނީ ނަސީދު ގެ ސަބަބުން .ދިވެހިގައުމު ނާމާންވެގެން އުޅެނީ ނަސިދު ގެ ސަބަބުން . ދިވެހިގައުމުގަ އިންޑިޔާގެ ސިފައިން ބައިތިއްބާފަ ވަނީ ވެސް ހަމަ ނަސިދު . ދިވެހި ގައުމަކަށް އިންޑީޔާ ސިފައިން ބޭނުމެއްނޫން. ވުމާއެކު ދިވެހި ގައުމު ދޫކޮށް ވަޑައިގަތުމަށްނަސީދަށް ދަންނަވަން. ނަސިދަކީ ދިވެހިގައުމު ހިންގޭހާ ގާބިލް ބޭފުޅެއްނޫންކަން ވަޑަންގެއާ ކުންފުންޏަށް ވީގޮތުންނާ 2008 ގަ ގައުމާހަވާލުވެގެން ގައުމަށް ލިބުނު ދެރަ އިން އެގޭ އިސްތިއުފާ ދެއްވަމުންވެސް އެކަމަށް އިއުތިރާފު ވެވަޑައިގެންފާވޭ\nއޮކްޓޯބަރ 21, 2019 08:31\nމިރިޕޯޓަކީ، ބައިބައިވުން އުފެއްދުމަށް ނެރުނު އެއްޗެއް. އެކުއްވެރިނުކޮށް އަދި އެކަން ކުރުމުގެ އެހީތެރިވެދީ އެނެރުނު މީހުނަށް ހިމާޔަތް ދީފަ. ބައިބައިވުން ނުއުފައްދާށޭ ތިބުނަނީ އަމިއްލަ ނަފުސައްތަ؟ ދިވެހިރައްޔިތުން މުޒާހަރާ މިކުރަނީ މިގައުމު ބައިބައިވިޔަ ނުދިނުމަށް ސަރުކާޜުން މަސައްކަތް ނުކުރުމުން. ހޭބަލިކަމުން އެވަރުވެސް ނޭނގޭތަ. ވެރިކަމުގައި މިތިބީ ޖާހިލުން. ތަނެއްދޮރެއް ނޭނގޭ. ބައިބައިވުމަކީ އެއްދީނެއް އޮތްތަނެއްގައި 100 ދީނަށް ޖާގަދިނުންކަންވެސް ނޭނގޭ.\nއޮކްޓޯބަރ 21, 2019 01:11\nބައިބައިވުމައް ޖާގަނުދޭންގޮވާލާއިރު އެމްޑީއެމް ރިޕޯޓުނެރުނު މީހުންގެވާހަކަ ނުދައްކަނީކީއްވެ ނައބު!!!\nއޮކްޓޯބަރ 21, 2019 05:40\nތހިުރިހާ ކަމެއް ކުރަނީ ކަލެއާ ކަލޭގެ ޕާރޓީ މީހުން.\nއޮކްޓޯބަރ 21, 2019 07:54\nއެހެންވެތޯ މުސްލިމުންނަށް ޖެއްސުންކުރި މީހުން ވަލުދޮރާށިން ފިލުމަށް ފުރުސަތުދީގެން ތިއުޅެނީ.\nއޮކްޓޯބަރ 21, 2019 08:01\nބައިބައިކުރަނީ، ދީން ހަލާކުކޮށްގެންނޫންތަ؟ އެކަމަށް ޖާގަ މިދެނީ ސަރުކަރުން. ސަރުކާރުގެ ހިމާޔަތުގައި އިސްލާމްދީނާ ދެކޮޅު ރިޕޯޓް ނެރުނީ. އެއަށް ފިޔަވަޅު ނޭޅީ މިސަރުކާރަށް ރައްޔިތުންނަކީ އެއްވެސް ބަޔަކަށް ނުވުމުން. ހަމައެކަނި ވޯޓް ދޭންތިބި ބައެއް ރައްޔިތުންނަކީ.\nބައިބައި މިކުރަނީ ސަރުކާރުން. މިގައުމުގައި އޮތް އެއްދީނެއްގެ ބަދަލުގައި، އެމީހަކު ހިތުހުރި ގޮތަކަށް އުޅެން ތި ހިތްވަރުދެނީ. މިއީ ބައިބައިވުމެއްނޫންތަ؟\nއޮކްޓޯބަރ 21, 2019 08:02\nރައްޔިތުން ދޫދީފިނަމަ ސަރުކާރުން މިގައުމު ބައިބައިކޮށްލާނެ. އިންސާނުން އުޅޭގޮތަށް އުޅޭ ބަޔަކާ ވަލުޖަނަވާރުން އުޅޭގޮތަށް އުޅޭ ބަޔަކު އުފެއްދުމަށް މި ސަރުކާރުން މި މަސައްކަތްކުރަނީ\nހުރިހާ ނުބައެއް ހިންގާފަ ބަޔަކު އެއްބައިވަންތަ އެއްދީނެއްގައި ތިބެން މަސައްކަތް ފެށީމަ އެކަމަށް މިކިޔަނީ ބައިބައިވުމޭ. ކަލޭމެން ތިތިބީ މާކުރިން އެހެން ބަޔަކަށް ގޮސް ނިމިފަނު. ކަލޭމެނަކީ ނަމާދު ކުރިއަސް އީމާން ކަމުގެ ކަންފުޅެން ނެތް ދެއްކުމަށް ނަމާދުކުރާ މާރަނގަޅު ބަޔައެއްކަން ދައްކަން އުޅޭ ނުބައިނުލަފާ އެތެރެ ކުނިވެފަ. ހިތުގައި ﷲ އަށް އެއްވެސް ލޯތްބެއްނެތް ބައެއް.\nއޮކްޓޯބަރ 21, 2019 10:46\nކޮންތާކު ކުރާ ނަމާދެއްތަ؟ ދުވަހަކު މިސްކިތަކުން ދެކުނިންތަ؟\nއޮކްޓޯބަރ 21, 2019 08:05\nތާހިރުވާހަކަ ދައްކައެއްނު އެބަ. ބަލަ މިގައުމުގައި އޮތް މާތްވެގެންވާ އިސްލާމްދީނުގެ ދިފާއުގައި އަޑު އުފުލުމަކީ ބައިބައިވުން ކަމަށް ދައްކަން ތި ފައިސައިލް ކިތަންމެ މަސައްކތެއް ކުރިއަސް އެއީ ވާނެ ކަމެއްނޫން. ﷲ އިރާދަކުރެއްވިއްޔާ އެތެރެއިން މުނާފިގު މީހުންގެ ނުބައިކަމުން މިގައުމު ސަލާމަތްވާން.\nއޮކްޓޯބަރ 21, 2019 08:07\nކީކޭތަ މިކިޔަނީ. އެންޑީއެންގެ މީހުން ފޮރުވިބައިގަނޑު. އިސްލާމްދީނުގެ އަދުއްވުން. ދެއްކުމަށް މާ ރަނގަޅު މީހަކަށްވެގެން އުޅެނީ. ރަނގަޅު މީހުން ﷲ އަށާއި ރަސޫލާއަށް މަލާމަތް ކުރާހިސާބުން އޭގެ ދިފާއުގައި އަނގަ ހުޅުވާނެ. ހަނުހުރުން، އެނެރުނު މީހުން ދިފާއު ކުރާމީހާ ﷲ އަށްވުރެ ލޯބިވަނީ މިނުބައި ޝައިޠާނުންދެކެކަން އެނގިގެންދޭ.\nއޮކްޓޯބަރ 21, 2019 08:09\nކޮބައި އެއްކަލަ ކުރިން ކީ "އިސްލާހް" ބޮޑު އިސްލާހް. މިހާރު އެއްބައިވަންތަކަން. މަހާނަމައްޗޭ ކިޔާބަލަ. ކަލޭމެން ބޭނުންހާގޮތެއް މިމާތް ދީނަށް ހަދާ ހިތުހުރިއެއްޗެއް ކީމަ ލޭކެކޭނެ މުސްލިމުން. މުނާފިގު ހެދިގެން މަތިން މާ މާތް މީހަކަށްވާން ނަމާދަށް މިސްކިތަށް ގޮސް މީހުންގެ ހާލު ބެލުމަކީ ނުބައި އެޖެންޑާއެއްގެ ދަށުން ކުރާކަމެއް. އެއްވެސްގޮތަކަށް އަޙްލާޤްރަނގަޅު ވީމަނޫންކަން ތިކިޔާ ބަނދިން އެނގިއްޖެ. ދުނިޔެ ރީތިވެ ދުނިޔެއަށް ހެއްލި އެނުބައި ރިޕޯޓް ކުއްވެރިކުރަން ނުކެރުނު މީހާއީ ނުބައިމީހެއް.\nއޮކްޓޯބަރ 21, 2019 08:20\nމަހަމަ އަންތަރީސް..! މިހާރު ދިމާވެގެން މިއުޅޭ މައްސަލައާއި ގުޅޭގޮތުން އެއްޗެއް ބުނަންނުކެރުނުދޯ؟ މަޤާމުގެ ދަހިވެތިކަމުގައި ތިއީ ބޮޑުވަރެއް، ދީނަށް ފުރައްސާރަ ކުރީމަ މުސްލިމު ދިވެހިން ނުތިބޭނެ މަޑުންނެއް، އާޚިތަރަށް މަސައްކަތް ކުރިއްޔާ މާތާހިރުވާނެ\nއޮކްޓޯބަރ 21, 2019 08:21\nހަމަ ހުއްޓާނުލާ މުޒާހަރާ ކުރަންވީ. އިސްލާމް ދީނާ ދެކޮޅަށް ކަލޭމެން ތިހިންގަނީ ފިތުނަ. ބައިބައިވުމާ ނަފްރަތު އުފައްދަނީ ކަލޭމެން. ދިވެހި ރައްޔިތުން މިކުރާ މަސައްކަތަކީ. ކަލޭމެންގެ ބީރު ކަންފަތްތަކަށް އިއްވުމަށ ކުރާ މަސައްކަތް. ކަލޭމެން ގަސްދުގައި އެނުނު ދައްޖާލުންނަށް ހިމާޔަތްދީފި. ފިލުވައިފި. ލަދެއްނެތި އަދި އެބަ އަނގަހުޅުވައެއްނު.\nފައިސަލް ބުނުމުގެ ކުރިން ދިވެހިން މިކުރާކަމަކީ، މިގައުމު ބައިބައިވުމަށް ފުރުޞަތު ނުދިނުމަށް ކުރާ މަސައްކތް. އެންމެ މުހިންމު މަސައްކަތަކީ، މިގައުމުގައި އޮތް މާތްވެގެންވާ އިސްލާމްދީން މިގައުމުގައި ތާއަބަދަށް ބޭޢްވުމަށް އަދި އެނޫން ދީނަކަށް ޖާގަދީ ގައުމު ބައިބައިވުމަށް ޖާގަ ނުދިނުމަށް ކުރާ މަސައްކަތް. ދިވެހި ގައުމުގައި ހުރިހާ މުސްލިމުން ހުއްޓާނުލާ އަޑު އުފުލާ މުޒާހަރާ ކުރަންވީ. ﷲ ގެ ހަޟްރަތުގައި ކޮޅަށްހުރި އެއިލާހުގެ ދީނަށް ނަސްރުދިނުމަށް މިއަދު ކުރީ ކީއްތޯ ސުވާލުކުރެވޭ ދުވަހު، އަހަރެން ހުރީ ހަނޭ ބުނެ ނަރަކައަށް ބޯކޮށްޕާލާކަށް އަހަރެމެން ބޭނުމެއްނުވޭ.\nއޮކްޓޯބަރ 21, 2019 10:33\nގާނޫނުއަސާސީގައި އެބުނާއެއްޗެއް ފަހުމްނުވަނީބާ! ނޫނީ ކެރިގެން ބުނަން ނުކެރެނީބާ! މިއީމިފެންވަރުގައި އަދުގެ ހާލު!\nއޮކްޓޯބަރ 21, 2019 11:51\nފައިސަލްމެން ތިތިބެނީ ދީނައް ފުރައްސާރަކޮއް އަވަދިވާއިރުވެސް މޫނުގަ ފުއްޖަހާ އޮމާންކޮއްގެން ބެގީޖަހާފަ ކަހެރިވަކެކޭވެސް ހިތައް ނާރާ.. ކަލޭމެންނައް އިއްޒަތެއް މި ދުނިޔޭގަވެސް މަހުޝަރަތަކުވެސް ނޯންނާނެ. މާތް ރަސޫލާއައް ފުރައްސާރަކުރެވޭ އިރު އަދި ދީނައް ފުރައްސާރަކުރެވޭއިރު ތިޔާހެން ތިބެވޭނީ މުނާފިގުންނައް. އެއްބައިވަންތަކަމޭ ކިޔާފަ ވާހަކަ ދައްކާނެކަމެއްނެތް. ތިއީ ހުސް ކަމްބަޅި ބަކަރީގެ ފޭރާންލައިގެން ތިބި މިނިކާވަގުން.\nއޮކްޓޯބަރ 21, 2019 12:51\nބައިބައިވުން އުފެދެންޖާގަދީގެންނުވާނެ އެކަންކުރަނީވެސް މިގައުމުގެ ސިޔާސީ މީހުން މިއަދު ފައިސަލްއަކީވެސް އެޓީމުގެ ބޭފުޅެއް އަޅުގަނޑު ފައިސަލްކުރެންއަހާލަންބޭނުންވަނީ ފައިސަލްޕައުންޑޭޝަނުން ދިންއެވޯޑުގެ ދަށުން މެލޭސިޔާއަށްފޮނުވިކާށިދުއާއި ގާފަރުގެ ދެކުދިން ރާއްޖެ އަންނަ ތާރީޚެއް ބުނެދީފާނަންތޯ އެއީ 2016 ވަނައަހަރު މިހާރު އެފަހުން3އަހަރުވީދެއްތޯ؟


Aailaa Eh Bappa Ge Aniyaa Gai, Dharifulhu Evaahakathah Aammu Kurumun Bappa Hayyaru Koffi | Hathaavees\nއާއިލާއެއް ބައްޕަގެ އަނިޔާގައި، ދަރިފުޅު އެވާހަކަތައް އާއްމު ކުރުމުން ބައްޕަ ހައްޔަރުކޮށްފި\nގެވެށި އަނިޔާއާ ގުޅޭ ފޮޓޯއެއް ---\nމަންމައާ ދައްތަ އަށް އަނިޔާކުރާ ބައްޕަގެ ވާހަކަތައް ކުއްޖަކު ސޯޝަލް މީޑިއާގައި ހިއްސާކުރިޔާ ވަގުތުކޮޅެއްގެ ތެރޭގައި ފުލުހުން އެމީހާ ހައްޔަރުކޮށްފިއެވެ.\nފިރިހެން ކުއްޖަކު ވަނީ އެކުއްޖާގެ މަންމައާ ދައްތައަށް ބައްޕަ އަނިޔާ ކުރާކަމުގެ ވާހަކަތައް ފޭސްބުކްގައި ހިއްސާ ކޮށްފައެވެ. އަދި އެ ވާހަކަތައް ހިއްސާކުރިއިރު އެކުއްޖާ ވަނީ ބައްޕަގެ އައިޑީކާޑު ވެސް ހިއްސާ ކޮށްފައެވެ.\nއެކުއްޖާ ބުނީ ރޭ އެކުއްޖާމެން ދިރިއުޅޭ ގެއަށް ގަދަކަމުން ވަދެ މަންމަގެ ފޯނު ފޭރިގަނެގެން ގޮސްފައިވާ ކަމަށެވެ. އަދި އެކުއްޖާގެ މަންމަ ސިޑި މައްޗަށް ކޮއްޕާލާފައިވާ ކަމަށާއި ދަމުން އެކުއްޖާއާ މަންމަ އަދި ދައްތަ އަށް މަރުގެ އިންޒާރުވެސް ދީފައިވާ ކަމަށެވެ. މީގެކުރިން ދެ ފަހަރެއްގެ މަތިން އެ މައްސަލަ ފުލުހުންނަށް ހުށަހެޅުމުން ބެލި ކަމަށްވެއެވެ. ނަމަވެސް ކޮންމެ ފަހަރަކުވެސް އެކުއްޖާގެ ބައްޕަ އުޅުން ރަނގަޅު ކުރާނެ ކަމަށް ބުނުމުން ފުލުހުން އެމީހާ ދޫކޮށްލަނީ ކަމަށްވެސް ކުއްޖާ ކޮށްފައިވާ ޕޯސްޓުގައިވެއެވެ.\nފުލުހުން ބުނީ ރޭ ފިރިހެން ކުއްޖަކު ހިއްސާ ކޮށްފައިވާ އަނިޔާގެ ސީރިއަސް މައްސަލަ ސޯޝަލް މީޑިއާގައި ރިޕޯޓުކުރިތާ ކުޑަ އިރުކޮޅެއްގެ ތެރޭގައި ފުލުހުންގެ ބީޓަކަށް ތުހުމަތު ކުރެވޭ ފަރާތް ފެނިގެން އެމީހާ ހައްޔަރުކޮށްފައިވާ ކަމަށެވެ. އަދި އެކަން އާއިލާއާ ހިއްސާ ކޮށްފައިވާނެ ކަމަށާއި އެ މައްސަލަ ފުލުހުން ބަލަމުން އަންނަ ކަމަށްވެސް ބުންޏެވެ.\nމިދިޔަ މަހުގެ 15ވަނަ ދުވަހު މާލެއިން ކޮވިޑް19 ފެނުމުން މާލެ ސަރަހައްދު ލޮކްޑައުން ކޮށްފައިވާތީ ގެވެށި އަނިޔާގެ މައްސަލަތައް އިތުރުވެގެން ދާނެ ކަމަށް ގިނަ ބަޔަކު އަންނަނީ ބުނަމުންނެވެ. އަދި އެކަމާއި ކަންބޮޑުވުންވެސް އަންނަނީ ފާޅު ކުރަމުންނެވެ.\nPrevious ހުއްދަ ނެގުމަށްފަހު ފިހާރަތައް ނުހުޅުވާ ނަމަ ފިޔަވަޅު އަޅަނީ\nNext ތުލުސްދޫ އިން އިތުރު ދެ މީހަކު ޕޮޒިޓިވްވެއްޖެ


"Russia defense system beynunkuran America huhdha nuhoadhaanan"\n"ރަޝިއާގެ ޑިފެންސް ސިސްޓަމް ބޭނުންކުރަން އެމެރިކާގެ ހުއްދައެއް ނުހޯދާނަން"\nރަޝިއާގެ އެސް-400 މިސައިލް ދިފެންސްއަކީ ނުރައްކާތެރި ނިޒާމެއް ކަމަށް އެމެރިކާ ބުނޭ\nރަޝިއާއިން ތުރުކީިއަށް ސަޕްލައިކޮށްދޭ "އެސް-400" މަރުކާގެ އެއާ ޑިފެންސް ސިސްޓަމް ބެނުން ކުރަން އެމެރިކާގެ ރުހުން އަންކާރާއަށް މުހިންމު ނޫން ކަމަށް ޕާލަމެންޓަރީ ޑިފެންސް ކޮމިޓީގެ ތަރުޖަމާން ވިދާޅުވެއްޖެ އެވެ. ރަޝިއާގެ މިސައިލް ޑިފެންސް ސިސްޓަމް ތުރުކީގައި ގާއިމުކުރުމުގައި އެގައުމުން އަބަދު ވެސ ބުނަނީ މިހެންނެވެ. ތަރުޖަމާން ވިދާޅުވީ އެމެރިކާގެ ރުހުން ނުހޯދާނެ ކަމަށެވެ.\nއެމެރިކާއިން ތުރުކީއަށް ކަނޑައަޅުއްވާފައި ހުންނަވާ އެމްބެސެޑަރު ޑޭވިޑް ސަޓާފީލްޑް ބީބީސީއަށް ދެއްވި އިންތަވިއުއެއްގައި ވިދާޅުވީ ތުރުކީއާ މެދު އެމެރިކާ އޮތް ނުތަނަވަކަން ފިލައިދާނެ އޮތް ހަމައެކަނި ގޮތަކީ އެސް-400 ޕްރޮގްރާމް ހުއްޓާލުން ކަމަށެވެ.\n"ތުރުކީއަށް ރަނގަޅު ގޮތް އިޚްތިޔާރުކުރާނީ ތުރުކީން. އެމެރިކާގެ ރުހުން މިކަމުގައި އޮތުން ލާޒިމެއް ނޫން. އެމެރިކާ ރުއްސަން ހަދައިގެން ގައުމު ހަލާކުވުން ނޫން ކަމެއް ތަޖުރިބާކުރެވިފައި ނެތް" މުރާތު ބޭބަތޫރު ވިދާޅުވި އެވެ. އޭނާ ވިދާޅުވީ އެސް-400 ސިސްޓަމް ބޭނުންކުރުމަކީ މިއަދު ވިސްނި ވިސްނުމެއް ނޫން ކަމަށާއި އެކަން އޮތީ އިޚްތިޔާރުކޮށްފައި ކަމަށެވެ.\n"އެމެރިކާއާއެކު ގުޅުން ބަދަހިކޮށް ދަމަހައްޓަން އެދޭކަން އަޅުގަނޑުމެން ކޮންމެ ބައްދަލުވުމެއްގައި ވެސް އޮންނާނީ ދަންނަވާފަ" އޭނާ ވިދާޅުވި އެވެ. "އަޅުގަނޑުމެން ވެސް ޝަރުތެއް ކަނޑަނާޅަން. އަދި އަމުދުން މިނިވަންކަމާއި އިސްތިގުލާލްއާ ގުޅުން ހުރި ކަންކަކަމުގައި ވަކި ބަޔަކު ބުނާހާ ގޮތެއް ހެދޭކަށް ނޯންނާނެ" ތަރުޖަމާން ވިދާޅުވި އެވެ.\nރަޝިއާގައި އުފައްދާ ހަތިޔާރު ތުރުކީގައި ބޭނުންކުރުމަކީ އެމެރިކާއަށް އޮތް ރިހުމެކެވެ. އެމެރިކާއިން ބޭނުންވަނީ ވަކި ކަމަކަށް ޝަރުތުކޮށް އެމެރިގެ މުށުތެރޭގައި ތުރުކީ ބޭއްވުމެވެ. ތުރުކިއަށް ގާބިލްކަމެއް ލިބޭ ކޮންމެ ފަހަރަކު ދަތިކުރުމުގެ ފިޔަވަޅުއަޅައި ވަކި ގޮޅިއަކަށް ފައްތަ އެވެ. ޓްރަމްޕް ސަރުކާރު ނިމިދިއައިރު ވެސް ތުރުކީ އޮތީ ތާށިކޮށްފަ އެވެ.\nޖޯ ބައިޑަންގެ ސަރުކާރުން ވެސް ބުނަނީ ތުރުކީއާ މެދި ގޮތެއް ނިންމުން އަދި އޮތީ ކަމަށެވެ. ބެލެވޭ ގޮތުގައި ތުރުކީއާ ދިމާއަށް އެމެރިކާ ދާނީ ޗައިނައާއެކު ކުރަން ހުރި ޒުވާބުތަކަށް ފަހު އެވެ.\nއެފް-35 ކޮންސޯޓިއަމްއިން ތުރުކީ ބޭރު ކޮށްލަނީ


ޝަރީއަތްތައް ނުނިމި، ބަންދުގައި އެތައް ދުވަހެއް؟!\nކޯޓުތަކުން މައްސަލަތައް ނުނިމި ލަސްވުމަކީ ވާހަކައެއް ނޫނެވެ. މަދަނީ މައްސަލަތަކަށް ވުރެ ބޮޑަށް ޖިނާއީ މައްސަލަތައް ކޯޓުތަކުން ނުނިމި އެތައް އަހަރެއް ހޭދަވާ ކަމުގެ ޝަކުވާ ބޮޑެވެ. ޖިނާއީ ކޮންމެ މައްސަލައެއްގައި ވެސް އެއްކޮޅުގައި އޮންނަނީ އަނިޔާ ލިބުނު ފަރާތުގެ ހައްގު ނުވަތަ މުޖްތަމައުގެ ހައްގެވެ. އަނެއްކޮޅުގައި އޮންނަނީ...\nބައެއް ކުދިން އިސްލާހުވެ ނަމޫނާއަކަށް!\nމުހައްމަދު މަފާޒު (އަސްލު ނަމެއް ނޫން) އެންމެ ފުރަތަމަ ހައްޔަރުކުރީ އުމުރުން އެންމެ 16 އަހަރުގައި، ސައިކަލެއް ވަގަށް ނެގި ކަމުގެ ތުހުމަތުގަ އެވެ. ކުޑަކުއްޖަކަށް ވީތީ އެ މައްސަލައިގައި އޭނާ ދޫކޮށްލި ނަމަވެސް، އޭގެ އަހަރެއް ފަހުން އޭނާ ހައްޔަރުކުރީ މީހަކަށް ތޫނު އެއްޗަކުން ހަމަލާދީ ހިންގި މާރާމާރީއެއްގައި ބައިވެރިވެގެންނެވެ....\nސޯޝަލް މީޑިއާ ބޭނުން ނަހަމަ ގޮތުގައި! ހައްލަކީ ކޮބާ؟\nސޯޝަލް މީޑިއާގައި މީހަކު ފޮޓޯއެއް އާއްމުކޮށްލަފާނެ އެވެ. އެއީ މިވެނި، އެވެނި މީހެކޭ ބުނެފާނެ އެވެ. އެއީ ތެދެއްތޯ، ދޮގެއްތޯ ދެން ތިބި މީހުން ނުބަލަ އެވެ. ޝެއާކޮށް ނަގަނީ އެވެ. ހަގީގަތެއް ބެލުމެއް ނެތި ކޮމެންޓްތައްކޮށް ބަދުނާމު ކުރަނީ އެވެ. މިއީ ރާއްޖޭގައި ވަރަށް އާއްމުވެއްޖެ، ބޮޑު މައްސަލައެކެވެ. އެފަދަ ކަންކަން ކުރުމަށް ހާއްސަ...\nކުށްވެރިންގެ މުދާ ދައުލަތަށް، ކުށް ހުއްޓުވިދާނެތަ؟\nހަށިވިއްކުމުގެ ވިޔަފާރީގައި ބޭނުންކުރި ގެތަކެއް ރައީސް އިބްރާހިމް ނާސިރުގެ ވެރިކަމުގަ އާއި ރައީސް މައުމޫން އަބްދުލްގައްޔޫމްގެ ވެރިކަމުގައި ދައުލަތަށް ނެގި އެވެ. ރައީސް މުހައްމަދު ނަޝީދުގެ ވެރިކަމުގައި މަސްތުވާތަކެތީގެ ވިޔަފާރި ފުޅާ ދާއިރާއެއްގައި ކުރިކަމުގެ ކުށް ސާބިތުވި މީހަކު މާލެއިން ގަނެފައިވާ ގެއެއް ވިއްކާލަން ނިންމި...\nޕީޖީގެ ވިސްނުން ހަމަ ކުއްލިއަކަށް ބަދަލު؟!\nއާ ގާނޫނު އަސާސީ ވުޖޫދަށް އައުމާ އެކު، ޕްރޮސެކިއުޓާ ޖެނެރަލަކީ އެންމެ މުހިންމު ޒިންމާތަކާއި މަސްއޫލިއްޔަތުތައް ހަވާލުކޮށްފައިވާ އެއް ފަރާތެވެ. މުޖްތަމައުގެ ހައްގުގައި ޖިނާއީ މައްސަލަތަކުގައި ދައުވާ ކުރުމާއި އެފަދަ ދައުވާތައް މުރާޖާ ކުރުމުގެ އިތުރުން ޕްރޮސެކިއުޓާ ޖެނެރަލަށް ގާނޫނީ ގޮތުން މަތިކޮށްފައިވާ އެހެން ޒިންމާތަކެއް...\nއާ ގާނޫނުލް އުގޫބާތަށް އަމަލު ކުރަން ފެށުމުގެ ކުރިން ޖިނާއީ އަދުލުގެ ނިޒާމުގައި އެންމެ ބޮޑު ފާޑުކިޔުމެއް އަމާޒުވި އެއް ކަމަކީ ކުށްތަކަށް އަންނަމުން ދިޔަ ޒަމާނާ ނުގުޅޭ އަދަބުތަކެވެ. މި ޒަމާނާ ނުގުޅޭ އަދި ބައެއް ކުށްކުށާ އެކަށީގެންނުވާ ކުދި ޖޫރިމަނާތަކާއި އަރުވާލުން ފަދަ އެއްވެސް އަދަބަކަށް ނުވާ އަދަބުތަކަކީ ބައި ގަރުނަށް ވުރެ...\nއިބްރާހިމް ރަޝީދު (ހޯރަ އިއްބެ)ގެ އަދަބު ލުއިކޮށްދެއްވުމަށް ރައީސް އިބްރާހިމް މުހައްމަދު ސޯލިހް ނިންމެވި ނިންމެވުމާ އެކު އޭނާ މިނިވަންވެގެންދާތީ ރުޅިވެރިކަން ފާޅުކުރަމުންދާ އެންމެންގެ ވެސް އޮތީ އެއް ކަންބޮޑުވުމެކެވެ؛ ކުޑަކުދިންގެ ހައްގުތަކާ ގުޅިފައިވާ އެންމެ ސީރިއަސް މައްސަލައިގެ ކުށް ސާބިތުވެފައިވާ މީހަކަށް ލުއިދިނުމަކީ...